

























ANNESS I

SOMMARJU TAL-KARATTERISTIĊI TAL-PRODOTT

1.	ISEM IL-PRODOTT MEDIĊINALI

XALKORI 200 mg kapsuli ibsin
XALKORI 250 mg kapsuli ibsin

XALKORI 20 mg granuli f’kapsuli biex jinfetħu
XALKORI 50 mg granuli f’kapsuli biex jinfetħu
XALKORI 150 mg granuli f’kapsuli biex jinfetħu


2.	GĦAMLA KWALITATTIVA U KWANTITATTIVA

XALKORI 200 mg kapsuli ibsin
Kull kapsula iebsa fiha 200 mg crizotinib. 

XALKORI 250 mg kapsuli ibsin
Kull kapsula iebsa fiha 250 mg ta’ crizotinib. 

XALKORI 20 mg granuli f’kapsuli biex jinfetħu
Kull kapsula fiha 20 mg ta’ crizotinib.

Eċċipjent b’effett magħruf
Kull kapsula biex tinfetaħ fiha 6 mg ta’ sucrose.

XALKORI 50 mg granuli f’kapsuli biex jinfetħu
Kull kapsula fiha 50 mg ta’ crizotinib.

Eċċipjent b’effett magħruf
Kull kapsula biex tinfetaħ fiha 14 mg ta’ sucrose.

XALKORI 150 mg granuli f’kapsuli biex jinfetħu
Kull kapsula fiha 150 mg ta’ crizotinib.

Eċċipjent b’effett magħruf
Kull kapsula biex tinfetaħ fiha 43 mg ta’ sucrose.

Għal-lista sħiħa ta’ eċċipjenti, ara sezzjoni 6.1.


3.	GĦAMLA FARMAĊEWTIKA

Kapsula iebsa

XALKORI 200 mg kapsuli ibsin
Kapsula iebsa, bajda opaka u roża opaka, b’“Pfizer” fuq l-għatu u “CRZ 200” fuq il-biċċa l-oħra.

XALKORI 250 mg kapsuli ibsin
Kapsula iebsa, roża opaka, b’“Pfizer” imnaqqxa fuq il-qoxra u “CRZ 250” fuq il-biċċa l-oħra.

Granuli f’kapsuli biex jinfetħu

Il-granuli huma bojod għal bojod jagħtu fl-isfar u huma miġburin f’kapsula iebsa opaka.

XALKORI 20 mg granuli f’kapsuli biex jinfetħu
Għatu blu ċar stampat b’“Pfizer” b’linka sewda u korp abjad stampat bil-kliem “CRZ 20” b’linka sewda.

XALKORI 50 mg granuli f’kapsuli biex jinfetħu
Għatu griż stampat b’“Pfizer” b’linka sewda u korp griż ċar stampat bil-kliem “CRZ 50” b’linka sewda.

XALKORI 150 mg granuli f’kapsuli biex jinfetħu
Għatu blu ċar stampat b’“Pfizer” b’linka sewda u korp blu ċar stampat bil-kliem “CRZ 150” b’linka sewda.


4.	TAGĦRIF KLINIKU

4.1	Indikazzjonijiet terapewtiċi

XALKORI bħala monoterapija huwa indikat:

· Fl-adulti għat-trattament primarju ta’ kanċer avvanzat taċ-ċelloli mhux żgħar tal-pulmun (NSCLC) pożittiv għall-kinase tal-limfoma anaplastika (ALK).

· Fl-adulti għat-trattament ta’ kanċer avvanzat taċ-ċelloli mhux żgħar tal-pulmun (NSCLC) pożittiv għall-kinase tal-limfoma anaplastika (ALK) li tkun ġiet ittrattata qabel.

· Fl-adulti għat-trattament ta’ kanċer avvanzat taċ-ċelloli mhux żgħar tal-pulmun (NSCLC) pożittiv għal ROS1.

· Fil-pazjenti pedjatriċi (b’età ta’ ≥ sena sa < 18-il sena) għat-trattament ta’ limfoma anaplastika taċ-ċelloli kbar (ALCL) sistemika pożittiva għall-kinase tal-limfoma anaplastika (ALK) rikaduta jew refrattarja.

· Fil-pazjenti pedjatriċi (b’età ta’ ≥ sena sa < 18-il sena) għat-trattament ta’ tumur mijofibroblastiku infjammatorju (IMT) li ma jistax jitneħħa, pożittiv għall-kinase tal-limfoma anaplastika (ALK) rikorrenti jew refrattarju.

4.2	Pożoloġija u metodu ta’ kif għandu jingħata

It-trattament b’XALKORI għandu jinbeda u jiġi sorveljat minn tabib b’esperjenza fl-użu ta’ prodotti mediċinali għal kontra l-kanċer.

Ittestjar tal-ALK u tal-ROS1

Hemm bżonn ta’ test preċiż u validat jew għall-ALK jew għal ROS1 għall-għażla ta’ pazjenti għat-trattament b’XALKORI (ara sezzjoni 5.1 għal tagħrif dwar it-testijiet użati fl-istudji kliniċi).

L-istatus ta’ NSCLC pożittiv għall-ALK, NSCLC pożittiv għal ROS1, ALCL pożittiva għall-ALK jew IMT pożittiv għall-ALK għandu jiġi stabbilit qabel ma tinbeda t-terapija bi crizotinib. Il-valutazzjoni għandha titwettaq minn laboratorji bi profiċjenza murija fit-teknoloġija speċifika użata (ara sezzjoni 4.4). 

Pożoloġija

Pazjenti adulti b’NSCLC avvanzat pożittiv għall-ALK jew pożittiv għal ROS1
L-iskeda tad-dożaġġ irrakkomandata ta’ crizotinib hija 250 mg darbtejn kuljum (500 mg kuljum) meħuda b’mod kontinwu.

Pazjenti pedjatriċi b’ALCL pożittiva għall-ALK jew IMT pożittiv għall-ALK 
L-iskeda tad-doża tal-bidu rrakkomandata ta’ crizotinib f’pazjenti pedjatriċi hija bbażata fuq l-erja tas-superfiċje tal-ġisem (BSA, body surface area). Id-dożaġġ rakkomandat ta’ crizotinib għall-pazjenti pedjatriċi b’ALCL jew IMT huwa 280 mg/m2 mill-ħalq darbtejn kuljum sal-progressjoni tal-marda jew tossiċità inaċċettabbli.

Id-dożaġġ rakkomandat għal pazjenti pedjatriċi b’BSA ta’ ≥ 1.34 m2 huwa mogħti f’Tabella 1. Jekk ikun meħtieġ, ikseb id-doża mixtieqa billi tikkombina l-qawwiet differenti tal-kapsuli ta’ crizotinib flimkien.

Tabella 1.	Pazjenti pedjatriċi b’erja tas-superfiċje tal-ġisem (BSA) ta’ ≥ 1.34 m2: Dożaġġ tal-bidu rakkomandat tal-kapsuli ta’ crizotinib*
	Erja tas-Superficje tal-Ġisem (BSA)**
	Doża (Darbtejn Kuljum)
	Doża Totali ta’ Kuljum

	1.34 – 1.51 m2
	400 mg 
(2 × 200 mg kapsula)
	800 mg

	1.52 – 1.69 m2
	450 mg 
(1 × 200 mg kapsula + 1 × 250 mg kapsula)
	900 mg

	≥1.70 m2
	500 mg
(2 × 250 mg kapsula)
	1000 mg

	* Jirreferi għall-kapsuli ibsin ta’ XALKORI 200 mg u 250 mg.
** Għal pazjenti pedjatriċi b’BSA ta’ < 1.34 m2, irreferi għal Tabella 2.



Għal pazjenti pedjatriċi b’BSA ta’ < 1.34 m2, għandha tintuża l-formulazzjoni tal-granuli f’kapsuli biex jinfetħu ta’ XALKORI. Id-dożaġġ rakkomandat għal pazjenti pedjatriċi b’BSA ta’ < 1.34 m2 huwa mogħti f’Tabella 2.

Il-granuli huma miġburin f’kapsula fi 3 qawwiet tad-dożaġġ: 20 mg, 50 mg u 150 mg crizotinib. Jekk ikun meħtieġ, ikseb id-doża mixtieqa billi tikkombina l-qawwiet differenti tal-granuli ta’ crizotinib f’kapsuli biex jinfetħu. Mhumiex meħtieġa iktar minn 4 kapsuli għal doża waħda (ara Tabella 2).

Tabella 2.	Pazjenti pedjatriċi b’erja tas-superfiċje tal-ġisem (BSA) ta’ 0.38 m2 sa 1.33 m2: Dożaġġ tal-bidu rakkomandat tal-granuli ta’ crizotinib*
	Erja tas-Superficje tal-Ġisem (BSA)**
	Doża (Darbtejn Kuljum)
	Doża Totali ta’ Kuljum

	0.38 sa 0.46 m2
	120 mg
(1 × 20 mg + 2 × 50 mg)
	240 mg

	0.47 sa 0.51 m2
	140 mg
(2× 20 mg + 2 × 50 mg)
	280 mg

	0.52 sa 0.61 m2
	150 mg
(1 × 150 mg)
	300 mg

	0.62 sa 0.80 m2
	200 mg
(1 × 50 mg + 1 × 150 mg)
	400 mg

	0.81 sa 0.97 m2
	250 mg
(2 × 50 mg + 1 × 150 mg)
	500 mg

	0.98 sa 1.16 m2
	300 mg
(2 × 150 mg)
	600 mg

	1.17 sa 1.33 m2
	350 mg
(1 × 50 mg + 2 × 150 mg)
	700 mg


* Jirreferi għall-granuli ta’ crizotinib ta’ 20 mg, 50 mg u 150 mg f’kapsuli biex jinfetħu.
** Id-dożaġġ rakkomandat għal pazjenti b’BSA ta’ inqas minn 0.38 m2 għadu ma ġiex determinat. Għal pazjenti pedjatriċi b’BSA ta’ ≥ 1.34 m2, irreferi għal Tabella 1.

Agħti crizotinib lil pazjenti pedjatriċi taħt is-superviżjoni ta’ adult.

Aġġustamenti tad-doża

Jista’ jkun meħtieġ li jkun hemm interruzzjoni tad-dożaġġ u/jew it-tnaqqis tad-doża fuq il-bażi tas-sigurtà u t-tollerabilità individwali.

Pazjenti adulti b’NSCLC avvanzat pożittiv għall-ALK jew pożittiv għal ROS1
F’1722 pazjent adult ittrattati bi crizotinib jew b’NSCLC pożittiv għall-ALK jew għal ROS1 fl-istudji kliniċi, l-aktar reazzjonijiet avversi frekwenti (≥3%) assoċjati ma’ interruzzjonijiet tad-dożaġġ kienu newtropenija, żieda fit-transaminases, rimettar u dardir. L-aktar reazzjonijiet avversi frekwenti (≥3%) assoċjati ma’ tnaqqis tad-doża kienu żieda fit-transmainases u newtropenija. Jekk ikun meħtieġ tnaqqis fid-doża, għal pazjenti ttrattati bi crizotinib 250 mg mill-ħalq darbtejn kuljum, id-doża ta’ crizotinib għandha titnaqqas kif imsemmi hawn taħt. 
· L-ewwel tnaqqis tad-doża: XALKORI 200 mg meħud mill-ħalq darbtejn kuljum
· It-tieni tnaqqis tad-doża: XALKORI 250 mg meħud mill-ħalq darba kuljum
· Waqqaf b’mod permanenti jekk il-pazjent ma jkunx jista’ jittollera XALKORI 250 mg meħud mill-ħalq darba kuljum

Linji gwida dwar it-tnaqqis tad-doża għal tossiċitajiet ematoloġiċi u mhux ematoloġiċi huma pprovduti f’Tabella 3 u 4. Għal pazjenti ttrattati b’doża iktar baxxa ta’ crizotinib minn 250 mg darbtejn kuljum, segwi l-linji gwida dwar it-tnaqqis tad-doża pprovduti fit-Tabelli 3 u 4 kif xieraq.

Tabella 3.	Pazjenti adulti: Modifika fid-doża ta’ XALKORI–tossiċitajiet ematoloġiċia,b
	Grad tas-CTCAEc 
	Trattament b’XALKORI

	Grad 3
	Waqqaf sakemm isir irkupru għall-Grad ≤2, imbagħad kompli bl-istess skeda tad-doża

	Grad 4
	Waqqaf sakemm isir irkupru għall-Grad ≤2, imbagħad kompli bid-doża aktar baxxa li jmissd,e


a. Minbarra linfopenija (sakemm ma tkunx assoċjata ma’ avvenimenti kliniċi, e.ż.. infezzjonijiet opportunistiċi).
b. Għall-pazjenti li jiżviluppaw newtropenija u lewkopenija, ara wkoll sezzjonijiet 4.4 u 4.8.
c. Kriterji tat-Terminoloġija Komuni għall-Avvenimenti Avversi tal-Istitut Nazzjonali tal-Kanċer (NCI)
d. F’każ ta’ rikorrenza, id-dożaġġ għandu jitwaqqaf sakemm ikun hemm irkupru għall-Grad ≤2, imbagħad id-dożaġġ għandu jitkompla b’250 mg darba kuljum. XALKORI għandu jitwaqqaf b’mod permanenti f’każ ta’ rikorrenza ulterjuri fil-Grad 4.
e. Għal pazjenti ttrattati b’250 mg darba kuljum jew li d-doża tagħhom tnaqqset għal 250 mg darba kuljum, waqqaf matul l-evalwazzjoni.

Tabella 4.	Pazjenti adulti: Modifika fid-doża ta’ XALKORI–tossiċitajiet mhux ematoloġiċi
	Grad tas-CTCAEa 
	Trattament b’XALKORI 

	Alanine aminotransferase (ALT) ta’ Grad 3 jew 4 jew żieda ta’ Aspartate aminotransferase (AST) b’bilirubin totali ta’ Grad ≤1
	Waqqaf sakemm isir irkupru għall-Grad 1 jew għall-linja bażi, imbagħad kompli b’250 mg darba kuljum u żid għal 200 mg darbtejn kuljum jekk ikun ittollerat klinikamentb,c

	ALT ta’ Grad 2, 3 jew 4 jew żieda tal-AST b’żieda simultanjata’ Grad 2, 3 jew 4 fil-bilirubin totali (fin-nuqqas ta’ kolestasi jew emolisi)
	Waqqaf b’mod permanenti

	Mard interstizjali tal-pulmun (ILD)/pulmonite ta’ kwalunkwe Grad
	Waqqaf jekk ikunu ssuspettati ILD/pulmonite, u waqqaf b’mod permanenti jekk ikunu ddijanjostikati ILD/pulmonite relatati mat-trattamentd

	Titwil fil-QTc ta’ Grad 3
	Waqqaf sakemm isir irkupru għall-Grad ≤1, iċċekkja u jekk ikun hemm bżonn ikkoreġi l-elettroliti, imbagħad kompli bid-doża l-baxxa li jmissb,c

	Titwil fil-QTc ta’ Grad 4
	Waqqaf b’mod permanenti

	Bradikardija ta’ Grad 2, 3d,e

Bis-sintomi, tista’ tkun severa u medikament sinifikanti, indikat intervent mediku

	Waqqaf sakemm isir irkupru għall-Grad ≤1 jew sakemm tintlaħaq rata tal-qalb ta’ 60 jew aktar

Evalwa l-prodotti mediċinali konkomitanti li huma magħrufa li jikkawżaw bradikardija, kif ukoll il-prodotti mediċinali kontra l-pressjoni għolja

Jekk il-prodott mediċinali konkomitanti li jikkontribwixxi xi għal dan jiġi identifikat u mwaqqaf, jew jekk id-doża tiġi aġġustata, kompli bid-doża preċedenti wara li jsir irkupru għall-Grad ≤1 jew wara li tintlaħaq rata tal-qalb ta’ 60 jew aktar

Jekk ma  jiġi identifikat l-ebda prodott mediċinali  konkomitanti li jikkontribwixxi għal dan, jew jekk il-prodott mediċinali konkomitanti li jikkontribwixxu għal dan ma jiġux imwaqqfa jew id-doża tagħhom ma tiġix immodifikata, kompli b’dożac mnaqqsa wara li jsir irkupru għall-Grad ≤1 jew wara li tintlaħaq rata tal-qalb ta’ 60 jew aktar

	Bradikardija ta’ Grad 4d,e,f 

Konsegwenzi ta’ periklu għall-ħajja, indikat intervent urġenti
	Waqqaf b’mod permanenti jekk ma jiġi identifikat l-ebda prodott mediċinali konkomitanti li jikkontribwixxi għal dan

Jekk il-prodott mediċinali  konkomitanti li jikkontribwixxi għal dan jiġi identifikat u mwaqqaf, jew jekk id-doża tiġi aġġustata, kompli b’250 mg darba kuljumc wara li jsir irkupru għall-Grad ≤1 jew wara li tintlaħaq rata tal-qalb ta’ 60 jew aktar, b’monitoraġġ frekwenti

	Disturb tal-għajnejn ta’ Grad 4 (Telf viżwali)
	Waqqaf matul l-evalwazzjoni ta’ telf qawwi fil-vista


a. Kriterji tat-Terminoloġija Komuni għall-Avvenimenti Avversi tan-National Cancer Institute (NCI)
b. XALKORI għandu jitwaqqaf b’mod permanenti f’każ ta’ rikorrenza ulterjuri ta’ Grad ≥3. Ara sezzjonijiet 4.4 u 4.8.
c. Għal pazjenti ttrattati b’250 mg darba kuljum jew li d-doża tagħhom tnaqqset għal 250 mg darba kuljum, waqqaf matul l-evalwazzjoni.
d. Ara sezzjonijiet 4.4 u 4.8.
e. Rata tal-qalb ta’ anqas minn 60 taħbita fil-minuta (bpm).
f. Waqqaf b’mod permanenti minħabba rikorrenza.

[bookmark: _Hlk65751139]Pazjenti pedjatriċi b’ALCL pożittiva għall-ALK jew IMT pożittiv għall-ALK
Jekk ikun meħtieġ tnaqqis fid-doża għal pazjenti pedjatriċi ttrattati bid-doża tal-bidu rrakkomandata, id-doża ta’ XALKORI għal pazjenti pedjatriċi b’BSA ta’ ≥ 1.34 m2 għandha titnaqqas kif muri f’Tabella 5.

Tabella 5.	Pazjenti pedjatriċi b’erja tas-superfiċje tal-ġisem (BSA) ta’ ≥ 1.34 m2: Tnaqqis rakkomandat tad-doża tal-kapsuli ta’ XALKORI*
	Erja tas-Superficje tal-Ġisem
(BSA)**
	L-Ewwel Tnaqqis tad-Doża
	It-Tieni Tnaqqis tad-Doża***

	
	Doża
(Darbtejn kuljum*)
	Doża Totali ta’ Kuljum
	Doża
(Darbtejn kuljum*)
	Doża Totali ta’ Kuljum

	1.34 – 1.69 m2
	250 mg
	500 mg
	200 mg
	400 mg

	≥1.70 m2
	400 mg
	800 mg
	250 mg
	500 mg

	* Tirreferi għall-kapsuli ibsin ta’ XALKORI ta’ 200 mg u 250 mg.
** Għal pazjenti pedjatriċi b’BSA ta’ < 1.34 m2, irreferi għal Tabella 6.
*** Waqqaf b’mod permanenti f’pazjenti li ma jistgħux jittolleraw crizotinib wara tnaqqis ta’ 2 dożi.



Jekk ikun meħtieġ tnaqqis fid-doża għal pazjenti pedjatriċi ttrattati bid-doża tal-bidu rakkomandata, id-doża ta’ XALKORI għal pazjenti pedjatriċi b’BSA ta’ < 1.34 m2 għandha titnaqqas kif muri f’Tabella 6.

Tabella 6.	Pazjenti pedjatriċi b’erja tas-superfiċje tal-ġisem (BSA) ta’ 0.38 m2 sa 1.33m2: Tnaqqis rakkomandat tad-doża tal-granuli ta’ XALKORI*
	Erja tas-Superficje tal-Ġisem (BSA)**
	L-Ewwel Tnaqqis tad-Doża
	It-Tieni Tnaqqis tad-Doża*** 

	
	Doża
(Darbtejn Kuljum)
	Doża Totali ta’ Kuljum
	Doża
(Darbtejn Kuljum)
	Doża Totali ta’ Kuljum

	0.38 sa 0.46 m2
	90 mg
(2 × 20 mg + 1 × 50 mg)
	180 mg
	70 mg
(1 × 20 mg + 1 × 50 mg)
	140 mg

	0.47 sa 0.51 m2
	100 mg
(2 × 50 mg)
	200 mg
	80 mg
(4 × 20 mg)
	160 mg

	0.52 sa 0.61 m2
	120 mg
(1 × 20 mg + 2 × 50 mg)
	240 mg
	90 mg
(2 × 20 mg + 1 × 50 mg)
	180 mg

	0.62 sa 0.80 m2
	150 mg
(1 × 150 mg)
	300 mg
	120 mg
(1 × 20 mg + 2 × 50 mg)
	240 mg

	0.81 sa 0.97 m2
	200 mg
(1 × 50 mg + 1 × 150 mg)
	400 mg
	150 mg
(1 × 150 mg)
	300 mg

	0.98 sa 1.16 m2
	220 mg
(1 × 20 mg + 1 × 50 mg + 1 × 150 mg)
	440 mg
	170 mg
(1 × 20 mg + 1 × 150 mg)
	340 mg

	1.17 sa 1.33 m2
	250 mg
(2 × 50 mg + 1 × 150 mg)
	500 mg
	200 mg
(1 × 50 mg + 1 × 150 mg)
	400 mg

	* Tirreferi għall-granuli f’kapsuli biex jinfetħu ta’ crizotinib ta’ 20 mg, 50 mg u 150 mg.
** Għal pazjenti pedjatriċi b’BSA ta’ ≥1.34 m2, irreferi għal Tabella 5.
*** Waqqaf b’mod permanenti f’pazjenti li ma jistgħux jittolleraw crizotinib wara tnaqqis ta’ 2 dożi. 




[bookmark: _Hlk66544654]Il-modifiki fid-doża rrakkomandati għal reazzjonijiet avversi ematoloġiċi u mhux ematoloġiċi għal pazjenti pedjatriċi b’ALCL pożittiva għall-ALK jew IMT pożittiv għall-ALK huma mogħtija f’Tabelli 7 u 8, rispettivament.

[bookmark: _Hlk64394698]Tabella 7.	Pazjenti pedjatriċi: Modifika fid-dożaġġ ta’ XALKORI għal reazzjonijiet avversi ematoloġiċi
	Grad tas-CTCAEa
	Dożaġġ ta’ XALKORI

	Għadd Assolut tan-Newtrofili (ANC)

	Tnaqqis fl-għadd tan-newtrofili tal-Grad 4
	L-ewwel okkorrenza: Waqqaf sakemm isir irkupru għall-Grad ≤ 2, imbagħad kompli bid-dożaġġ aktar baxx li jmiss.

It-tieni okkorrenza: 
Waqqaf b’mod permanenti jekk minħabba rikorrenza kkumplikata minn newtropenija bid-deni jew infezzjoni. 
Għal newtropenija tal-Grad 4 mhux ikkumplikata, jew waqqaf b’mod permanenti, jew waqqaf sakemm isir irkupru għall-Grad ≤2, imbagħad kompli bid-dożaġġ aktar baxx li jmiss.b

	Għadd tal-Plejtlits 

	Tnaqqis fl-għadd tal-plejtlits tal-Grad 3 (bi ħruġ ta’ demm fl-istess ħin)
	Waqqaf sakemm isir irkupru għall-Grad ≤ 2, imbagħad kompli bl-istess dożaġġ. 

	Tnaqqis fl-għadd tal-plejtlits tal-Grad 4
	Waqqaf sakemm isir irkupru għall-Grad ≤ 2, imbagħad kompli bid-dożaġġ aktar baxx li jmiss. Waqqaf b’mod permanenti jekk ikun hemm rikorrenza.

	Anemija 

	Grad 3
	Waqqaf sakemm isir irkupru għall-Grad ≤ 2, imbagħad kompli bl-istess dożaġġ. 

	Grad 4
	Waqqaf sakemm isir irkupru għall-Grad ≤ 2, imbagħad kompli bid-dożaġġ aktar baxx li jmiss. Waqqaf b’mod permanenti jekk ikun hemm rikorrenza.

	a. Il-grad huwa bbażat fuq verżjoni 4.0 tal-Kriterji tat-Terminoloġija Komuni għall-Avvenimenti Avversi (CTCAE) tal-Istitut Nazzjonali tal-Kanċer (NCI).
b. Waqqaf b’mod permanenti f’pazjenti li ma jistgħux jittolleraw XALKORI wara tnaqqis ta’ 2 dożi, sakemm mhux indikat mod ieħor f’Tabelli 5 u 6.



Huwa rrakkomandat li jiġi mmonitorjat l-għadd sħiħ tad-demm, inkluż l-għadd differenzjali, kull ġimgħa għall-ewwel xahar tat-terapija mbagħad mill-inqas kull xahar, b’monitoraġġ aktar frekwenti jekk iseħħu anormalitajiet, deni, jew infezzjoni tal-Grad 3 jew 4.

Tabella 8.	Pazjenti pedjatriċi: Modifika fid-dożaġġ ta’ XALKORI għal reazzjonijiet avversi mhux ematoloġiċi
	Grad tas-CTCAEa
	Dożaġġ ta’ XALKORI

	[bookmark: _Hlk64374355]Alanine aminotransferase (ALT) ta’ Grad 3 jew 4 jew żieda ta’ aspartate aminotransferase (AST) b’bilirubin totali ta’ Grad ≤ 1 
	Waqqaf sakemm isir irkupru għall-Grad ≤ 1, imbagħad kompli bid-doża aktar baxxa li jmiss.

	ALT ta’ Grad 2, 3 jew 4 jew żieda tal-AST b’żieda simultanjata’ Grad 2, 3 jew 4 fil-bilirubin totali (fin-nuqqas ta’ kolestasi jew emolisi)
	Waqqaf b’mod permanenti.

	Mard interstizjali tal-pulmun/pulmonite relatati mal-mediċina ta’ kwalunkwe Grad
	Waqqaf b’mod permanenti.


	Titwil fil-QTc ta’ Grad 3
	Waqqaf sakemm isir irkupru għal-linja bażi jew għal QTc ta’ inqas minn 481 ms, imbagħad kompli bid-dożaġġ aktar baxx li jmiss.

	Titwil fil-QTc ta’ Grad 4
	Waqqaf b’mod permanenti.


	Bradikardija ta’ Grad 2, 3b 
Bis-sintomi, tista’ tkun severa u medikament sinifikanti, indikat intervent mediku
	Waqqaf sakemm isir irkupru għal rata ta’ taħbit tal-qalb waqt il-mistrieħ skont l-età tal-pazjent (abbażi tat-2.5 perċentil skont in-normi speċifiċi għall-età) kif ġej:
· Sena sa < sentejn: 91 bpm jew aktar 
· Sentejn sa 3 snin: 82 bpm jew aktar
· 4 sa 5 snin: 72 bpm jew aktar 
· 6 sa 8 snin: 64 bpm jew aktar
· > 8 snin. 60 bpm jew aktar

	Bradikardija ta’ Grad 4b,c 
Konsegwenzi ta’ periklu għall-ħajja, indikat intervent urġenti 
	Waqqaf b’mod permanenti jekk ma tiġi identifikata l-ebda mediċina konkomitanti li tikkontribwixxi għal dan.

Jekk il-mediċina konkomitanti li tikkontribwixxi għal dan tiġi identifikata u mwaqqfa, jew jekk id-doża tagħha tiġi aġġustata, kompli bil-livell tat-tieni tnaqqis tad-doża f’Tabella 5c wara li jsir irkupru għall-Grad ≤ 1 jew għall-kriterji tar-rata tal-qalb imniżżlin għall-immaniġġjar ta’ bradikardija sintomatika jew severa li hija medikament sinifikanti, b’monitoraġġ frekwenti.

	Dardir ta’ Grad 3 
Teħid mill-ħalq inadegwat għal aktar minn 3 ijiem, intervent mediku meħtieġ
	Grad 3 (minkejja t-terapija medika massima): Waqqaf sakemm tgħaddi, imbagħad kompli bil-livell aktar baxx tad-doża li jmiss.d 

	Rimettar ta’ Grad 3, 4 
Aktar minn 6 episodji f’24 siegħa għal aktar minn 3 ijiem, intervent mediku meħtieġ, jiġifieri, tmigħ bil-pajp jew rikoverar l-isptar; konsegwenzi ta’ periklu għall-ħajja, indikat intervent urġenti
	Grad 3 jew 4 (minkejja t-terapija medika massima): Waqqaf sakemm jgħaddi, imbagħad kompli bil-livell aktar baxx tad-doża li jmiss.d

	Dijarea ta’ Grad 3, 4 
Żieda ta’ 7 prodotti tal-ippurgar jew aktar kuljum fuq il-linja bażi, inkontinenza, rikoverar l-isptar indikat; konsegwenzi ta’ periklu għall-ħajja, indikat intervent urġenti
	Grad 3 jew 4 (minkejja t-terapija medika massima): Waqqaf sakemm tgħaddi, imbagħad kompli bil-livell aktar baxx tad-doża li jmiss.d

	Disturb fl-għajnejn ta’ Grad 1 (sintomi ħfief), 2 (sintomi moderati li jaffettwaw il-ħila li jsiru attivitajiet tal-ħajja ta’ kuljum adattati għall-età) 
	Grad 1 jew 2: Immonitorja s-sintomi u rrapporta kwalunkwe sintomu lil speċjalista tal-għajnejn. Ikkunsidra tnaqqis tad-doża għal disturbi fil-vista ta’ Grad 2. 

	Disturb fl-għajnejn ta’ Grad 3, 4 (telf viżwali, tnaqqis notevoli fil-vista)
	Grad 3 jew 4: Waqqaf sakemm issir evalwazzjoni tat-telf viżwali sever. Waqqaf b’mod permanenti jekk ma tinstab l-ebda kawża oħra fl-evalwazzjoni. 

	a. Il-grad huwa bbażat fuq verżjoni 4.0 tal-Kriterji tat-Terminoloġija Komuni għall-Avvenimenti Avversi (CTCAE) tal-Istitut Nazzjonali tal-Kanċer (NCI).
b. Rata ta’ taħbit tal-qalb waqt il-mistrieħ ta’ inqas mit-2.5 perċentil skont in-normi speċifiċi għall-età.
c. Waqqaf b’mod permanenti jekk ikun hemm rikorrenza.
d. Waqqaf b’mod permanenti f’pazjenti li ma jistgħux jittolleraw crizotinib wara tnaqqis ta’ 2 dożi, sakemm mhux indikat mod ieħor f’Tabelli 5 u 6.



Indeboliment epatiku
Crizotinib jiġi metabolizzat b’mod estensiv fil-fwied. It-trattament bi crizotinib għandu jintuża b’kawtela f’pazjenti b’indeboliment epatiku  (ara Tabelli 4 u 8, u sezzjonijiet 4.4, 4.8 u 5.2).

Aġġustamenti għal pazjenti adulti b’NSCLC avvanzat pożittiv għall-ALK jew pożittiv għal ROS1
Ibbażat fuq il-klassifikazzjoni ta l-Istitut Nazzjonali tal-Kanċer (NCI), mhu rakkomandat l-ebda aġġustament fid-doża tal-bidu ta’ crizotinib għal pazjenti b’indeboliment epatiku ħafif (jew AST >L-Ogħla Limitu tan-Normal (ULN) u bilirubina totali ≤ULN jew kwalunwke AST u bilirubina totali >ULN iżda 1.5 × ULN). Id-doża tal-bidu ta’ crizotinib għal pazjenti b’indeboliment epatiku moderat (kwalunkwe AST u bilirubina totali >1.5 × ULN u 3×ULN) hija rakkomandata li tkun 200 mg darbtejn kuljum. Id-doża tal-bidu ta’ crizotinib għal pazjenti b’indeboliment epatiku sever (kwalunwke AST u bilirubina totali >3 × ULN) hija rakkomandata li tkun 250 mg darba kuljum (ara sezzjoni 5.2). L-aġġustament fid-doża ta’ crizotinib skont il-klassifikazzjoni Child‑Pugh ma ġiex studjat f’pazjenti b’indebolament epatiku. 

Aġġustamenti għal pazjenti pedjatriċi b’ALCL pożittiva għall-ALK jew IMT pożittiv għall-ALK
L-aġġustamenti għall-pazjenti pedjatriċi huma bbażati fuq l-istudju kliniku li sar fil-pazjenti adulti (ara sezzjoni 5.2). Mhu rakkomandat l-ebda aġġustament fid-doża tal-bidu ta’ crizotinib għal pazjenti b’indeboliment epatiku ħafif (jew AST > ULN u bilirubin totali ≤ ULN jew kwalunwke AST u bilirubin totali > ULN iżda 1.5 × ULN). Id-doża tal-bidu rrakkomandata ta’ crizotinib f’pazjenti b’indeboliment epatiku moderat (kwalunkwe AST u bilirubin totali > 1.5 × ULN u ≤ 3 × ULN) hija l-ewwel tnaqqis tad-doża fuq il-bażi tal-BSA kif muri f’Tabelli 5 u 6. Id-doża tal-bidu rrakkomandata ta’ crizotinib f’pazjenti b’indeboliment epatiku sever (kwalunkwe AST u bilirubin totali > 3 × ULN) hija t-tieni tnaqqis tad-doża fuq il-bażi tal-BSA kif muri f’Tabelli 5 u 6.

Indeboliment renali
Aġġustamenti għal pazjenti adulti b’NSCLC avvanzat pożittiv għall-ALK jew pożittiv għal ROS1
Ma huwa rakkomandat l-ebda aġġustament fid-doża tal-bidu għall-pazjenti b’indeboliment renali ħafif (60 ≤tneħħija tal-kreatinina [CLcr]  <90 mL/min) jew indeboliment tal-kliewi moderat (30 ≤CLcr <60 mL/min), minħabba li l-analiżi farmakokinetika tal-popolazzjoni indikat li ma kien hemm l-ebda tibdil klinikament sinifikanti fl-esponiment ta’ crizotinib fl-istat fiss f’dawn il-pazjenti. Il-konċentrazzjonijiet ta’ crizotinib fil-plażma jistgħu jiżdiedu f’pazjenti b’indeboliment renali sever (CLcr <30 mL/min). Id-doża tal-bidu ta’ crizotinib tista’ tkun aġġustata sa 250 mg li tittieħed mill-ħalq darba kuljum f’pazjenti b’indeboliment renali li m’għandhomx bżonn ta’ dijaliżi tal-peritonew jew emodijaliżi. Id-doża tista’ tiżdied sa 200 mg darbtejn kuljum fuq bażi ta’ sigurtà u tolerabilità individwali wara mill-inqas 4 ġimgħat ta’ trattament (ara sezzjonijiet 4.4 u 5.2).

Aġġustamenti għal pazjenti pedjatriċi b’ALCL pożittiva għall-ALK jew IMT pożittiv għall-ALK
[bookmark: _Hlk81406477]L-aġġustamenti għall-pazjenti pedjatriċi huma bbażati fuq informazzjoni dwar il-pazjenti adulti (ara sezzjoni 5.2). L-ebda aġġustament fid-doża tal-bidu mhu meħtieġ għal pazjenti b’indeboliment renali ħafif (60 ≤tneħħija tal-kreatinina [CLcr] < 90 mL/min) jew moderat (30 ≤ CLcr < 60 mL/min) ikkalkulat bl-użu tal-ekwazzjoni ta’ Schwartz. Id-doża tal-bidu rrakkomandata ta’ crizotinib f’pazjenti b’indeboliment renali sever (CLcr < 30 mL/min) li ma jeħtiġux dijalisi hija t-tieni tnaqqis tad-doża fuq il-bażi tal-BSA kif muri f’Tabelli 5 u 6. Id-doża tista’ tiżdied sal-ewwel tnaqqis tad-doża fuq il-bażi tal-BSA kif muri f’Tabelli 5 u 6 u fuq il-bażi tas-sigurtà u t-tollerabilità individwali wara mill-inqas 4 ġimgħat ta’ trattament.

Anzjani 
L-ebda aġġustament fid-doża tal-bidu mhu meħtieġ (ara sezzjonijiet 5.1 u 5.2).

Popolazzjoni pedjatrika
Is-sigurtà u l-effikaċja ta’ crizotinib f’pazjenti pedjatriċi b’NSCLC pożittiv għall-ALK jew għal ROS1 għadhom ma ġewx determinati s’issa. M’hemm l-ebda data disponibbli.

Is-sigurtà u l-effikaċja ta’ crizotinib ġew determinati fil-pazjenti pedjatriċi b’ALCL sistemika pożittiva għall-ALK rikaduta jew refrattarja b’età minn 3 snin sa < 18-il sena jew b’IMT pożittiv għall-ALK rikorrenti jew refrattarju li ma jistax jitneħħa b’età minn sentejn sa < 18-il sena (ara sezzjonijiet 4.8 u 5.1). M’hemm l-ebda data disponibbli dwar is-sigurtà jew l-effikaċja għat-trattament bi crizotinib f’pazjenti pedjatriċi b’ALCL pożittiva għall-ALK taħt l-età ta’ 3 snin jew f’pazjenti pedjatriċi b’IMT pożittiv għall-ALK taħt l-età ta’ sentejn.

Metodu ta’ kif għandu jingħata

Għal użu orali.

XALKORI jista’ jittieħed wara l-ikel jew fuq stonku vojt. M’għandekx tferrex il-granuli ta’ XALKORI fuq l-ikel. Il-grejpfrut jew il-meraq tal-grejpfrut għandu jiġi evitat peress li jista’ jżid il-konċentrazzjoni ta’ crizotinib fil-plażma. Il-fexfiex tar-raba’ (St. John’s wort) għandu jiġi evitat peress li jista’ jnaqqas il-konċentrazzjoni ta’ crizotinib fil-plażma (ara sezzjoni 4.5).

Jekk tinqabeż doża, din għandha tittieħed hekk kif il-pazjent jew min jieħu ħsiebu jiftakar sakemm ma jkunx għad baqa’ inqas minn 6 sigħat għad-doża skedata li jmiss, f’liema każ il-pazjent ma għandux jieħu d-doża maqbuża. Il-pazjenti ma għandhomx jieħdu 2 dożi fl-istess ħin biex ipattu għad-doża maqbuża.

XALKORI 200 mg u 250 mg kapsuli ibsin
Il-kapsuli ibsin ta’ XALKORI ta’ 200 mg u 250 mg għandhom jinbelgħu sħaħ preferibbilment mal-ilma, u m’għandhomx jitfarrku, jinħallu, jew jinfetħu.

XALKORI granuli f’kapsuli biex jinfetħu
Il-granuli f’kapsuli biex jinfetħu m’għandhomx jintmagħdu, jitfarrku jew jitferrxu fuq l-ikel. Il-qoxra tal-kapsula m’għandhiex tinbela’ iżda għandha tinfetaħ bil-mod kif ġej:

‑	Il-kapsula għandha tinżamm b’tali mod li l-kliem stampat “Pfizer” ikun fuq in-naħa ta’ fuq u taptap il-kapsula biex tiżgura li l-granuli kollha jkunu niżlu fil-parti t’isfel tal-kapsula.
‑	Il-qiegħ tal-kapsula għandu jingħafas bil-mod.
‑	Il-parti ta’ fuq u t’isfel tal-kapsula għandhom iduru f’direzzjonijiet opposti u għandhom jinqalgħu minn ma’ xulxin sabiex tinfetaħ il-kapsula.
‑	Il-granuli jistgħu jingħataw permezz ta’ 2 modi wara li tinfetaħ/jinfetħu l-kapsula/i:
1. Billi tiżvojta l-kontenut direttament f’ħalq il-pazjent; JEW
2. Billi tiżvojta l-kontenut f’apparat niexef ta’ għajnuna għall-għoti tad-doża orali fornut mill-konsumatur (eż., mgħarfa, tazza tal-mediċina). Il-granuli mbagħad jingħataw f’ħalq il-pazjent permezz tal-apparat ta’ għajnuna għall-għoti tad-doża.
‑	Irrispettivament minn liema mod jintuża, għandek ittaptap il-kapsula biex tiżgura li ngħataw il-granuli kollha.

Jekk id-doża sħiħa li ordnalek it-tabib ta’ granuli f’kapsuli biex jinfetħu ma tistax tittieħed f’daqqa, il-granuli f’kapsuli biex jinfetħu għandhom jingħataw f’porzjonijiet sakemm tingħata d-doża sħiħa li ordnalek it-tabib. Minnufih wara l-għoti ta’ kull porzjon, għandu jingħata ammont suffiċjenti ta’ ilma sabiex jiġi żgurat li nbelgħet il-medikazzjoni kollha. Wara li tinbela’ l-medikazzjoni, jistgħu jittieħdu likwidi oħra jew ikel (minbarra, kif miktub fis-sezzjoni 4.5, Sustanzi li jistgħu jżidu l-konċentrazzjonijiet ta’ crizotinib fil-plażma).

Pittogrammi dettaljati dwar kif jingħataw il-granuli f’kapsuli biex jinfetħu huma mogħtija fil-Fuljett ta’ Tagħrif.

[bookmark: _Hlk65766116][bookmark: _Hlk84491396]Pazjenti pedjatriċi b’ALCL pożittiva għall-ALK jew IMT pożittiv għall-ALK
L-użu ta’ antiemetiċi qabel u matul it-trattament bi crizotinib huwa rrakkomandat biex jipprevjeni d-dardir u r-rimettar għal pazjenti pedjatriċi b’ALCL pożittiva għall-ALK jew IMT pożittiv għall-ALK. Sustanzi standard antiemetiċi u kontra d-dijarea huma rrakkomandati biex jiġu mmaniġġjati t-tossiċitajiet gastrointestinali. Trattament ta’ appoġġ bħal idratazzjoni ġol-vini jew orali, supplimentar tal-elettroliti u sostenn nutrittiv huma rrakkomandati kif indikat klinikament (ara sezzjoni 4.4).

4.3	Kontraindikazzjonijiet

Sensittività eċċessiva għal crizotinib jew għal kwalunkwe sustanza mhux attiva elenkata fis-sezzjoni 6.1.

4.4	Twissijiet speċjali u prekawzjonijiet għall-użu

Valutazzjoni tal-istatus tal-ALK u ta’ ROS1

Fil-valutazzjoni jew tal-istatus tal-ALK jew ta’ ROS1 ta’ pazjent, huwa importanti li tingħażel metodoloġija validata tajjeb u robusta sabiex ikunu evitati determinazzjonijiet negattivi foloz jew pożittivi foloz.

Epatotossiċità

Kien hemm epatotossiċità indotta mill-mediċina (li jinkludu każijiet b’eżitu fatali f’pazjenti adulti) ġew irrapportati f’pazjenti ttrattati bi crizotinib fl-istudji kliniċi (ara sezzjoni 4.8). It-testijiet tal-funzjoni tal-fwied, inklużi l-ALT, AST u l-bilirubin totali għandhom jiġu mmonitorjati kull ġimgħa matul l-ewwel xahrejn tat-trattament, imbagħad darba fix-xahar  u kif klinikament indikat, b’ittestjar ripetut aktar frekwenti għal żidiet fil-Gradi 2, 3 jew 4. Għall-pazjenti li jiżviluppaw żidiet fit-transaminase, ara sezzjoni 4.2.

Mard interstizjali tal-pulmun/pulmonite

Jista’ jseħħ ILD/pulmonite severa, ta’ periklu għall-ħajja jew fatali fil-pazjenti ttrattati bi crizotinib. Il-pazjenti għandhom jiġu mmonitorjati għal sintomi pulmonari li jindikaw ILD/pulmonite. It-trattament bi crizotinib għandu jitwaqqaf jekk ikun hemm suspett ta’ ILD/pulmonite. L-ILD/pulmonite kkawżati mill-mediċini għandhom jiġu kkunsidrati fid-dijanjożi differenzjali tal-pazjenti li jkollhom kundizzjonijiet jixbhu lill-ILD bħal: pulmonite, pulmonite mir-radjazzjoni, pulmonite minn sensittività eċċessiva, pulmonite interstizjali, fibrożi pulmonari, sindromu ta’ diffikultà respiratorja akuta (ARDS), alveolite, infiltrazzjoni tal-pulmun, pulmonite, edima pulmonari, mard pulmonari ostruttiv kroniku, effużjoni plewrali, aspirazzjoni pulmonari, bronkite, bronkjolite obliterattiva u bronkiekstasi. Kawżi potenzjali oħra ta’ pulmonite għandhom ikunu esklużi, u  crizotinib għandu jitwaqqaf b’mod permanenti f’pazjenti djanjostikati b’ILD/pulmonite relatati mat-trattament (ara sezzjonijiet 4.2 u 4.8).

Titwil tal-intervall QT

Ġie osservat titwil tal-QTc fl-istudji kliniċi fuq pazjenti ttrattati bi crizotinib (ara sezzjonijiet 4.8 u 5.2), li jista jwassal għal żieda fir-riskju ta’ takiarritmija ventrikulari (e.ż. Torsade de Pointes) jew mewt f’daqqa. Għandhom jiġu kkunsidrati l-benefiċċji u r-riskji potenzjali ta’ crizotinib qabel ma tinbeda t-terapija f’pazjenti bi bradikardija diġà eżistenti, li jkollhom storja ta’ jew predispożizzjoni għal titwil tal-QTc, li jkunu qed jieħdu mediċini kontra l-arritmiji jew prodotti mediċinali oħra li huma magħrufa li jtawlu l-intervall QT u f’pazjenti li diġà kellhom mard tal-qalb rilevanti u/jew disturbi fl-eletrolitti. Crizotinib għandu jiġi amministrat b’kawtela f’dawn il-pazjenti u huwa meħtieġ li kjun hemm monitoraġġ perjodiku tal-elettrokardjogrammi (ECG), monitoraġġ tal-elettroliti u tal-funzjoni tal-kliewi. Meta jintuża crizotinib, l-ECG u l-elettroliti (eż. kalċju, manjeżju, potassju) għandhom jinkisbu qrib kemm jista’ jkun qabel l-ewwel doża u huwa rrakkomandat monitoraġġ perjodiku bl-ECGs u l-elettroliti, speċjalment fil-bidu tat-trattament f’każ ta’ rimettar, dijarea, deidrazzjoni jew indeboliment tal-funzjoni tal-kliewi. L-elettroliti għandhom jiġu korretti kif meħtieġ. Jekk il-QTc jiżdied b’60 msec jew aktar mil-linja bażi iżda l-QTc ikun <500 msec, crizotinib għandu jitwaqqaf u l-pazjent għandu jfittex il-parir ta’ kardjologu. Jekk il-QTc jiżdied b’500 msec jew aktar, il-pazjent għandu jfittex immedjatament il-parir ta’ kardjologu. Għall-pazjenti li jiżviluppaw titwil tal-QTc, ara sezzjonijiet 4.2, 4.8 u 5.2.

Bradikardija

Bradikardija mill-kawżalitajiet kollha kienet irrappurtata fl-istudji kliniċi fi 13% tal-pazjenti adulti b’NSCLC pożittiv għal ALK jew għal ROS1 u fi 17% tal-pazjenti pedjatriċi b’ALCL pożittiva għall-ALK jew IMT pożittiv għall-ALK ittrattati bi crizotinib. Bradikardija bis-sintomi tista’ sseħħ (e.ż., sinkope, sturdament, pressjoni baxxa) fil-pazjenti li jkunu qegħdin jirċievu crizotinib. L-effett sħiħ ta’ crizotinib fuq it-tnaqqis fir-rata tal-qalb jista’ jkun li ma jiżviluppax qabel diversi ġimgħat wara l-bidu tal-trattament. L-użu ta’ crizotinib flimkien ma’ sustanzi bradikardijaċi oħra (eż. imblokkaturi beta, imblokkaturi tal-kanali tal-kalċju mhux dihydropyridine bħal verapamil u diltiazem, clonidine, digoxin) għandu jiġi evitat, minħabba ż-żieda fir-riskju ta’ bradikardija bis-sintomi. Ir-rata tal-qalb u l-pressjoni tad-demm għandhom jiġu mmonitorjati b’mod regolari. M’hemmx bżonn modifika tad-doża f’każijiet ta’ bradikardija mingħajr sintomi. Għall-ġestjoni tal-pazjenti li jiżviluppaw bradikardija bis-sintomi, ara s-sezzjonijiet ‘Modifika tad-Doża’ u ‘Effetti Mhux Mixtieqa’ (ara sezzjonijiet 4.2 u 4.8).

Insuffiċjenza tal-qalb

Fi studji kliniċi bi crizotinib u waqt is-sorveljanza wara t-tqegħid fis-suq f’pazjenti adulti, kienu rrapportati reazzjonijiet avversi severi, ta’ theddida għall-ħajja jew fatali ta’ insuffiċjenza tal-qalb (ara sezzjoni 4.8).

Pazjenti bi jew mingħajr disturbi fil-qalb minn qabel, li qed jirċievu crizotinib, għandhom jiġu mmonitorjati għal sinjali u sintomi ta’ insuffiċjenza tal-qalb (dispneja, edima, żieda mgħaġġla fil-piż minn żamma ta’ fluwidu). Jekk jiġu osservati dawn is-sintomi għandhom jiġu kkunsidrati bħala xierqa l-interruzzjoni tal-għoti tad-doża, it-tnaqqis fid-doża jew it-twaqqif.

Newtropenija u lewkopenija

Fl-istudji kliniċi bi crizotinib f’pazjenti adulti b’NSCLC pożittiv jew għall-ALK jew għal ROS1, in-newtropenija ta’ Grad 3 jew 4 kienet irrappurtata b’mod komuni ħafna (12%). Fi studji kliniċi bi crizotinib f’pazjenti pedjatriċi b’ALCL pożittiva għall-ALK jew IMT pożittiv għall-ALK, newtropenija ta’ Grad 3 jew 4 kienet irrappurtata b’mod komuni ħafna (68%). Il-lewkopenija ta’ Grad 3 jew 4 kienet irrappurtata b’mod komuni (3%) f’pazjenti b’NSCLC pożittiv għall-ALK jew għal ROS1 u b’mod komuni ħafna (24%) f’pazjenti pedjatriċi b’ALCL pożittiva għall-ALK jew IMT pożittiv għall-ALK (ara sezzjoni 4.8). Anqas minn 0.5% tal-pazjenti adulti b’NSCLC pożittiv jew għall-ALK jew għal ROS1 esperjenzaw newtropenija bid-deni fi studji kliniċi bi crizotinib. F’pazjenti pedjatriċi li għandhom jew ALCL pożittiva għall-ALK jew IMT pożittiv għall-ALK, in-newtropenija bid-deni ġiet irrappurtata b’mod komuni f’pazjent wieħed (2.4%). L-għadd sħiħ tad-demm, inkluż l-għadd differenzjali taċ-ċelloli bojod tad-demm, għandu jiġi mmonitorjat kif klinikament indikat, b’ittestjar ripetut aktar frekwenti jekk ikunu osservati anormalitajiet ta’ Grad 3 jew 4, jew jekk ikun hemm deni jew infezzjoni (ara sezzjoni 4.2).

Perforazzjoni gastrointestinali

Fi studji kliniċi bi crizotinib, ġew irrapportati episodji ta’ perforazzjonijiet gastrointestinali. Kien hemm rapporti ta’ każijiet fatali ta’ perforazzjoni gastrointestinali wara t-tqegħid fis-suq ta’ crizotinib (ara sezzjoni 4.8).

Crizotinib għandu jintuża b’attenzjoni f’pazjenti b’riskju ta’ perforazzjoni gastrointestinali (eż. storja ta’ divertikulite, metastasi għall-passaġġ gastrointestinali, użu fl-istess ħin ta’ prodotti mediċinali b’riskju rikonoxxut ta’ perforazzjoni gastrointestinali).

Crizotinib għandu jitwaqqaf f’pazjenti li jiżviluppaw perforazzjoni gastrointestinali. Il-pazjenti għandhom ikunu nfurmati dwar l-ewwel sinjali ta’ perforazzjoni gastrointestinali u jingħataw parir biex  jikkonsultaw minnufih jekk dawn iseħħu.

Effetti renali 
Żieda fil-kreatinina tad-demm u tnaqqis fl-eliminazzjoni tal-kreatinina ġew osservati f’pazjenti fi studji kliniċi bi crizotinib. Indeboliment renali u indeboliment renali akut ġew irrapportati f’pazjenti ttrattati bi crizotinib fi studji kliniċi u matul wara t-tqegħid fis-suq. Każijiet b’riżultat fatali, każijiet li kienu jeħtieġu emodijaliżi u każijiet ta’ iperkalemija ta’ Grad 4 ġew osservati wkoll f’pazjenti adulti. Huwa rrakkomandat il-monitoraġġ tal-pazjenti għal funzjoni renali fil-linja bażi u matul it-terapija bi crizotinib, b’attenzjoni partikolari għal dawk li għandhom fatturi ta’ riskju jew li għandhom storja preċedenti ta’ indeboliment renali (ara sezzjoni 4.8).

Indeboliment renali

Jekk pazjenti għandhom indeboliment renali sever li ma jeħtieġx dijaliżi fil-peritonew jew emodijaliżi, id-doża ta’ crizotinib għandha tkun aġġustata (ara sezzjonijiet 4.2 u 5.2).

Effetti viżivi

Fi studji kliniċi b’crizotinib f’pazjenti adulti b’NSCLC pożittivi jew għal ALK jew għal ROS1 (N=1,722), ġie rrapportat difett fil-kamp viżwali ta’ Grad 4 b’telf viżwali f’4 pazjenti (0.2%). Atrofija ottika u disturb tan-nerv ottiku ġew irrapportati bħala kawżi potenzjali ta’ telf viżwali.

Fi studji kliniċi bi crizotinib f’pazjenti pedjatriċi li kellhom jew ALCL pożittiva għall-ALK jew IMT pożittiv għall-ALK, disturbi fil-vista seħħew f’25 minn 41 (61%) pazjent pedjatriku (ara sezzjoni 4.8). 

Għall-pazjenti pedjatriċi b’ALCL jew IMT, għandu jsir eżami oftalmoloġiku fil-linja bażi qabel ma jinbeda crizotinib. Huwa rrakkomandat li jsir eżami oftalmoloġiku ta’ segwitu inkluż eżami tar-retina fi żmien xahar mill-bidu ta’ crizotinib, u wara kull 3 xhur u kull meta jiżviluppaw sintomi viżwali ġodda. Il-professjonisti tal-kura tas-saħħa għandhom jinfurmaw lill-pazjenti u lil min jieħu ħsiebhom dwar is-sintomi ta’ tossiċità fl-għajnejn u r-riskju potenzjali ta’ telf viżwali. Għal disturbi fil-vista ta’ Grad 2, is-sintomi għandhom jiġu mmonitorjati u rrappurtati lil speċjalista tal-għajnejn filwaqt li jitqies tnaqqis tad-doża. Crizotinib għandu jitwaqqaf sakemm issir evalwazzjoni għal kwalunkwe disturb tal-għajnejn ta’ Grad 3 jew 4, u crizotinib għandu jitwaqqaf b’mod permanenti għal telf viżwali sever ta’ Grad 3 jew 4 sakemm ma tiġix identifikata kawża oħra (ara sezzjoni 4.2 Tabella 8).

Fi kwalunkwe pazjent b’bidu ġdid ta’ telf qawwi fil-vista (akutezza viżiva kkorreġuta bl-aħjar mod ta’ inqas minn 6/60 f’waħda mill-għajnejn jew it-tnejn li huma), it-trattament bi crizotinib għandu jitwaqqaf (ara sezzjoni 4.2). Għandha ssir evalwazzjoni oftalmoloġika li tikkonsisti mill-akutezza tal-vista kkorreġuta bl-aħjar mod, ritratti tar-retina, kampi viżwali, tomografija tal-koerenza tal-għajnejn (OCT) u evalwazzjonijiet oħra kif xieraq għal bidu ġdid ta’ telf viżwali u għal sintomi viżwali oħra kif klinikament meħtieġ (ara sezzjonijiet 4.2 u 4.8). M’hemmx biżżejjed informazzjoni biex jiġi kkaratterizzat ir-riskju ta’ tkomplija ta’ crizotinib f’pazjenti li jiżviluppaw sintomi viżwali jew telf viżwali. Id-deċiżjoni jekk jitkompliex crizotinib għandha tikkunsidra l-benefiċċju potenzjali kontra r-riskji għall-pazjent. 

Hija rrakkomandata evalwazzjoni oftalmoloġika jekk id-distub fil-vista jippersisti jew imur għall-agħar fis-severità (ara sezzjoni 4.8).

Fotosensittività
Ġiet irrappurtata fotosensittività f’pazjenti ttrattati b’Xalkori (ara sezzjoni 4.8). Għandu jingħata parir lill-pazjenti biex jevitaw l-esponiment fit-tul għax-xemx waqt li jkunu qed jieħdu Xalkori u biex, meta jkunu barra, jieħdu miżuri protettivi (eż. jilbsu lbies protettiv u/jew jużaw prodotti li jipproteġu kontra x-xemx).

Interazzjonijiet bejn mediċini

Għandu jiġi evitat l-użu konkomitanti ta’ crizotinib ma’ inibituri qawwijin ta’ CYP3A4, jew ma’ indutturi qawwijin u moderati ta’ CYP3A4 (are sezzjoni 4.5).

Għandu jiġi evitat l-użu konkomitanti ta’ crizotinib ma’ sustratti ta’  CYP3A4 b’indiċi terapewtiċi stretti (ara sezzjoni 4.5). Għandu jiġi evitat l-użu ta’ crizotinib flimkien ma’ sustanzi bradikardijaċi oħra, prodotti mediċinali li huma magħrufa li jtawlu l-intervall QT u/jew sustanzi kontra l-arritmiji (ara sezzjoni 4.4 Titwil tal-intervall QT, Bradikardija, u sezzjoni 4.5).

Interazzjoni bejn mediċini u ikel

Il-meraq tal-grejpfrut jew tal-grejpfrut għandu jiġi evitat waqt it-trattament b'crizotinib (ara sezzjonijiet 4.2 u 4.5).

Istoloġija mhux tat-tip ta’ adenokarċinoma (NSCLC)

Informazzjoni disponibbli fuq pazjenti b’NSCLC pożittiv għal ALK u għal ROS1 b’istoloġija mhux tat-tip ta’ adenokarċinoma hija limitata, li jinkludu karċinoma taċ-ċelloli skwamużi (SCC) (ara sezzjoni 5.1). 

XALKORI 200 mg u 250 mg kapsuli ibsin

Sodium fid-dieta
Dan il-prodott mediċinali fih inqas minn 1 mmol sodium (23 mg) għal kull kapsula iebsa ta’ 200 mg jew 250 mg, jiġifieri huwa essenzjalment “mingħajr sodium”.

XALKORI granuli f’kapsuli biex jinfetħu

Sucrose fid-dieta
Pazjenti li għandhom problemi ereditarji rari ta’ intolleranza għall-fructose, malassorbiment tal-glucose‑galactose jew nuqqas ta’ sucrase‑isomaltase, m’għandhomx jieħdu dan il-prodott mediċinali.

Popolazzjoni pedjatrika

Tossiċitajiet gastrointestinali
Crizotinib jista’ jikkawża tossiċitajiet gastrointestinali severi f’pazjenti pedjatriċi b’ALCL pożittiva għall-ALK jew IMT pożittiv għall-ALK. F’pazjenti pedjatriċi li għandhom jew ALCL pożittiva għall-ALK jew IMT pożittiv għall-ALK, rimettar u dijarea seħħew f’95% u 85%, rispettivament. 

L-użu ta’ antiemetiċi qabel u matul it-trattament bi crizotinib huwa rrakkomandat biex jipprevjeni d-dardir u r-rimettar. Sustanzi standard antiemetiċi u kontra d-dijarea huma rrakkomandati biex jiġu mmaniġġjati t-tossiċitajiet gastrointestinali. Jekk il-pazjenti pedjatriċi jiżviluppaw dardir ta’ Grad 3 li jdum 3 ijiem jew dijarea jew rimettar ta’ Grad 3 jew 4 minkejja t-terapija medika massima, huwa rrakkomandat li crizotinib jitwaqqaf sakemm dan jgħaddi, imbagħad jitkompla crizotinib fil-livell tad-doża aktar baxxa li jmiss. Trattament ta’ appoġġ bħal idratazzjoni, supplimentar tal-elettroliti u sostenn nutrittiv huma rrakkomandati kif indikat klinikament (ara sezzjoni 4.2).

4.5	Interazzjoni ma’ prodotti mediċinali oħra u forom oħra ta’ interazzjoni

Twettqu studji dwar l-interazzjoni ma’ prodotti mediċinali oħra fl-adulti.

Interazzjonijiet farmakokinetiċi

Sustanzi li jistgħu jżidu l-konċentrazzjonijiet ta’ crizotinib fil-plażma
L-għoti ta’ crizotinib fl-istess ħin ma’ inibituri qawwijin ta’ CYP3A huwa mistenni li jista’ jżid il-konċentrazzjonijiet ta’ crizotinib fil-plażma. L-għoti fl-istess ħin ta’ doża orali waħda ta’ 150 mg crizotinib fil-preżenza ta’ ketokonazole (200 mg darbtejn kuljum), inibitur qawwi ta’ CYP3A, irriżulta f’żidiet fl-espożizzjoni sistemika ta’ crizotinib, bl-erja taħt  il-konċentrazzjoni fil-plażma kontra l-kurva tal-ħin mill-ħin żero sal-infinità (AUCinf) ta’ crizotinib u l-valuri tal-ogħla konċentrazzjoni ta’ plażma osservata (Cmax) li kienu bejn wieħed u ieħor 3.2 darbiet u 1.4 darbiet akbar, rispettivament, minn dawk li dehru meta crizotinib ġie amministrat waħdu. 

L-għoti flimkien ta’ dożi ripetuti ta’ crizotinib (250 mg darba kuljum) ma’ dożi ripetuti ta’ itraconazole (200 mg darba kuljum), inibitur qawwi ta’ CYP3A, irriżulta f’żidiet fl-AUCtau u fis-Cmax fi stat fiss ta’ crizotinib, li kienu madwar 1.6 darbiet u 1.3 darbiet, rispettivament, dawk li dehru meta crizotinib ingħata waħdu.

Għalhekk, għandu jiġi evitat l-użu konkomitanti ta’ inibituri qawwijin ta’ CYP3A ((inkluż iżda mhux limitat għal  atazanavir, ritonavir, cobicistat,  itraconazole, ketoconazole, posaconazole, voriconazole,  clarithromycin, telithromycin u erythromycin). Ħlief jekk il-benefiċċju potenzjali għall-pazjent ma jkunx ikbar mir-riskju, f’liema każ il-pazjenti għandhom jiġu mmonitorjati mill-qrib għal avvenimenti avversi għal crizotinib (ara sezzjoni 4.4).

Simulazzjonijiet farmakokinetiċi bbażati fiżjoloġikament bassru żieda ta’ 17% f’AUC ta’ crizotinib wara trattament ma’ inibituri moderati ta’ CYP3A, diltiazem jew verapamil. Kawtela hija rrakomandata f’każ ta’ koamministrazzjoni ta’ crizotinib ma’ inibituri moderati ta’ CYP3A. 

Anki l-grejpfrut jew il-meraq tal-grejpfrut jista’ jżid il-konċentrazzjonijiet ta’ crizotinib fil-plażma u għandu jiġi evitat (ara sezzjonijiet 4.2 u 4.4)

Sustanzi li jistgħu jnaqqsu l-konċentrazzjonijiet ta’ crizotinib fil-plażma
L-għoti fl-istess ħin ta’ dożi ripetuti ta’ crizotinib (250 mg darbtejn kuljum) ma’ dożi ripetuti ta’ rifampiċin (600 mg darba kuljum), induttur qawwi ta’ CYP3A4, irriżulta fi tnaqqis ta’ 84% u 79% fl-AUCinf u Cmax ta’ crizotinib f’qagħda stabbli, rispettivament, meta mqabbel ma’ meta crizotinib ingħata waħdu. Għandu jiġi evitat l-użu konkomitanti ta’ indutturi qawwijin ta’ CYP3A, fosthom, iżda mhux limitati għal carbamazepine, phenobarbital, phenytoin, rifampicin u l-fexfiex tar-raba’ (St. John’s wort) (ara sezzjoni 4.4). 

L-effett ta’ induttur moderat inkluż iżda mhux limitat għal efavirenz jew rifabutin, mhuwiex stabilit b’mod ċar; għalhekk, il-kombinazzjoni tagħhom ma’ crizotinib għandu wkoll jiġi evitat (ara sezzjoni 4.4). 

L-għoti flimkien ma’ prodotti mediċinali li jżidu l-pH gastriku
Is-solubilità ta’ crizotinib fl-ilma tiddependi fuq il-pH, b’pH baxx (aċiduż) li jirriżulta f’solubilità ogħla. 

XALKORI 200 mg u 250 mg kapsuli ibsin
L-għoti ta’ doża waħda ta’ 250 mg ta’ kapsuli ta’ crizotinib wara trattament b’esomeprazole 40 mg darba kuljum għal 5 ijiem, irriżulta fi tnaqqis ta’ madwar 10% fl-esponiment totali għal crizotinib (AUCinf) u fl-ebda bidla fl-esponiment massimu (Cmax); il-medda tal-bidla fl-esponiment totali ma kinitx meqjusa bħala klinikament sinifikanti. 

XALKORI granuli f’kapsuli biex jinfetħu
L-għoti ta’ doża waħda ta’ 250 mg ta’ granuli orali f’kapsuli biex jinfetħu ta’ crizotinib wara trattament b’esomeprazole 40 mg darba kuljum għal 5 ijiem irriżulta fi tnaqqis ta’ madwar 19% fl-AUCinf u tnaqqis ta’ 23% fis-Cmax ta’ crizotinib. Il-medda tal-bidla fl-esponiment totali ma kinitx meqjusa bħala klinikament sinifikanti. 

Aġġustament fid-doża tal-bidu mhuwiex meħtieġ meta crizotinib jingħata flimkien ma’ mediċini li jżidu l-pH gastriku (bħal inibituri tal-pompa tal-protons, imblokkaturi tal-H2 jew antaċidi).

Sustanzi li l-konċentrazzjonijiet fil-plażma tagħhom jistgħu jiġu alterati minn crizotinib
Wara 28 jum ta’ crizotinib b’dożaġġ ta’ 250 mg meħud darbtejn kuljum minn pazjenti bil-kanċer, l-AUC ta’ midazolam orali kienet 3.7 darbiet akbar minn dawk li dehru meta midazolam ġie amministrat waħdu, u dan jissuġġerixxi li crizotinib huwa inibitur moderat ta’ CYP3A. Għalhekk, għandha tiġi evitata l-amministrazzjoni konkomitanti ta’ crizotinib ma’ sustratti ta’ CYP3A li għandhom indiċi terapewtiku strett, fosthom, iżda mhux limitati għal alfentanil, cisapride, cyclosporine, derivati mill-ergot, fentanyl, pimozide, quinidine, sirolimus u tacrolimus (ara sezzjoni 4.4). Monitoraġġ kliniku mill-qrib għandu jsir jekk din il-kombinazzjoni hija meħtieġa.

Studji in vitro indikaw li crizotinib huwa inibitur ta’ CYP2B6. Għalhekk, crizotinib jista’ jkollu l-potenzjal li jżid il-konċentrazzjonijiet fil-plażma ta’ prodotti mediċinali mogħtija fl-istess ħin li jiġu metabolizzati minn CYP2B6 (eż, bupropion, efavirenz). 

Studji in vitro f’epatoċiti umani indikaw li crizotinib jista’ jinduċi enzimi regolati mir-riċettur pregnane X (PXR) u mir-riċettur androstane kostituttiv (CAR) (eż. CYP3A4, CYP2B6, CYP2C8, CYP2C9, UGT1A1). Madankollu, ma kienet osservata l-ebda induzzjoni in vivo meta crizotinib ingħata fl-istess ħin mas-substrat sonda ta’ CYP3A4, midazolam. L-amministrazzjoni ta’ crizotinib għandha ssir b’kawtela meta jingħata flimkien ma’ prodotti mediċinali li huma metabolizzati prinċipalment minn dawn l-enzimi. Għandu jiġi osservat li tista’ tiġi mnaqqsa l-effettività tal-amministrazzjoni konkomitanti ta’ kontraċettivi orali.

Studji in vitro indikaw li crizotinib huwa inibitur dgħajjef ta’ uridine diphosphate glucuronosyltransferase (UGT)1A1 u UGT2B7. Għalhekk, crizotinib jista’ jkollu l-potenzjal li jżid il-konċentrazzjonijiet fil-plażma ta’ prodotti mediċinali mogħtija fl-istess żmien u li huma ġeneralment metabolizzati minn UGT1A1 (e.ż. raltegravir, irinotecan) jew UGT2B7 (morphine, naloxone).

Fuq il-bażi ta’ studju in vitro, crizotinib jista’ jkun inibitur ta’ P‑gp. Għalhekk, l-amministrazzjoni ta’ crizotinib ma’ prodotti mediċinali li huma sustratti ta’ P‑gp (eż., digoxin, dabigatran, colchicines, pravastatin) tista’ żżid l-effett terapewtiku u r-reazzjonijiet avversi tagħhom. Sorveljanza klinika mill-qrib hija rrakkomandata meta crizotinib jiġi amministrat ma’ dawn il-prodotti mediċinali.

Crizotinib hu inibitur ta’ OCT1 and OCT2 in vitro. Għalhekk, crizotinib jista’ jkollu l-potenzjal li jżid il-konċentrazzjonijiet fil-plażma ta’ prodotti mediċinali mogħtija fl-istess żmien u li huma sustratti ta’ OCT1 jew OCT2 (e.ż., metformin, procainamide).

Interazzjonijiet farmakodinamiċi

Fi studji kliniċi, ġie osservat intervall QT imtawwal bi crizotinib. Għaldaqstant, l-użu konkomitanti ta’ crizotinib ma’ prodotti mediċinali magħrufa li jtawlu l-intervall QT jew prodotti mediċinali li kapaċi jinduċu Torsades de pointes (eż., klassi IA [quinidine, disopyramide] jew klassi III [eż.,amiodarone, sotalol, dofetilide, ibutilide], methadone, cisapride, moxifloxacine, antipsikotiċi, etc.) għandu jiġi kkunsidrat bir-reqqa. Għandu jsir monitoraġġ tal-intervall QT f’każ ta’ kombinazzjonijiet ta’ prodotti mediċinali bħal dawn (ara sezzjonijiet 4.2 u 4.4).

Ġiet irrappurtata bradikardija matul l-istudji kliniċi; għalhekk, uża crizotinib b’attenzjoni minħabba r-riskju ta’ bradikardija eċċessiva meta użat flimkien ma’ aġenti bradikardijaċi oħrajn (eż., imblokkaturi mhux dihydropyridine tal-kanali tal-kalċju bħal verapamil u diltiazem, imblokkaturi beta, clonidine, guanfacine, digoxin, mefloquine, anticholinesterases, pilocarpine) (ara sezzjonijiet 4.2 u 4.4).

4.6	Fertilità, tqala u treddigħ

Nisa li jistgħu joħorġu tqal

Nisa li jistgħu joħorġu tqal għandhom jingħataw il-parir li jevitaw milli jinqabdu tqal meta jkunu qed jirċievu XALKORI. 

Kontraċezzjoni fl-irġiel u fin-nisa

Għandhom jintużaw metodi ta’ kontraċezzjoni adegwati matul it-terapija, għal mill-anqas 90 jum wara li titlesta t-terapija (ara sezzjoni 4.5).

Tqala

XALKORI jista’ jikkawża ħsara lill-fetu meta jiġi amministrat lil mara tqila. Studji f’annimali urew effett tossiku fuq is-sistema riproduttiva (ara sezzjoni 5.3).

M’hemmx dejta dwar l-użu ta’ crizotinib f’nisa tqal. Dan il-prodott mediċinali m’għandux jintuża waqt it-tqala ħlief meta jkun hemm bżonn speċifiku tat-trattament minħabba l-kundizzjoni klinika tal-mara. Nisa tqal, jew pazjenti li jinqabdu tqal waqt li jirċievu crizotinib, jew pazjenti rġiel trattati li huma imsieħba ta’ nisa tqal, għandhom jiġu mgħarrfa dwar il-periklu potenzjali għall-fetu.

Treddigħ

Mhux magħruf jekk crizotinib u l-metaboliti tiegħu jiġux eliminati mill-ħalib tas-sider tal-bniedem. Minħabba l-ħsara potenzjali għat-trabi, l-ommijiet għandhom jingħataw il-parir li jevitaw it-treddigħ meta jkunu qegħdin jirċievu XALKORI (ara sezzjoni 5.3).

Fertilità

Fuq il-bażi ta’ sejbiet mhux kliniċi dwar is-sigurtà, il-fertilità tar-raġel u tal-mara tista’ titqiegħed f’riskju mit-trattament b’XALKORI (ara sezzjoni 5.3). Kemm l-irġiel kif ukoll in-nisa għandhom jiksbu parir dwar il-preservazzjoni tal-fertilità qabel it-trattament.

4.7	Effetti fuq il-ħila biex issuq u tħaddem magni

XALKORI għandu effett żgħir fuq il-ħila biex issuq u tħaddem magni. Għandha ssir attenzjoni meta persuna ssuq jew tħaddem magni peress li l-pazjenti jistgħu jesperjenzaw bradikardija bis-sintomi (eż. sinkope, sturdament, pressjoni baxxa), disturbi fil-vista jew għeja meta jkunu qegħdin jieħdu XALKORI (ara sezzjonijiet 4.2, 4.4 u 4.8).

4.8	Effetti mhux mixtieqa

Sommarju tal-profil tas-sigurtà f’pazjenti adulti b’NSCLC avvanzat pożittiv għall-ALK jew għal ROS1

Id-data deskritta hawn taħt tirrifletti l-espożizzjoni għal XALKORI f’1669 pazjent b’NSCLC avvanzat pożittiv għall-ALK li ħadu sehem f’żewġ studji ta’ Fażi 3 (Studji 1007 u 1014) magħmula b’għażla każwali u f’żewġ studji single‑arm (Studji 1001 u 1005), u fi 53 pazjent b’NSCLC avvanzat pożittiv għal ROS1 li pparteċipaw fi Studju 1001 ta’ fergħa waħda, għal total ta’ 1,722 pazjent (ara sezzjoni 5.1). Dawn il-pazjenti rċivew doża orali tal-bidu ta’ 250 mg meħuda darbtejn kuljum b’mod kontinwu. Fi Studju 1014, it-tul medjan tat-trattament tal-istudju kien ta’ 47 ġimgħa għall-pazjenti fil-fergħa ta’ crizotinib (N=171); it-tul medjan tat-trattament kien ta’ 23 ġimgħa għall-pazjenti li qalbu mill-fergħa tal-kimoterapija biex jirċievu trattament bi crizotinib (N=109). Fi Studju 1007, it-tul medjan tat-trattament tal-istudju kien ta’ 48 ġimgħa għall-pazjenti fil-fergħa ta’ crizotinib (N=172). Għal pazjenti b’NSCLC pożittiv għal ALK fi Studji 1001 (N=154) u 1005 (N=1063), it-tul medjan tat-trattament kien ta’ 57 u 45 ġimgħa, rispettivament. Għal pazjenti b’NSCLC pożittivi għal ROS1 fi Studju 1001 (N=53), it-tul medjan tat-trattament kien ta’ 101 ġimgħa.

L-aktar reazzjonijiet avversi serji f’1,722 pazjenti b’NSCLC avvanzat jew pożittiv għall-ALK jew għal ROS1, kienu epatotossiċità, ILD/pulmonite, newtropenija u titwil tal-intervall QT (ara sezzjoni 4.4). L-aktar reazzjonijiet avversi komuni (≥25%) f’pazjenti b’NSCLC pożittiv jew għall-ALK jew għal ROS1 kienu disturb fil-vista, dardir, dijarea, rimettar, edima, stitikezza, żieda fit-transaminases, għeja, nuqqas ta’ aptit, sturdament u newropatija.

L-aktar reazzjonijiet avversi frekwenti (≥3%, frekwenza mill-kawżalitajiet kollha) assoċjati ma’ interruzzjonijiet tad-dożaġġ kienu newtropenija (11%), żieda fit-transaminases (7%), rimettar (5%) u dardir (4%). L-aktar reazzjonijiet avversi frekwenti (≥3%, frekwenza mill-kawżalitajiet kollha) assoċjati ma’ tnaqqis tad-doża kienu żieda fit-transaminases (4%) u newtropenija (3%). Avvenimenti avversi mill-kawżalitajiet kollha assoċjati mal-waqfien permanenti tat-trattament seħħew fi 302 (18%) pazjenti li minnhom, l-iktar frekwenti (≥1%) kienu ILD (1%) u żieda fit-transaminases (1%).

Lista ta’ reazzjonijiet avversi f’tabella

Tabella 9 tippreżenta r-reazzjonijiet avversi rrappurtati f’1,722 pazjenti b’NSCLC avvanzat jew pożittiv għall-ALK jew pożittiv għal ROS1 li rċevew crizotinib f’żewġ studji (1007 u 1014) ta’ Fażi 3 u 2 studji kliniċi b’fergħa waħda (1001 u 1005) (ara sezzjoni 5.1).

Ir-reazzjonijiet avversi elenkati f’Tabella 9 huma ppreżentati skont is-sistema tal-klassifika tal-organi u l-kategoriji tal-frekwenza huma definiti bil-konvenzjoni li ġejja: komuni ħafna (1/10); komuni (1/100 sa <1/10), mhux komuni (1/1,000 sa <1/100), rari (1/10,000 sa <1/1,000), rari ħafna (<1/10,000), mhux magħruf (ma tistax tittieħed stima mid-data disponibbli). Fi ħdan kull grupp ta’ frekwenza, l-effetti mhux mixtieqa huma ppreżentati skont is-serjetà tagħhom, b’dawk l-iżjed serji jitniżżlu l-ewwel.

Tabella 9. Reazzjonijiet avversi rrappurtati fi studji kliniċi ta’ NSCLC (N=1722) fejn pazjenti ngħataw crizotinib
	Sistema tal-klassifika tal-organi
	Komuni ħafna
	Komuni
	Mhux komuni

	Disturbi tad-demm u tas-sistema limfatika
	Newtropenijaa (22%)
Anemijab (15%)
Lewkopenijac (15%)
	
	

	Disturbi fil-metaboliżmu u n-nutrizzjoni
	Tnaqqis fl-aptit (30%)
	Ipofosfatemija (6%)
	

	Disturbi fis-sistema nervuża
	Newropatijad (25%)
Disgewżja (21%)
	
	

	Disturbi fl-għajnejn
	Disturb fil-vistae (63%)
	
	

	Disturbi fil-qalb
	Sturdamentf (26%)
Bradikardijag (13%)

	Insuffiċjenza tal-qalbh(1%)
Titwil tal-QT fuq l-elettrokardjogramma (4%)
Sinkope (3%)
	

	Disturbi respiratorji, toraċiċi u medjastinali
	
	Mard interstizjali tal-pulmuni (3%)
	

	Disturbi gastro-intestinali
	Rimettar (51%)
Dijarea (54%)
Dardir (57%)
Stitikezza (43%)
Uġigħ addominalij (21%)
	Esofaġitek (2%)
Dispepsja (8%)

	Perforazzjoni gastrointestinalil (<1%)

	Disturbi fil-fwied u fil-marrara
	Żieda fit-transaminasesm (32%)
	Żieda fl-alkaline phosphatase fid-demm (7%)
	Insuffiċjenza tal-fwied (<1%) 

	Disturbi fil-ġilda u fit-tessuti ta’ taħt il-ġilda
	Raxx (13%)
	
	Fotosensittività
(<1%)

	Disturbi fil-kliewi u fis-sistema urinarja
	
	Ċesta fil-kliewin (3%)
Żieda fil-kreatinina fid-demmo (8%)
	Indeboliment renali akut (<1%)
Indeboliment renali (<1%)

	Disturbi ġenerali u kondizzjonijiet ta’ mnejn jingħata
	Edimap (47%)
Għeja (30%)
 
	
	

	Investigazzjonijiet
	
	Tnaqqis fit-testosterone fid-demmq (2%)
	Żieda fil-creatine phosphokinase fid-demm (<1%)*


Termini tal-avvenimenti li jirrappreżentaw l-istess kunċett mediku jew kundizzjoni ġew raggruppati flimkien u rrapportati bħala reazzjoni avversa għal mediċina waħdanija fit-Tabella 9. It-termini attwalment irrapportati fl-istudju 1 sad-data ta’ għeluq tad-data u li jikkontribwixxu għar-reazzjoni avversa għal mediċina relevanti huma indikati fil-parenteżi, kif elenkati taħt.
* It-test tal-creatine phosphokinase ma kienx test tal-laboratorju standard fl-istudji kliniċi.
a. 	Newtropenija (Newtropenija bid-deni, Newtropenija, Tnaqqis fl-għadd tan-newtrofili).
b. 	Anemija (Anemija, Tnaqqis fl-emoglobina, Anemija ipokromika).
c. 	Lewkopenija (Lewkopenija, Tnaqqis fl-għadd ta’ ċelloli bojod tad-demm).
d.	Newropatija (Sensazzjoni ta’ ħruq, Disestesija, Formikazzjoni, Disturb fil-mixja, Iperestesija, Ipoestesija,  Ipotonija, Disfunzjoni tal-moviment, Atrofija tal-muskoli, Dgħufija fil-muskoli, Nevralġija, Nevrite, Newropatija periferali, Newrotossiċità, Parasteżija, Newropatija periferali tal-moviment, Newropatija periferali sensorja u tal-moviment, Newropatija periferali sensorja, Paralisi tan-nervaturi peroneali, Polinewropatija, Disturb sensorju, Sensazzjoni ta’ ħruq fil-ġilda).
e.	Disturb fil-vista (Diplopja, Tara qishom dijademi madwar l-oġġetti, Fotofobija, Fotopsija, Vista mċajpra, Tnaqqis fl-akutezza viżwali, Dija viżwali, Indeboliment tal-vista, Preservazzjoni viżwali, Floaters vitrużi).
f. 	Sturdament (Disturb fil-bilanċ, Sturdament li jiddependi mill-qagħda, Presinkope).
g. 	Bradikardija (Bradikardija, Nuqqas fir-rata ta’ taħbit tal-qalb, Bradikardija tas-sinus).
h. 	Insuffiċjenza tal-qalb (Insuffiċjenza tal-qalb, Insuffiċjenza tal-qalb konġestiva, Tnaqqis fil-frazzjoni ta’ tneħħija, Insuffiċjenza ventrikulari tax-xellug, Edima pulmonari). Fl-istudji kliniċi kollha (n=1,722), 19‑il pazjent (1.1%) ittrattati b’crizotinib kellhom insuffiċjenza tal-qalb ta’ kwalunkwe grad, 8 pazjenti (0.5%) kellhom Grad 3 jew 4, u 3 pazjenti (0.2%) kellhom eżitu fatali.
i. 	Mard interstizjali tal-pulmun (Sindromu ta’ diffikultà respiratorja akuta, Alveolite, Mard interstizjali tal-pulmun, Pulmonite).
j. 	Uġigħ addominali (Skonfort addominali, Uġigħ addominali, Uġigħ addominali fil-parti t’isfel, Uġigħ addominali fil-parti ta’ fuq, Sensittività addominali).
k. 	Esofaġite (Esofaġite, Ulċera esofagali).
l. 	Perforazzjoni gastrointestinali (Perforazzjoni gastrointestinali, Perforazzjoni intestinali, Perforazzjoni tal-musrana l-kbira). 
m. 	Żieda fit-transaminases (Żieda fl-alanine aminotransferase, Żieda fl-Aspartate aminotransferase, Żieda fil-gamma‑glutamyltransferase, Żieda fl-enzimi epatiċi, Funzjoni tal-fwied anormali, Test tal-funzjoni tal-fwied b’riżultat anormali, Żieda fit-transaminases).
n. 	Ċesta renali (Axxess renali, Ċesta fil-kliewi, Emorraġija taċ-ċesti renali, Infezzjoni taċ-ċesti renali). 
o. 	Żieda fil-kreatinina fid-demm (żieda fil-kreatinina fid-demm, tnaqqis fl-eliminazzjoni renali tal-kreatinina).
p.	Edima (Edima fil-wiċċ, Edima ġeneralizzata, Nefħa lokali, Edima lokalizzata, Edima, Edima periferali, Edima periorbitali).
q. 	Tnaqqis fit-testosterone fid-demm (Tnaqqis fit-testosterone fid-demm, Ipogonadiżmu, Ipogonadiżmu Sekondarju).

Sommarju tal-profil tas-sigurtà f’pazjenti pedjatriċi

Il-popolazzjoni tal-analiżi tas-sigurtà għal 110 pazjenti pedjatriċi b’kull tip ta’ tumur (b’etajiet minn sena sa < 18-il sena), li kienu jinkludu 41 pazjent b’ALCL sistemika pożittiva għall-ALK rikaduta jew refrattarja jew IMT pożittiv għall-ALK rikorrenti jew refrattarju li ma jistax jitneħħa, hija bbażata fuq pazjenti li rċivew crizotinib minn 2 studji ta’ fergħa waħda, Studju 0912 (n=36) u Studju 1013 (n=5). Fi Studju 0912, il-pazjenti rċivew crizotinib b’doża tal-bidu ta’ 100 mg/m2, 130 mg/m2, 165 mg/m2, 215 mg/m2, 280 mg/m2, jew 365 mg/m2 darbtejn kuljum. Fi Studju 1013, crizotinib ingħata b’doża tal-bidu ta’ 250 mg darbtejn kuljum. Kien hemm popolazzjoni totali ta’ 25 pazjent pedjatriku b’ALCL pożittiva għall-ALK b’età minn 3 snin sa < 18-il sena u 16-il pazjent pedjatriku b’IMT pożittiv għall-ALK b’età minn sentejn sa < 18-il sena. L-esperjenza dwar l-użu ta’ crizotinib f’pazjenti pedjatriċi fis-sottogruppi differenti (età, ġeneru u razza) hija limitata u ma tippermettix li jinsiltu konklużjonijiet definittivi. Il-profili tas-sigurtà kienu konsistenti fis-sottogruppi tal-età, il-ġeneru u r-razza, għalkemm kien hemm differenzi żgħar fil-frekwenzi tar-reazzjonijiet avversi f’kull sottogrupp. L-aktar reazzjonijiet avversi frekwenti (≥ 80%) irrappurtati fis-sottogruppi kollha (età, ġeneru u razza) kienu żieda fit-transaminases, rimettar, newtropenija, dardir, dijarea u lewkopenija. L-aktar reazzjoni avversa serja frekwenti (90%) kienet in-newtropenija. 

It-tul medjan tat-trattament għall-pazjenti pedjatriċi b’kull tip ta’ tumur kien ta’ 2.8 xhur. Twaqqif permanenti tat-trattament minħabba avveniment avvers seħħ fi 11-il (10%) pazjent. Interruzzjonijiet tad-dożaġġ u tnaqqis fid-doża seħħew f’47 (43%) u 15 (14%), rispettivament. L-aktar reazzjonijiet avversi frekwenti (> 60%) kienu żieda fit-transaminases, rimettar, newtropenija, dardir, dijarea u lewkopenija. L-aktar reazzjoni avversa frekwenti ta’ Grad 3 jew 4 (≥ 40%) kienet in-newtropenija.

It-tul medjan tat-trattament għall-pazjenti pedjatriċi b’ALCL pożittiva għall-ALK kien ta’ 5.1 xhur. Twaqqif permanenti tat-trattament minħabba avveniment avvers seħħ f’pazjent wieħed (4%). Ħdax-il pazjent minn 25 (44%) b’ALCL pożittiva għall-ALK waqqfu t-trattament bi crizotinib b’mod permanenti minħabba li sussegwentement kellhom trapjant taċ-ċelloli staminali ematopojetiċi (HSCT). Interruzzjonijiet tad-dożaġġ u tnaqqis fid-doża seħħew fi 17 (68%) u 4 (16%) pazjenti, rispettivament. L-aktar reazzjonijiet avversi frekwenti (≥ 80%) kienu dijarea, rimettar, żieda fit-transaminases, newtropenija, lewkopenija u dardir. L-aktar reazzjonijiet avversi frekwenti ta’ Grad 3 jew 4 (≥ 40%) kienu newtropenija, lewkopenija u limfopenija.

It-tul medjan tat-trattament għall-pazjenti pedjatriċi b’IMT pożittiv għall-ALK kien ta’ 21.8 xhur. Twaqqif permanenti tat-trattament minħabba avveniment avvers seħħ f’4 (25%) pazjenti. Interruzzjonijiet tad-dożaġġ u tnaqqis fid-doża seħħew fi 12 (75%) u 4 (25%) pazjenti, rispettivament. L-aktar reazzjonijiet avversi frekwenti (> 80%) kienu newtropenija, dardir u rimettar. L-aktar reazzjoni avversa frekwenti ta’ Grad 3 jew 4 (≥ 40%) kienet in-newtropenija. 

Il-profil tas-sigurtà ta’ crizotinib f’pazjenti pedjatriċi b’ALCL pożittiva għall-ALK jew b’IMT pożittiv għall-ALK kien ġeneralment konsistenti ma’ dak stabbilit qabel f’adulti b’NSCLC avvanzat pożittiv għall-ALK jew għal ROS1, b’xi varjazzjonijiet fil-frekwenzi. Reazzjonijiet avversi ta’ newtropenija, lewkopenija u dijarea ta’ Grad 3 jew 4 kienu rrappurtati bi frekwenza ogħla (differenza ta’ ≥ 10%) f’pazjenti pedjatriċi b’ALCL pożittiva għall-ALK jew IMT pożittiv għall-ALK milli f’pazjenti adulti b’NSCLC pożittiv għall-ALK jew għal ROS. L-età, il-komorbiditajiet u l-kundizzjonijiet sottostanti huma differenti f’dawn iż-2 popolazzjonijiet, u dan jista’ jispjega d-differenzi fil-frekwenzi.
 
Ir-reazzjonijiet avversi għall-pazjenti pedjatriċi b’kull tip ta’ tumur elenkati f’Tabella 10 huma ppreżentati skont is-sistema tal-klassifika tal-organi u l-kategoriji tal-frekwenza definiti bil-konvenzjoni li ġejja: komuni ħafna ( 1/10); komuni ( 1/100 sa < 1/10), mhux komuni ( 1/1,000 sa < 1/100), rari ( 1/10,000 sa < 1/1,000), rari ħafna (< 1/10,000), mhux magħruf (ma tistax tittieħed stima mid-data disponibbli). Fi ħdan kull grupp ta’ frekwenza, l-effetti mhux mixtieqa huma ppreżentati skont is-serjetà tagħhom, b’dawk l-iżjed serji jitniżżlu l-ewwel.

Tabella 10.	Reazzjonijiet avversi rrappurtati f’pazjenti pedjatriċi (N=110)
	
	Kull Tip ta’ Tumur
(N=110)

	Sistema tal-klassifika tal-organi 
	Komuni ħafna
	Komuni

	Disturbi tad-demm u tas-sistema limfatika
	Newtropenijaa (71%)
Lewkopenijab (63%)
Anemijac (52%)
Tromboċitopenijad (21%) 
	

	Disturbi fil-metaboliżmu u n-nutrizzjoni
	Ipofosfatemija (30%) 
Tnaqqis fl-aptit (39%)
	

	Disturbi fis-sistema nervuża
	Newropatijae (26%)
Disgewżja (10%)
	

	Disturbi fl-għajnejn
	Disturb fil-vistaf (44%)
	

	Disturbi fil-qalb
	Bradikardijag (14%) 
Sturdament (16%)
	Titwil tal-QT fuq l-elettrokardjogramma (4%)

	Disturbi gastro-intestinali
	Rimettar (77%)
Dijarea (69%)
Dardir (71%)
Stitikezza (31%)
Dispepsja (10%)
Uġigħ addominalih (43%)
	Esofaġite (4%)

	Disturbi fil-fwied u fil-marrara
	Żieda fit-transaminasesi (87%)
Żieda fl-alkaline phosphatase fid-demm (19%)
	

	Disturbi fil-ġilda u fit-tessuti ta’ taħt il-ġilda
	
	Raxx (3%)

	Disturbi fil-kliewi u fis-sistema urinarja
	Żieda fil-kreatinina fid-demm (45%)
	

	Disturbi ġenerali u kondizzjonijiet ta’ mnejn jingħata
	Edimaj (20%)
Għeja (46%)
	

	Data ta’ Għeluq tad-Data: 03 Sep 2019.
Termini tal-avvenimenti li jirrappreżentaw l-istess kunċett mediku jew kundizzjoni ġew raggruppati flimkien u rrapportati bħala reazzjoni avversa għal mediċina waħdanija fit-Tabella 10. It-termini attwalment irrapportati fl-istudju sad-data ta’ għeluq tad-data u li jikkontribwixxu għar-reazzjoni avversa għal mediċina relevanti huma indikati fil-parenteżi, kif elenkati taħt.
a. Newtropenija (Newtropenija bid-deni, Newtropenija, Tnaqqis fl-għadd tan-newtrofili).
b. Lewkopenija (Lewkopenija, Tnaqqis fl-għadd ta’ ċelloli bojod tad-demm).
c. Anemija (Anemija, Anemija makroċitika, Anemija megaloblastika, Emoglobina, Tnaqqis fl-emoglobina, Anemija iperkromika, Anemija ipokromika, Anemija ipoplastika, Anemija mikroċitika, Anemija normoċitika normokromika).
d. Tromboċitopenija (Tnaqqis fl-għadd tal-plejtlits, Tromboċitopenija).
e. Newropatija (Sensazzjoni ta’ ħruq, Disturb fil-mixja, Dgħufija fil-muskoli, Parasteżija, Newropatija periferali tal-moviment, Newropatija periferali sensorja).
f. Disturb fil-vista (Fotofobija, Fotopsija, Vista mċajpra, Tnaqqis fl-akutezza viżwali, Indeboliment tal-vista, Floaters vitrużi).
g. Bradikardija (Bradikardija, Bradikardija tas-sinus).
h. Uġigħ addominali (Skonfort addominali, Uġigħ addominali, Uġigħ addominali fil-parti t’isfel, Uġigħ addominali fil-parti ta’ fuq, Sensittività addominali).
i. Żieda fit-transaminases (Żieda fl-alanine aminotransferase, Żieda fl-aspartate aminotransferase, Żieda fil-gamma‑glutamyltransferase).
j. Edima (Edima fil-wiċċ, Edima lokalizzata, Edima periferali, Edima periorbitali).



Għalkemm mhux ir-reazzjonijiet avversi kollha identifikati fil-popolazzjoni adulta ġew osservati fl-istudji kliniċi f’pazjenti pedjatriċi, l-istess reazzjonijiet avversi għall-pazjenti adulti għandhom jiġu kkunsidrati għall-pazjenti pedjatriċi. L-istess twissijiet u prekawzjonijiet għall-pazjenti adulti għandhom jiġu kkunsidrati wkoll għall-pazjenti pedjatriċi.

Deskrizzjoni tar-reazzjonijiet avversi magħżula

Epatotossiċità
Il-pazjenti għandhom jiġu mmonitorjati għall-epatotossiċità u ġestiti kif rakkomandat f’sezzjonijiet 4.2 u 4.4.

Pazjenti adulti b’NSCLC
Kien hemm epatotossiċità indotta mill-mediċina b’eżitu fatali f’0.1% minn 1,722 pazjent adult b’NSCLC ittrattati bi crizotinib fl-istudji kliniċi. Żidiet fl-ALT u/jew AST ta’ ≥3 × ULN u flimkien ma’ żidiet fil-bilirubin totali ≥2 × ULN mingħajr żidiet sinifikanti ta’ alkaline phosphatase għolja (≤2 × ULN) ġew osservati f’inqas minn 1% tal-pazjenti ttrattati bi crizotinib. 

Żidiet fl-livelli aktar għoljin tal-ALT jew AST ta’ Grad 3 jew 4 ġew osservati f’187 (11%) u 95 (6%) tal-pazjenti adulti rispettivament li kienu qegħdin jirċievu crizotinib. Sbatax‑il (1%) pazjent kienu jeħtieġu waqfien permanenti mit-trattament assoċjata ma’ livell għoli ta’ transaminases, li jissuġġerixxi li dawn l-avvenimenti setgħu ġeneralment jiġu mmanniġġjati minn modifiki fid-dożaġġ kif definit f’Tabella 4 (ara sezzjoni 4.2). Fi Studju 1014, ta’ Fażi 3 b’għażla każwali, żidiet ta’ Grad 3 jew 4 fl-ALT jew AST, ġew osservati fi 15% u 8% tal-pazjenti li kienu qed jirċievu crizotinib, kontra 2% u 1% tal-pazjenti li kienu qed jirċievu kimoterapija. Fi Studju 1007, ta’ Fażi 3 b’għażla każwali, kienu osservati żidiet għal elevazzjonijiet tal-ALT jew AST ta’ Grad 3 jew 4 f’18% u 9% tal-pazjenti li kienu qed jirċievu crizotinib, u 5% u <1% tal-pazjenti li kienu qed jirċievu kimoterapija. 

Ġeneralment, iż-żidiet fit-transaminase seħħew fi żmien l-ewwel xahrejn tat-trattament. Fi studji bi crizotinib f’pazjenti adulti b’NSCLC jew pożittiv għall-ALK jew pożittiv għal ROS1 iż-żmien medjan sal-bidu taż-żieda fit-transaminases ta’ Grad 1 jew 2, kien ta’ 23 ġurnata. Iż-żmien medjan sal-bidu taż-żieda fit-transaminases ta’ Grad 3 jew 4 kien ta’ 43 ġurnata.

Iż-żidiet fit-transaminase ta’ Grad 3 u 4 kienu ġeneralment riversibbli wara li waqfet tingħata d-doża. Fi studji bi crizotinib f’pazjenti adulti b’NSCLC jew pożittiv għall-ALK jew għal ROS1 (N=1,722), tnaqqis fid-doża assoċjat maż-żidiet fit-transaminases seħħ f’76 (4%) pazjent. Sbatax‑il (1%) pazjent kellhom bżonn waqfien permanenti mit-trattament.

Pazjenti pedjatriċi
Fi studji kliniċi fuq 110 pazjenti pedjatriċi b’diversi tipi ta’ tumuri ttrattati bi crizotinib, 70% u 75% tal-pazjenti kellhom żidiet fl-AST u fl-ALT, rispettivament, b’żidiet ta’ Grad 3 u 4 f’7% u 6% tal-pazjenti, rispettivament.

Effetti gastrointestinali
It-trattament ta’ appoġġ għandu jinkludi l-użu ta’ prodotti mediċinali antiemetiċi. Għal trattament ta’ appoġġ addizzjonali għall-pazjenti pedjatriċi, ara sezzjoni 4.4.

Pazjenti adulti b’NSCLC
Dardir (57%), dijarea (54%), rimettar (51%) u stitikezza (43%) kienu l-aktar avvenimenti gastrointestinali mill-kawżalitajiet kollha rrappurtati b’mod komuni f’pazjenti adulti b’NSCLC pożittiv għall-ALK jew għal ROS1. Il-biċċa l-kbira ta’ dawn l-avvenimenti kienu ħfief sa moderati fis-severità. Iż-żmien medjan sa meta jibda d-dardir u r-rimettar kien ta’ jumejn sa 3 ijiem u dawn l-avvenimenti naqsu fil-frekwenza tagħhom wara 3 ġimgħat ta’ trattament. Iż-żminijiet medji għall-bidu tad-dijarea u l-istitikezza kienu 13 u 17‑il jum, rispettivament. It-trattament ta’ appoġġ għad-dijarea u l-istitikezza għandha tinkludi l-użu ta’ prodotti mediċinali standard kontra d-dijarea u lassattivi, rispettivament.

Fi studji kliniċi ta’ pazjenti adulti b’NSCLC ittrattati bi crizotinib, ġew irrapportati episodji ta’ perforazzjonijiet gastrointestinali. Kien hemm rapporti ta’ każijiet fatali ta’ perforazzjonijiet gastrointestinali wara t-tqegħid fis-suq ta’  crizotinib (ara sezzjoni 4.4).

Pazjenti pedjatriċi
Fl-istudji kliniċi, rimettar (77%), dijarea (69%), dardir (71%), uġigħ addominali (43%) u stitikezza (31%) kienu l-avvenimenti gastrointestinali mill-kawżalitajiet kollha rrappurtati l-aktar frekwenti f’110 pazjenti pedjatriċi b’varjetà ta’ tipi ta’ tumuri ttrattati bi crizotinib. Għal dawk il-pazjenti li kellhom jew ALCL pożittiva għall-ALK jew IMT pożittiv għall-ALK ittrattati bi crizotinib, rimettar (95%), dijarea (85%), dardir (83%), uġigħ addominali (54%) u stitikezza (34%) kienu l-avvenimenti gastrointestinali mill-kawżalitajiet kollha rrappurtati l-aktar frekwenti (ara sezzjoni 4.4). Crizotinib jista’ jikkawża tossiċitajiet gastrointestinali severi f’pazjenti pedjatriċi b’ALCL jew IMT (ara sezzjoni 4.4).

Titwil tal-intervall QT
Titwil tal-QT jista’ jirriżulta f’arritmiji u huwa fattur ta’ riskju ta’ mewt f’daqqa. Titwil tal-QT jista’ jkun muri klinikament bħala bradikardija, sturdament u sinkope. Disturbi fl-eletrolitti, deidratazzjoni u bradikardija jistgħu jżidu aktar ir-riskju tat-titwil ta’ QTc u għalhekk, monitoraġġ perjodiku tal-ECG u tal-livelli tal-eletrolitti huwa rrakomandat f’pazjenti li għandhom tossiċità tal-GI (ara sezzjoni 4.4).

Pazjenti adulti b’NSCLC
Fi studji bi crizotinib f’pazjenti adulti b’NSCLC avvanzat jew pożittiv għall-ALK jew pożittiv għal ROS1, QTcF (QT korrett bil-metodu Fridericia) ta’ ≥500 msec ġie osservat f’34 (2.1%) minn 1,619‑il pazjent b’mill-anqas valutazzjoni tal-ECG waħda ta’ wara l-linja bażi u kienet osservata żieda massima fil-QTcF ta’ ≥60 msec mil-linja bażi f’79 (5.0%) minn 1,585 pazjent b’linja bażi u mill-anqas valutazzjoni tal-ECG waħda ta’ wara l-linja bażi. Ġie rrappurtat titwil tal-QT fuq l-Elettrokardjogramma ta’ Grad 3 jew 4 minn kull kawżalità f’27 (1.6%) minn 1,722 pazjent (ara sezzjonijiet 4.2, 4.4, 4.5 u 5.2).

F’sottostudju single‑arm dwar ECG f’pazjenti adulti (ara sezzjoni 5.2) bl-użu ta’ kejl manwali blinded tal-ECG 11 (21%)-il pazjent kellhom żieda mil-Linja Bażi fil-valur tal-QTcF ta’ ≥30 sa <60 msec u pazjent wieħed (2%) kellu żieda mil-Linja Bażi fil-valur tal-QTcF ta’ ≥60 msec. L-ebda pazjent ma kellu massimu fil-QTcF ta’ ≥480 msec. L-analiżi tat-tendenza ċentrali indikat li l-akbar bidla medja mil-linja bażi fil-QTcF kienet ta’ 12.3 msec (95% CI 5.1‑19.5 msec, medja tal-least squares [LS] minn Analiżi ta’ Varjanza [ANOVA]) u seħħet 6 sigħat wara d-doża fl-Ewwel Jum tat-Tieni Ċiklu. Il-limiti kollha ta’ fuq tad-90% CL għall-bidla medja tal-LS mil-Linja Bażi tal-QTcF fil-punti kollha ta’ żmien ta’ Jum 1 ta’ Ċiklu 2 kienu ta’ <20 msec.


Pazjenti pedjatriċi
Fi studji kliniċi bi crizotinib f’110 pazjent pedjatriku b’varjetà ta’ tipi ta’ tumuri, titwil tal-QT fuq l-elettrokardjogramma kien irrappurtat f’4% tal-pazjenti.
 
Bradikardija
L-użu ta’ prodotti mediċinali konkomitanti assoċjati ma’ bradikardija għandu jiġi evalwat b’attenzjoni. Il-pazjenti li jiżviluppaw bradikardija bis-sintomi għandhom jiġu ġestiti kif rakkomandat fis-sezzjonijiet ‘Modifika tad-Doża’ u “Twissijiet u Prekawzjonijiet’ (ara sezzjonijiet 4.2, 4.4 u 4.5). 

Pazjenti adulti b’NSCLC
Fi studji bi crizotinib f’pazjenti adulti b’NSCLC avvanzat jew pożittiv għall-ALK jew għal ROS1, bradikardija mill-kawżalitajiet kollha kienet esperjenzata f’219 (13%) minn 1 722 pazjent ittrattati bi crizotinib. Il-biċċa l-kbira tal-avvenimenti kienu ħfief fis-severità. Total ta’ 259 (16%) minn 1 666 pazjent b’mill-anqas valutazzjoni tas-sinjali vitali waħda ta’ wara l-linja bażi kellhom rata ta’ polz ta’ < 50 bpm.

Pazjenti pedjatriċi
Fi studji kliniċi bi crizotinib f’110 pazjenti pedjatriċi b’varjetà ta’ tipi ta’ tumuri, bradikardija mill-kawżalitajiet kollha ġiet irrappurtata f’14% tal-pazjenti, inkluża bradikardija ta’ Grad 3 f’1% tal-pazjenti.

Mard interstizjali tal-pulmun/pulmonite
Il-pazjenti li jkollhom sintomi pulmonari li jindikaw ILD/pulmonite għandhom jiġu mmonitorjati. Għandhom jiġu esklużi kawżi potenzjali oħra ta’ ILD/pulmonite (ara sezzjonijiet 4.2 u 4.4).

Pazjenti adulti b’NSCLC
Jista’ jseħħ ILD/pulmonite severa, ta’ periklu għall-ħajja, u/jew fatali fil-pazjenti ttratti bi crizotinib. Fi studji f’pazjenti adulti b’NSCLC jew pożittiv għall-ALK jew pożittiv għal ROS1 (N=1,722), 50 (3%) pazjent ittratti bi crizotinib kellhom ILD ta’ kwalunkwe grad tal-kawżi kollha, inkluż 18‑il pazjent (1%) bi Grad 3 jew 4, u 8 (<1%) pazjenti b’każijiet fatali. Skond stima tal-kumitat indipendenti tal-evalwazzjoni (IRC) ta’ pazjenti b’NSCLC pożittiv għall-ALK (N=1,699), 20 (1.2%) pazjent kellhom ILD/pulmonite, inklużi 10 (<1%) pazjenti b’każijiet fatali. Dawn il-każijiet ġeneralment seħħew fi żmien 3 xhur wara l-bidu tat-trattament.

Pazjenti pedjatriċi 
ILD/pulmonite ġiet irrappurtata fl-istudji kliniċi bi crizotinib f’pazjenti pedjatriċi b’varjetà ta’ tipi ta’ tumuri f’pazjent wieħed (1%), li kienet pulmonite ta’ Grad 1.

Effetti viżivi
Hija rrakkomandata evalwazzjoni oftalmoloġika jekk id-disturb fil-vista jippersisti jew imur għall-agħar fis-severità. Għandhom isiru eżamijiet oftalmoloġiċi fil-linja bażi u ta’ segwitu fil-pazjenti pedjatriċi (ara sezzjonijiet 4.2 u 4.4).

Pazjenti adulti b’NSCLC
Fi studji kliniċi b’crizotinib f’pazjenti adulti b’NSCLC avvanzat jew pożittiv għall-ALK jew għal ROS1 (N=1,722), ġie rrapportat difett fil-kamp viżiv ta’ Grad 4 b’telf tal-vista f’4 pazjenti (0.2%). Ġew irrapportati atrofija ottika u disturb tan-nerv ottiku bħala kawżi potenzjali ta’ telf tal-vista (ara sezzjoni 4.4). 

Ġie esperjenzat disturb fil-vista, f’kull kawżalità, f’kull grad, l-aktar komuni indeboliment tal-vista, fotopsija, vista mċajpra u floaters vitrużi minn 1,084 (63%) minn 1,722 pazjent adult ittrattati b’crizotinib. Mill-1,084 pazjent li esperjenzaw disturb viżiv, 95% kellhom avvenimenti li kienu ħfief fis-severità. Seba’ (0.4%) pazjenti kellhom waqfien temporanju tat-trattament u 2 (0.1%) tal-pazjenti kellhom tnaqqis fid-doża assoċjata ma’ disturb fil-vista. Ma kien hemm l-ebda waqfien permanenti assoċjat ma’ disturb fil-vista għal kwalunkwe mill-1,722 pazjent ittrattati bi crizotinib.

Fuq il-bażi tal-Kwestjonarju ta’ Valutazzjoni tas-Sintomi Viżwali (VSAQ-ALK), il-pazjenti adulti ttrattati bi crizotinib fl-Istudju 1007 u Studju 1014 rrappurtaw inċidenza akbar ta’ disturbi fil-vista meta mqabbla mal-pazjenti ttratti bil-kimoterapija. Id-disturbi fil-vista ġeneralment bdew fi żmien l-ewwel ġimgħa tal-għoti tal-mediċina. Il-maġġoranza tal-pazjenti li ħadu crizotinib fl-Istudji 1007 u 1014 ta’ Fażi 3 magħmulin b’għażla każwali (>50%) irrappurtaw disturbi fil-vista, li seħħew bi frekwenza ta’ 4 sa 7 ijiem kull ġimgħa, damu sa minuta u ma kellhom l-ebda impatt jew kellhom impatt ħafif biss (punteġġi ta’ 0 sa 3 minn punteġġ massimu ta’ 10) fuq l-attivitajiet ta’ kuljum kif miġbura mill-kwestjonarju VSAQ-ALK.

Sottostudju oftalmoloġiku bl-użu ta’ evalwazzjonijiet oftalmiċi speċifiċi f’punti ta’ żmien speċifiċi twettaq fuq 54 pazjent adult b’NSCLC li rċivew crizotinib 250 mg darbtejn kuljum. Tmienja u tletin (70.4%) mill-54 pazjent kellhom avveniment avvers ikkawżat mit-trattament, mill-kawżalitajiet kollha, ta’ Disturbi fl-Għajnejn tas-Sistema tal-Klassifika tal-Organi, li minnhom, 30 pazjent kellhom eżamijiet oftalmoloġiċi. Mit-30 pazjent, anormalità oftalmika ta’ kwalunkwe tip ġiet irrappurtata f’14‑il pazjent (36.8%) u l-ebda sejba oftalmoloġika ma ġiet osservata f’16‑il pazjent (42.1%). L-iktar sejbiet komuni kienu jikkonċernaw bijomikroskopija slit lamp (21.1%), fundoskopija (15.8%) u akutezza viżwali (13.2%). Anormalitajiet oftalmiċi li kienu jeżistu minn qabel u kundizzjonijiet mediċi fl-istess ħin li setgħu kienu kontributorji għas-sejbiet okulari, ġew osservati f’ħafna pazjenti, u l-ebda relazzjoni kawżali konklussiva għal crizotinib ma setgħet tiġi stabbilita. Ma kien hemm l-ebda sejbiet relatati mal-għadd ta’ ċelluli milwiema u evalwazzjoni ta’ aggravament milwiem tal-kompartiment anterjuri. L-ebda disturbi viżwali assoċjati ma’ crizotinib ma dehru li kienu relatati ma’ tibdil fl-aħjar akutezza viżwali kkoreġuta, il-vitriju, ir-retina jew in-nerv ottiku.

F’pazjenti adulti b’bidu ġdid ta’ telf viżwali ta’ Grad 4, it-trattament bi crizotinib għandu jitwaqqaf u għandha titwettaq evalwazzjoni oftalmoloġika.

Pazjenti pedjatriċi 
Fi studji kliniċi bi crizotinib f’110 pazjenti pedjatriċi b’varjetà ta’ tipi ta’ tumuri, disturb fil-vista ġie rrappurtat fi 48 (44%) pazjent. L-aktar sintomi viżwali komuni kienu vista mċajpra (20%) u indeboliment tal-vista (11%). 
Fi studji kliniċi bi crizotinib, f’41 pazjent b’ALCL pożittiva għall-ALK jew IMT pożittiv għall-ALK, disturb fil-vista ġie rrappurtat f’25 (61%) pazjent. Minn dawn il-pazjenti pedjatriċi li esperjenzaw disturbi fil-vista, pazjent wieħed b’IMT esperjenza disturb fin-nerv ottiku mijopiku ta’ Grad 3, li kien preżenti bħala Grad 1 fil-linja bażi. L-aktar sintomi viżwali komuni kienu vista mċajpra (24%), indeboliment tal-vista (20%), fotopsija (17%) u floaters vitrużi (15%). Kollha kienu ta’ Grad 1 jew 2.

Effetti fuq is-sistema nervuża
Pazjenti adulti b’NSCLC
Newropatija ta’ kull kawżalità, kif definita f’Tabella 9, kienet esperjenzata minn 435 (25%) minn 1,722 pazjent adult b’NSCLC pożittiv għall-ALK jew għal ROS1 ittrattati bi crizotinib. Disgewżja kienet irrappurtata wkoll b’mod komuni ħafna f’dawn l-istudji u primarjament kienet ta’ Grad 1 bħala severità.

Pazjenti pedjatriċi
Fi studji kliniċi bi crizotinib f’110 pazjenti pedjatriċi b’varjetà ta’ tipi ta’ tumuri, newropatija u disgewżja ġew irrappurtati f’26% u 9% tal-pazjenti, rispettivament.

Ċesta renali
Għandu jiġi kkunsidrat monitoraġġ perjodiku permezz ta’ immaġni u analiżi tal-awrina f’pazjenti li jiżviluppaw ċesti renali.

Pazjenti adulti b’NSCLC
Ċesti renali kumplessi mill-kawżalitajiet kollha kienu esperjenzati minn 52 (3%) minn 1 722 pazjent adult b’NSCLC avvanzat pożittiv għall-ALK jew pożittiv għal ROS1 ittrattati bi crizotinib. F’xi pazjenti kienet osservata invażjoni lokali biċ-ċesti lil hinn mill-kliewi.

Pazjenti pedjatriċi
Fi studji kliniċi bi crizotinib f’110 pazjenti pedjatriċi b’varjetà ta’ tipi ta’ tumuri, ma ġietx irrappurtata ċesta renali.

Newtropenija u lewkopenija
L-għadd sħiħ tad-demm, inkluż l-għadd differenzjali taċ-ċelloli bojod tad-demm, għandu jiġi mmonitorjat kif klinikament indikat, b’ittestjar ripetut aktar frekwenti jekk ikunu osservati anormalitajiet ta’ Grad 3 jew 4, jew jekk ikun hemm deni jew infezzjoni. Għall-pazjenti li jiżviluppaw anormalitajiet tal-laboratorju ematoloġiċi, ara sezzjoni 4.2.

Pazjenti adulti b’NSCLC
Fi studji f’pazjenti adulti b’NSCLC avvanzat jew pożittiv għall-ALK jew pożittiv għal ROS1 (N=1,722), newtropenija ta’ Grad 3 jew 4 kienet osservata f’212‑il pazjent (12%) tal-pazjenti ttrattati bi crizotinib. Iż-żmien medjan sal-bidu ta’ newtropenija ta’ kwalunkwe grad kien ta’ 89 jum. In-newtropenija kienet assoċjata ma’ tnaqqis fid-doża jew waqfien permanenti tat-trattament għal 3% u <1% tal-pazjenti, rispettivament. Anqas minn 0.5% tal-pazjenti esperjenzaw newtropenija bid-deni fi studji kliniċi bi crizotinib. 

Fi studji f’pazjenti adulti b’NSCLC avvanzat jew pożittiv għall-ALK jew pożittiv għal ROS1 (N=1,722), lewkopenija ta’ Grad 3 jew 4 kienet osservata fi 48 (3%) pazjent ttrattati bi crizotinib. Iż-żmien medjan sal-bidu ta’ lewkopenija ta’ kwalunkwe grad kien ta’ 85 jum. Il-lewkopenija kienet assoċjata ma’ tnaqqis fid-doża għal <0.5% tal-pazjenti, u l-ebda pazjenti ma waqqfu b’mod permanenti t-trattament bi crizotinib assoċjat ma’ lewkopenija. 

Fi studji kliniċi ta’ crizotinib f’pazjenti adulti b’NSCLC avvanzat jew pożittiv għall-ALK jew pożittiv għal ROS1, kienu osservati bidliet għal tnaqqis ta’ Grad 3 jew 4 fil-lewkoċiti u n-newtrofili bi frekwenzi ta’ 4% u 13%, rispettivament. 

Pazjenti pedjatriċi
Fi studji kliniċi bi crizotinib f’110 pazjenti pedjatriċi b’varjetà ta’ tipi ta’ tumuri, newtropenija ġiet irrappurtata f’71% tal-pazjenti, inkluża newtropenija ta’ Grad 3 jew 4 osservata fi 58 pazjenti (53%). Newtropenija bid-deni kienet esperjenzata minn 4 pazjenti (3.6%). Lewkopenija kienet irrappurtata fi 63% tal-pazjenti, inkluża lewkopenija ta’ Grad 3 jew 4 osservata fi 18-il pazjent (16%).

Rappurtar ta’ reazzjonijiet avversi suspettati
Huwa importanti li jiġu rrappurtati reazzjonijiet avversi suspettati wara l-awtorizzazzjoni tal-prodott mediċinali. Dan jippermetti monitoraġġ kontinwu tal-bilanċ bejn il-benefiċċju u r-riskju tal-prodott mediċinali. Il-professjonisti tal-kura tas-saħħa huma mitluba jirrappurtaw kwalunkwe reazzjoni avversa suspettata permezz tas-sistema ta’ rappurtar nazzjonali imniżżla f’Appendiċi V.

4.9	Doża eċċessiva

It-trattament għal doża eċċessiva b’XALKORI jikkonsisti f’miżuri ta’ appoġġ ġenerali. Ma hemmx antidotu għal XALKORI. 


5.	PROPRJETAJIET FARMAKOLOĠIĊI

5.1 	Proprjetajiet farmakodinamiċi

Kategorija farmakoterapewtika: Sustanzi antineoplastiċi, inibituri tal-protein-tyrosine kinase; Kodiċi ATC: L01ED01.

Mekkaniżmu ta’ azzjoni

Crizotinib huwa inibitur selettiv b’molekoli żgħar tar-riċettur tyrosine kinase (RTK) tal-ALK u l-varjanti onkoġeniċi tiegħu (jiġifieri, avvenimenti ta’ fużjoni tal-ALK u mutazzjonijiet magħżula tal-ALK). Crizotinib huwa wkoll inibitur tal-RTK Riċettur tal-Fattur ta’ Tkabbir tal-Epatoċiti (HGFR, c-Met), ROS1 (c-ros) u Recepteur d’Origine Nantais (RON)RTK. Crizotinib wera inibizzjoni dipendenti fuq il-konċentrazzjoni tal-attività kinase tal-ALK, ROS1, u c‑Met f’testijiet bijokimiċi u fosforilazzjoni inibita u fenotipi modulati dipendenti fuq il-kinase f’testijiet ibbażati fuq iċ-ċelloli. Crizotinib wera attività inibitorja qawwija u selettiva tat-tkabbir u induċa apoptosi f’linji ta’ ċelloli tat-tumuri li wrew avvenimenti ta’ fużjoni ta’ ALK (inklużi ekinodermi mikrotubuli‑assoċjat mal-proteini simili 4[EML4]‑ALK u nucleophosmin [NPM]‑ALK) u avvenimenti ta’ fużjoni ta’ ROS1, jew li wrew amplifikazzjoni tal-lokus tal-ġeni ta’ ALK jew MET. Crizotinib wera effikaċja kontra t-tumuri, inkluża attività ċitoriduttiva markata kontra t-tumuri, fi ġrieden li ġarrbu xenografts ta’ tumuri li esprimew proteini ta’ fużjoni ta’ ALK. L-effikaċja ta’ crizotinib kontra t-tumuri kienet dipendenti fuq id-doża u korrelatata mal-inibizzjoni farmakodinamika tal-fosforilazzjoni ta’ proteini ta’ fużjoni ta’ ALK (inklużi EML4‑ALK u NPM‑ALK) f’tumuri in vivo. Crizotinib wera wkoll attività konsiderevoli kontra t-tumuri fi studji ta’ xenograft fil-ġrieden, fejn it-tumuri kienu ġġenerati bl-użu ta’ bord ta’ linji ta’ ċelluli NIH‑3T3 maħduma sabiex jesprimu fużjonijiet ewlenin ta’ ROS1 identifikati f’tumuri tal-bniedem. L-effikaċja kontra t-tumuri ta’ crizotinib kienet dipendenti fuq id-doża u wriet korrelazzjoni mal-inibizzjoni ta’ fosforilizzazzjoni ta’ ROS1 in vivo. Studji in vitro f’2 linji ta’ ċelloli dderivati minn ALCL (SU‑DHL‑1 u Karpas‑299, li t-tnejn fihom NPM‑ALK) urew li crizotinib kien kapaċi jinduċi apoptożi, u f’ċelloli ta’ Karpas‑299, crizotinib inibixxa l-proliferazzjoni u s-senjalazzjoni medjati minn ALK f’dożi li jistgħu jinkisbu klinikament. Id-data in vivo miksuba f’mudell ta’ Karpas‑299 uriet rigressjoni kompleta tat-tumur b’doża ta’ 100 mg/kg darba kuljum.

Studji kliniċi

Pazjenti b’NSCLC avvanzat pożittiv għall-ALK li ma kinux ittrattati qabel – Studju 1014, ta’ Fażi 3 magħmul b’għażla każwali 
L-effikaċja u s-sigurtà ta’ crizotinib għat-trattament ta’ pazjenti b’NSCLC metastatiku pożittiv għall-ALK, li ma kinux irċevew trattament sistemiku qabel għal mard avvanzat, intwerew fi Studju 1014, b’tikketta mikxufa magħmul b’għażla każwali. 

Il-popolazzjoni sħiħa tal-analiżi kienet tinkludi 343 pazjent b’NSCLC avvanzat pożittiv għall-ALK, kif identifikati minn Fluorescence In Situ Hybridisation (FISH) qabel l-għażla każwali: 172 pazjent intgħażlu b’mod każwali għal crizotinib u 171 pazjent intgħażlu b’mod każwali għal kimoterapija (pemetrexed + carboplatin jew cisplatin; sa 6 ċikli ta’ trattament). Il-karatteristiċi demografiċi u tal-marda tal-popolazzjoni globali tal-istudju kienu 62% nisa, età medjana ta’ 53 sena, stat ta’ prestazzjoni ta’ Grupp tal-Onkoloġija Kooperattiva tal-Lvant (ECOG) fil-linja bażi ta’ 0 jew 1 (95%), 51% Bojod u 46% Asjatiċi, 4% persuni li bħalissa jpejpu, 32% persuni li kienu jpejpu qabel u 64% li qatt ma pejpu. Il-karatteristiċi tal-marda tal-popolazzjoni globali tal-istudju kienu mard metastatiku fi 98% tal-pazjenti, 92% tat-tumuri tal-pazjenti ġew ikklassifikati bħala istoloġija adenokarċinoma u 27% tal-pazjenti kellhom metastasijiet fil-moħħ. 

Il-pazjenti setgħu jkomplu t-trattament bi crizotinib wara ż-żmien tal-progressjoni tal-marda definit minn Kriterji ta’ Evalwazzjoni tar-Reazzjoni f’Tumuri Solidi (RECIST) fid-diskrezzjoni tal-investigatur jekk il-pazjent kien għadu jkollu benefiċċju kliniku. Ħamsa u sittin minn 89 (73%) pazjent ittrattati bi crizotinib u 11 minn 132 (8.3%) pazjent ttrattati bil-kimoterapija, komplew it-trattament għal mill-inqas 3 ġimgħat wara progressjoni oġġettiva tal-marda. Pazjenti li ntgħażlu b’mod każwali għal kimoterapija, setgħu jaqilbu biex jirċievu crizotinib hekk kif kien hemm progressjoni tal-marda kif definit minn RECIST, ikkonfermat minn reviżjoni radjoloġika indipendenti (independent radiology review (IRR)). Mija u erbgħa u erbgħin (84%) pazjent fil-parti tal-istudju dwar il-kimoterapija rċevew trattament sussegwenti bi crizotinib.

Crizotinib tawwal b’mod sinifikanti s-sopravivenza bla progressjoni (PFS), l-għan primarju tal-istudju, meta mqabbel ma’ kimoterapija kif evalwat minn IRR. Il-benefiċċju ta’ PFS ta’ crizotinib kien konsistenti fis-sottogruppi kollha tal-karatteristiċi tal-pazjenti fil-linja bażi, bħall-età, is-sess tal-persuna, ir-razza, klassi ta’ tipjip, żmien minn meta tkun saret id-dijanjosi, l-istat ta’ prestazzjoni ECOG u l-preżenza ta’ metastasijiet fil-moħħ. Kien hemm titjib numeriku fis-sopravivenza globali (overall survival (OS)) fil-pazjenti ttrattati bi crizotinib, għalkemm dan it-titjib ma kienx statistikament sinifikanti. Dejta dwar l-effikaċja minn Studju 1014, ta’ Fażi 3 magħmul b’għażla każwali, qed jintwerew f’Tabella 11, u l-kurvi ta’ Kaplan‑Meier għal PFS u OS qed jintwerew f’Figura 1 u 2, rispettivament.

Tabella 11.	Riżultati dwar l-effikaċja minn Studju 1014, ta’ Fażi 3 magħmul b’għażla każwali (popolazzjoni sħiħa tal-analiżi) f’pazjenti b’NSCLC avvanzat pożittiv għall-ALK, li ma rċevewx trattament qabel* 
	Parametru ta’ rispons
	Crizotinib
N=172
	Kimoterapija
N=171

	Sopravivenza bla progressjoni (ibbażata fuq IRR)
	
	

	Numru bl-avveniment, n (%)
	100 (58%)
	137 (80%)

	PFS medjan f’xhur (95% CI)
	10.9 (8.3, 13.9)
	7.0a (6.8, 8.2)

	HR (95% CI)b
	0.45 (0.35, 0.60)

	valur pc
	<0.0001

	Sopravivenza globalid
	
	

	Numru ta’ mwiet, n (%)
	71 (41%)
	81 (47%)

	OS medjan f’xhur (95% CI)
	NR (45.8, NR)
	47.5 (32.2, NR)

	HR (95% CI)b
	0.76 (0.55, 1.05)

	valur pc
	0.0489

	Probabbiltà ta’ sopravivenza wara 12‑il xahar,d % (95% CI)
	83.5 (77.0, 88.3)
	78.4 (71.3, 83.9)

	Probabbiltà ta’ sopravivenza wara 18‑il xahar,d % (95% CI)
	71.5 (64.0, 77.7)
	66.6 (58.8, 73.2)

	Probabbiltà ta’ sopravivenza wara 48 xahar,d % (95% CI)
	56.6 (48.3, 64.1)
	49.1 (40.5, 57.1)

	Rata ta’ rispons oġġettiv (ibbażat fuq IRR)
	
	

	Rata ta’ rispons oġġettiv % (95% CI)
	74% (67, 81)
	45%e (37, 53)

	valur pf
	<0.0001

	Tul tar-rispons
	

	Xhurg (95% CI)
	11.3 (8.1, 13.8)
	5.3 (4.1, 5.8)


Taqsiriet: CI=intervall ta’ kunfidenza; HR=proporzjon ta’ periklu; IRR=reviżjoni radjoloġika indipendenti; N/n=numru ta’ pazjenti; NR=mhux milħuq; PFS=sopravivenza bla progressjoni; OS=sopravivenza globali.
* PFS, Ir-Rata ta’ Rispons Oġġettiv u d-Dewmien tar-Rispons huma bbażati fuq id-data tal-għeluq għad-data tat-30 ta’ Novembru 2013; l-OS hija bbażata fuq id-data tal-aħħar vista tal-aħħar pazjent tat-30 ta’ Novembru 2016, u hija bbażata fuq segwitu medjan ta’ madwar 46 xahar.
a. Żminijiet medjani ta’ PFS kienu ta’ 6.9 xhur (95% CI: 6.6, 8.3) għal pemetrexed/cisplatin (HR=0.49; valur p < 0.0001 għal crizotinib meta mqabbel ma’ pemetrexed/cisplatin) u 7.0 xhur (95% CI: 5.9, 8.3) għal pemetrexed/carboplatin (HR=0.45; valur p < 0.0001 għal crizotinib meta mqabbel ma’ pemetrexed/carboplatin).
b. Ibbażat fuq l-analiżi stratifikata tal-perikli proporzjonali ta’ Cox.
c. Ibbażat fuq il-log‑rank test stratifikat (1‑sided).
d. Aġġornat abbażi ta’ analiżi OS finali. Analiżi OS ma ġietx aġġustata għall-effetti potenzjalment li jfixlu lil dak li jkun tal-crossover (144 [84%] pazjent fil-fergħa tal-kimoterapija rċevew trattament sussegwenti bi crizotinib).
e.ORRs kienu 47% (95% CI: 37, 58) għal pemetrexed/cisplatin (valur p < 0.0001 meta mqabbel ma’ crizotinib) u 44% (95% CI: 32, 55) għal pemetrexed/carboplatin (valur p < 0.0001 meta mqabbel ma’ crizotinib).
c. Ibbażat fuq it-test stratifikat ta’ Cochran‑Mantel‑Haenszel (2‑sided).
g.Stima bl-użu tal-metodu Kaplan‑Meier.

Figura 1.	Kurvi ta’ Kaplan-Meier għal sopravivenza bla progressjoni (ibbażata fuq IRR) skont il-fergħa tat-trattament, fi Studju 1014, ta’ Fażi 3 magħmul b’għażla każwali (popolazzjoni sħiħa tal-analiżi), f’pazjenti b’NSCLC avvanzat pożittiv għall-ALK, li ma rċevewx trattament qabel 

Taqsiriet: CI=intervall ta’ kunfidenza; N=numru ta’ pazjenti; p=valur p.

Figura 2. 	Kurvi ta’ Kaplan-Meier għal sopravivenza globali skont il-fergħa ta’ trattament, fi Studju 1014, ta’ Fażi 3 magħmul b’għażla każwali (popolazzjoni sħiħa tal-analiżi), f’pazjenti b’NSCLC avvanzat pożittiv għall-ALK, li ma rċevewx trattament qabel 

Proporzjon ta’ periklu = 0.76
95% CI (0.55, 1.05)
p=0.0489

Taqsiriet: CI=intervall ta’ kunfidenza; N=numru ta’ pazjenti; p=valur p.

Għal pazjenti mingħajr metastasijiet tal-moħħ fil-linja bażi li ma rċevewx trattament qabel, il-medjan ta’ żmien għal progressjoni (IC‑TTP) intrakranjali kien ta’ 15.7 xhur fil-fergħa ta’ crizotinib (N=39) u 12.5 xhur fil-fergħa tal-kimoterapija (N=40) (HR=0.45 [95% CI: 0.19, 1.07]; 1‑sided valur p=0.0315). Għal pazjenti mingħajr metastasijiet tal-moħħ fil-linja bażi, il-medjan ta’ IC‑TTP ma ntlaħaqx la fil-fergħa ta’ crizotinib (N=132) u lanqas fil-fergħa tal-kimoterapija (N=131) (HR=0.69 [95% CI: 0.33, 1.45]; 1‑sided valur p=0.1617). 

Sintomi rrapportati mill-pazjenti u QOL globali nġabru bl-użu tal-EORTC QLQ‑C30 u l-modulu tal-kanċer tal-pulmun (EORTC QLQ‑LC13). Total ta’ 166 pazjent fil-fergħa ta’ crizotinib u 163 pazjenti fil-fergħa tal-kimoterapija, kienu lestew il-kwestjonarji EORTC QLQ‑C30 u LC13 fil-linja bażi u mill-inqas viżta waħda wara l-linja bażi. Titjib akbar b’mod sinifikanti fil-QOL globali ġie osservat fil-fergħa ta’ crizotinib, meta mqabbel mal-fergħa tal-kimoterapija (differenza globali fil-bidla mill-punteġġi fil-linja bażi ta’ 13.8; valur p <0.0001). 

Żmien għal Aggravament (Time to Deterioration (TTD)) ġie speċifikat minn qabel bħala l-ewwel okkorrenza ta’ żieda ta’ ≥10 punti fil-punteġġi mil-linja bażi fis-sintomi ta’ wġigħ fis-sider, sogħla jew qtugħ ta’ nifs kif evalwat minn EORTC QLQ‑LC13.

Crizotinib irriżulta f’benefiċċji tas-sintomi billi tawwal b’mod sinifikanti t-TTD meta mqabbel mal-kimoterapija (medjan ta’ 2.1 xhur kontra 0.5 xhur; HR=0.59; 95% CI: 0.45, 0.77; Hochberg‑log‑rank 2‑sided valur p aġġustat=0.0005). 

Pazjenti b’NSCLC avvanzat pożittiv għall-ALK li rċevew trattament qabel – Studju 1007, ta’ Fażi 3 magħmul b’għażla każwali 
L-effikaċja u s-sigurtà ta’ crizotinib għat-trattament ta’ pazjenti b’NSCLC metastatiku pożittiv għall-ALK, li kienu rċevew trattament sistemika qabel għal mard avvanzat, intwerew fi Studju 1007, b’tikketta mikxufa magħmul b’għażla każwali. 

Il-popolazzjoni sħiħa tal-analiżi kienet tinkludi 347 pazjent b’NSCLC avvanzat pożittiv għall-ALK, kif identifikati minn FISH qabel l-għażla każwali: Mija u tlieta u sebgħin (173) pazjent intgħażlu b’mod każwali għal crizotinib u 174 pazjent intgħażlu b’mod każwali għal kimoterapija (jew pemetrexed jew docetaxel). Il-karatteristiċi demografiċi u tal-marda tal-popolazzjoni globali tal-istudju kienu 56% nisa, età medjana ta’ 50 sena, stat ta’ prestazzjoni ECOG fil-linja bażi ta’ 0 (39%) jew 1 (52%), 52% Bojod u 45% Asjatiċi, 4% persuni li bħalissa jpejpu, 33% persuni li kienu jpejpu qabel u 63% li qatt ma pejpu,. 93% metastatiċi u 93% tat-tumuri tal-pazjenti ġew ikklassifikati bħala istoloġija adenokarċinoma.

Il-pazjenti setgħu jkomplu t-trattament kif assenjat wara ż-żmien tal-progressjoni tal-marda definita minn RECIST fid-diskrezzjoni tal-investigatur jekk il-pazjent kien ipperċepit li kien qed ikollu benefiċċju kliniku. Tmienja u ħamsin minn 84 (69%) pazjent ittrattati bi crizotinib u 17 minn 119‑il pazjent (14%) ittratti bil-kimoterapija komplew it-trattament għal mill-anqas 3 ġimgħat wara progressjoni oġġettiva tal-marda. Il-pazjenti li ntgħażlu b’mod każwali għal kimoterapija setgħu jaqilbu biex jirċievu crizotinib hekk kif kien hemm progressjoni tal-marda kif definit minn RECIST, ikkonfermat minn IRR.

Crizotinib tawwal b’mod sinifikanti l-PFS, l-għan primarju tal-istudju, meta mqabbel mal-kimoterapija kif valutat permezz tal-IRR. Il-benefiċċju ta’ crizotinib f’termini ta’ PFS kien konsistenti fis-sottogruppi tal-karatteristiċi tal-pazjent fil-linja bażi bħalma huma l-età, is-sess, ir-razza, il-kategorija tat-tipjip, iż-żmien mid-dijanjożi, l-istatus tal-prestazzjoni tal-ECOG, il-preżenza ta’ metastesi fil-moħħ u terapija preċedenti b’TKI tal-EGFR. 

Id-data dwar l-effikaċja mill-Istudju 1007 hija miġbura fil-qosor f’Tabella 12, u l-kurvi ta’ Kaplan‑Meier għall-PFS u OS huma murija f’Figuri 3 u 4 rispettivament.

Tabella 12.	Riżultati tal-effikaċja mill-Istudju 1007 ta’ Fażi 3 magħmul b’għażla każwali (popolazzjoni sħiħa tal-analiżi) f’pazjenti b’NSCLC avvanzat pożittiv għall-ALK li rċevew trattament qabel*
	Parametru tar-Rispons
	Crizotinib
N=173
	Kimoterapija
N=174

	Sopravivenza Bla Progressjoni tal-marda (ibbażata fuq l-IRR)
	
	

	Numru bl-avveniment, n (%)
	100 (58%)
	127 (73%)

	Tip ta’ avveniment, n (%)
	
	

	Mard progressiv
	84 (49%)
	119 (68%)

	Mewt mingħajr progressjoni oġġettiva
	16 (9%)
	8 (5%)

	PFS medjana f’xhur (95% CI)
	7.7 (6.0, 8.8)
	3.0a (2.6, 4.3)

	HR (95% CI)b
	0.49 (0.37, 0.64)

	valur pc
	<0.0001

	Sopravivenza Globalid
	
	

	Numru ta’ mwiet, n (%)
	116 (67%)
	126 (72%)

	OS medjana f’xhur (95% CI)
	21.7 (18.9, 30.5)
	21.9 (16.8, 26.0)

	HR (95% CI)b
	0.85 (0.66, 1.10)

	valur p c
	0.1145

	Probabbiltà ta’ sopravivenza għal 6 xhur,e % (95% CI)
	86.6 (80.5, 90.9)
	83.8 (77.4, 88.5)

	Probabbiltà ta’ sopravivenza għal sena,e % (95% CI)
	70.4 (62.9, 76.7)
	66.7 (59.1, 73.2)

	Rata ta’ Rispons Oġġettiv (ibbażat fuq l-IRR)
	
	

	Rata ta’ rispons oġġettiv % (95% CI)
	65% (58, 72)
	20%f (14, 26)

	valur pg
	<0.0001

	Dewmien tar-Rispons
	

	Medjane, xhur (95% CI)
	7.4 (6.1, 9.7)
	5.6 (3.4, 8.3)


Taqsiriet: CI = intervall ta’ kunfidenza; HR = proporzjon ta’ periklu, IRR=reviżjoni radjoloġika indipendenti; N/n=numru ta’ pazjenti; PFS=sopravivenza bla progressjoni; ORR=rata ta’ rispons oġġettiv; OS=sopravivenza globali. 
*		PFS, ir-rata ta’ rispons oġġettiv u d-dewmien tar-rispons huma bbażati fuq id-data tal-għeluq għad-data tat-30 ta’ Marzu 2012; L-OS hija bbażata fuq id-data tal-għeluq għad-data tal-31 ta’ Awwissu 2015.
a.	Iż-żminijet tal-PFS medjana kienu 4.2 xhur (95% CI: 2.8, 5.7) għal pemetrexed (HR=0.59; valur p=0.0004 għal crizotinib meta mqabbel ma’ pemetrexed) u 2.6 xhur (95% CI: 1.6, 4.0) għal docetaxel (HR=0.30; valur p <0.0001 għal crizotinib meta mqabbel ma’ docetaxel).
b. 	Ibbażat fuq l-analiżi stratifikata tal-perikli proporzjonali Cox.
c. 	Ibbażat fuq it-test stratifikat tal-log‑rank (1‑sided).
d. 	Aġġornata abbażi ta’ analiżi tal-OS finali. Analiżi tal-OS finali ma ġietx aġġustata għall-effetti potenzjalment li jfixklu lil dak li jkun tal-crossover (154 [89%] pazjent rċevew trattament sussegwenti bi crizotinib).
e. 	Stmat bil-metodu ta’ Kaplan‑Meier.
f.	L-ORRs kienu ta’ 29% (95% CI: 21, 39) għal pemetrexed (valur p <0.0001 meta mqabbel ma’ crizotinib) u 7% (95% CI: 2 16) għal docetaxel (valur p <0.0001 meta mqabbel ma’ crizotinib).
g. 	Ibbażat fuq it-test stratifikat ta’ Cochran‑Mantel‑Haenszel (2‑sided).

Figura 3.	Kurvi ta’ Kaplan-Meier għas-sopravivenza bla progressjoni tal-marda (ibbażata fuq l-IRR) skont it-trattament li ngħata fl-Istudju 1007 ta’ Fażi 3 magħmul b’għażla każwali (popolazzjoni sħiħa tal-analiżi) f’pazjenti b’NSCLC avvanzat pożittiv għall-ALK li rċevew trattament qabel  

Taqsiriet: CI=intervall ta’ kunfidenza; N=numru ta’ pazjenti; p=valur p.

Figura 4.	Kurvi ta’ Kaplan-Meier għas-sopravivenza globali skont it-trattament li ngħata fl-Istudju 1007 ta’ Fażi 3 magħmul b’għażla każwali (popolazzjoni sħiħa tal-analiżi) f’pazjenti b’NSCLC avvanzat pożittiv għall-ALK li rċevew trattament qabel
Probabbiltà ta' Sopravivenza (%)
Numru f'Riskju

Taqsiriet: CI=intervall ta’ kunfidenza; N=numru ta’ pazjenti; p=valur p.

Tnejn u ħamsin (52) pazjent ittrattati bi crizotinib u 57 pazjent ittrattati bil-kimoterapija b’metastasijiet fil-moħħ mingħajr sintomi, li rċevew jew ma rċevewx trattament qabel, ġew irreġistrati fi Studju 1007, ta’ Fażi 3, li fih l-parteċipanti ntgħażlu b’mod każwali. Ir-Rata ta’ Kontroll ta’ Mard Intrakranjali (Intracranial Disease Control Rate (IC‑DCR)) wara 12‑il ġimgħa kienet ta’ 65% u 46% għall-pazjenti ttrattati bi crizotinib u bil-kimoterapija, rispettivament.

Sintomi rrapportati mill-pazjenti u QOL globali nġabru bl-użu tal-EORTC QLQ‑C30 u l-modulu tal-kanċer tal-pulmun (EORTC QLQ‑LC13) fil-linja bażi (Jum 1 Ċiklu 1) u Jum 1 ta’ kull ċiklu sussegwenti ta’ trattament. Total ta’ 162 pazjent mill-pazjenti li rċivew crizotinib u 151 pazjent mill-pazjent li rċivew il-kimoterapija kienu lestew il-kwestjonarji QLQ‑C30 u LC-13 tal-EORTC fil-linja bażi u mill-anqas viżta waħda wara l-linja bażi.

Crizotinib wassal għal benefiċċju fis-sintomi billi tawwal b’mod sinifikanti ż-żmien sad-deterjorament (żmien medjan ta’ 4.5 xhur kontra 1.4 xhur)  f’pazjenti li rrapportaw sintomi ta’ wġigħ fis-sider, dispneja jew sogħla , meta mqabbel mal-kimoterapija (HR 0.50; 95% CI: 0.37, 0.66; Log‑rank aġġustat ta’ Hochberg  p <0.0001). 

Crizotinib wera titjib sinifikament akbar mil-linja bażi meta mqabbel mal-kimoterapija fl-alopeċja (Ċikli 2 sa 15; valur p <0.05), is-sogħla (Ċikli 2 sa 20; valur p <0.0001), dispneja (Ċikli 2 sa 20; valur p <0.0001), emoptisi (Ċikli 2 sa 20; valur p <0.05), l-uġigħ fid-dirgħajn jew l-ispallejn (Ċikli 2 sa 20; valur p <0.0001), l-uġigħ fis-sider (Ċikli 2 sa 20; valur p <0.0001) u l-uġigħ f’partijiet oħra (Ċikli 2 sa 20; valur p <0.05). Crizotinib wassal għal deterjorament sinifikament aktar baxx mil-linja bażi fin-newropatija periferali (Ċikli 6 sa 20; valur p <0.05), id-disfaġja (Ċikli 5 sa 11; valur p <0.05) u l-uġigħ fil-ħalq (Ċiklu 2 sa 20; valur p <0.05) meta mqabbel mal-kimoterapija. 

Crizotinib wassal għal benefiċċji globali fil-kwalità ġenerali tal-ħajja b’titjib sinifikament akbar mil-linja bażi li kien osservat fil-pazjenti li rċivew crizotinib meta mqabbel mal-pazjenti li rċivew il-kimoterapija (Ċikli 2 sa 20; valur p <0.05).

Studji bi trattament wieħed f’NSCLC avvanżat pożittiv għall-ALK
L-użu tas-sustanza unika crizotinib ft-trattament ta’ NSCLC avvanzat pożittiv għall-ALK ġie investigat f’2 studji multinazzjonali, bi trattament wieħed (Studji 1001 u 1005). Mill-pazjenti rreġistrati f’dawn l-istudji, il-pazjenti deskritti hawn taħt kienu rċevew terapija sistemika preċedenti għal mard avvanzat lokalment jew metastatiku. Il-punt tat-tmiem primarju tal-effikaċja fiż-żewġ studji kienet ir-rata ta’ rispons oġġettiv (ORR) skont RECIST. 

Total ta’ 149 pazjent b’NSCLC avvanzat pożittiv għall-ALK, li jinkludu 125 pazjent b’NSCLC avvanzat pożittiv għall-ALK ittrattati minn qabel ġew irreġistrati fl-Istudju 1001 fiż-żmien ta’ meta ttieħdet l-aħħar data għall-analiżi ta’ PFS u ORR. Il-karatteristiċi demografiċi u tal-marda kienu 50% nisa, età medjana ta’ 51 sena, status tal-prestazzjoni tal-ECOG fil-linja bażi ta’ 0 (32%) jew 1 (55%), 61% Bojod u 30% Asjatiċi, anqas minn 1% kienu persuni jpejpu f’dak il-mument, 27% persuni li kienu jpejpu fl-imgħoddi, 72% persuni li qatt ma pejpu, 94% metastatika u 98% kienu kklassifikati bħala istoloġija ta’ adenokarċinoma. Id-dewmien medju tat-trattament kien ta’ 42 ġimgħa. 

Total ta’ 934 pazjent b’NSCLC avvanzat pożittiv għall-ALK ingħataw trattament bi crizotinib fl-Istudju 1005 fiż-żmien ta’ meta ttieħdet l-aħħar data għall-analiżi ta’ PFS u ORR. Il-karatteristiċi demografiċi u tal-marda kienu 57% nisa, età medjana ta’ 53 sena, status tal-prestazzjoni tal-ECOG fil-linja bażi ta’ 0/1 (82%) jew 2/3 (18%), 52% Bojod u 44% Asjatiċi, 4% kienu persuni jpejpu f’dak il-mument, 30% persuni li kienu jpejpu fl-imgħoddi, 66% persuni li qatt ma pejpu, 92% metastatika u 94% tal-kanċers kienu kklassifikati bħala istoloġija ta’ adenokarċinoma. It-tul medjan tat-trattament għal dawn il-pazjenti kien ta’ 23 ġimgħa. Il-pazjenti setgħu jkomplu t-trattament lil hinn miż-żmien tal-progressjoni tal-marda kif definita mir-RECIST fid-diskrezzjoni tal-investigatur. Sebgħa u sebgħin mill-106 pazjenti (73%) komplew it-trattament bi crizotinib għal mill-anqas 3 ġimgħat wara l-progressjoni oġġettiva tal-marda.

Id-data dwar l-effikaċja mill-Istudji 1001 u 1005 huma pprovduti fit-Tabella 13.

Tabella 13.	Riżultati tal-effikaċja tal-NSCLC avvanzat pożittiv għall-ALK mill-Istudji 1001 u 1005
	Parametru tal-effikaċja
	Studju 1001
N=125a 
	Studju 1005
N=765a

	Rata ta’ Rispons Oġġettivb [% (95% CI)]
	60 (51, 69)
	48 (44, 51)

	Żmien sar-Rispons tat-Tumur [medja (medda)] ġimgħat
	7.9 (2.1, 39.6)
	6.1 (3, 49)

	Dewmien tar-Risponsc [medja (95% CI)] ġimgħat
	48.1 (35.7, 64.1)
	47.3 (36, 54)

	Sopravivenza Bla Progressjonic [medja (95% CI)] xhur
	9.2 (7.3, 12.7)
	7.8 (6.9, 9.5)d

	
	N=154e
	N=905e

	Numru ta’ mwiet, n (%)
	83 (54%)
	504 (56%)

	Sopravivenza Globalic [medjan (95% CI)] xhur
	28.9 (21.1, 40.1)
	21.5 (19.3, 23.6)


Taqsiriet: CI=intervall ta’ kunfidenza; N/n=numru ta’ pazjenti; PFS=sopravivenza bla progressjoni.
a. Skont id-dati tal-għeluq għad-data: 1 ta’ Ġunju 2011 (Studju 1001) u 15 ta’ Frar 2012 (Studju 1005).
b. Tliet pazjenti ma setgħux jiġu evalwati għal rispons fi Studju 1001, u 42 pazjenti ma setgħux jiġu evalwati għal rispons fi Studju 1005
c. Inħarġet stima billi ntuża l-metodu Kaplan‑Meier.
d. Id-data dwar il-PFS u l-OS mill-Istudju 1005 kienet tinkludi 807 pazjenti fil-popolazzjoni tal-analiżi dwar is-sigurtà li kienu identifikati bit-test ta’ FISH (data tal-għeluq għad-data: 15 ta’ Frar 2012).
e. Skont id-data tal-għeluq għad-data: 30 ta’ Novembru 2013.

NSCLC avvanzat pożittiv għal ROS1
L-użu tas-sustanza unika crizotinib fit-trattament ta’ NSCLC avvanzat pożittiv għal ROS1 ġie investigat fi Studju 1001 multiċentriku, multinazzjonali, ta’ fergħa waħda. Total ta’ 53 pazjent b’NSCLC avvanzat pożittiv għal ROS1 ġew irreġistrati f’dawn l-istudji fiż-żmien tal-għeluq tad-data, inkluż 46 pazjent b’NSCLC avvanzat pożittiv għal ROS1 ittrattati minn qabel u numru limitat ta’ pazjenti (N=7) li ma kellhomx trattament sistemiku minn qabel. Il-punt tat-tmiem primarju tal-effikaċja fiż-żewġ studji kien ir-rata ta’ rispons oġġettiv (ORR) skont RECIST. Punti tat-tmiem sekondarji inkludew żmien sar-rispons tat-tumur (TTR), kemm idum r-rispons (DoR), PFS u OS. Il-pazjenti rċevew crizotinib 250 mg mill-ħalq darbtejn kuljum.

Il-karatteristiċi demografiċi kienu 57% nisa, età medjana ta’ 55 sena, l-stat tal-prestazzjoni tal-ECOG fil-linja bażi ta’ 0 jew 1 (98%) jew 2 (2%); 57% Bojod u 40% Asjatiċi, 25% persuni li kienu jpejpu fl-imgħoddi u 75% persuni li qatt ma pejpu. Il-karatteristiċi tal-marda kienu 94% metastatika, 96% kienu kklassifikati bħala istoloġija ta’ adenokarċinoma u 13% mingħajr terapija sistemika minn qabel għal mard metastatiku.

Fi Studju 1001, il-pazjenti kienu jeħtieġu li jkollhom NSCLC avvanzat pożittiv għal ROS1 qabel ma daħlu fl-istudju kliniku. Għall-biċċa l-kbira tal-pazjenti, NSCLC avvanzat pożittiv għal ROS1 kien identifikat minn FISH. It-tul taż-żmien medjan tat-trattament kien ta’ 22.4 xhur (95% CI:  15.0, 35.9). Kien hemm 6 risponsi kompleti u 32 risponsi parzjali għal ORR ta’ 72% (95% CI: 58%, 883%). Id-DoR medjan kien ta’ 24.7 xhur (95% CI: 15.2, 45.3). Ħamsin fil-mija ta’ risponsi tat-tumur oġġettivi ntlaħqu waqt l-ewwel 8 ġimgħat ta’ trattament. Il-PFS medjan fiż-żmien tal-għeluq tad-data kien ta’ 19.3 xhur (95% CI: 15.2, 39.1). L-OS medjana fiż-żmien tal-għeluq tad-data kienet ta’ 51.4 xhur (95% CI: 29.3, NR).

Id-data dwar l-effikaċja minn pazjenti b’NSCLC avvanzat pożittiv għal ROS1 mill-Istudju 1001 hija pprovduta f’Tabella 14.

Tabella 14. Riżultati tal-effikaċja tal-NSCLC avvanzat pożittiv għal ROS1 minn Studju 1001
	Parametru tal-effikaċja
	Studju 1001
N=53a 

	Rata ta’ Rispons Oġġettiv [% (95% CI)]
	72 (58, 83)

	Żmien sar-Rispons tat-Tumur [medja (medda)] ġimgħat
	8 (4, 104)

	Dewmien tar-Risponsb [medja (95% CI)] xhur
	24.7 (15.2, 45.3)

	Sopravivenza Bla Progressjonib [medja (95% CI)] xhur
	19.3 (15.2, 39.1)

	OSb [medjan (95% CI)] xhur
	51.4 (29.3, NR)


Taqsiriet: CI=intervall ta’ fiduċja; N/n=numru ta’ pazjenti; NR=ma ntlaħaqx, OS=sopravivenza globali. L-OS hija bbażata fuq segwitu medjan ta’ madwar 63 xahar. 
a. Skont id-data tal-għeluq għad-data: 30 ta’ Ġunju 2018.
b. Inħarġet stima billi ntuża l-metodu Kaplan‑Meier.

Istoloġija mhux tat-tip ta’ adenokarċinoma

Wieħed u għoxrin pazjent li ma rċevewx trattament qabel u 12‑il pazjent b’NSCLC avvanzat ta’ istoloġija mhux tat-tip ta’ adenokarċinoma pożittiv għall-ALK ittrattati qabel ġew irreġistrati fl-Istudji 1014 u 1007, rispettivament ta’ Fażi 3 magħmul b’għażla każwali. Is-sottogruppi f’dawn l-istudji kienu żgħar wisq biex jinkisbu konklużjonijiet affidabbli. Ta’ min jinnota, li l-ebda pazjenti b’istoloġija SCC ma ntgħażlu b’mod każwali fil-fergħa ta’ crizotinib fi Studju 1007, u l-ebda pazjenti b’SCC ma ġew irreġistrati fi Studju 1014 minħabba li kors ta’ trattament bbażat fuq pemetrexed kien qed jintuża bħala komparatur.  

Informazzjoni hija disponibbli biss minn 45 pazjent b’NSCLC (li jinkludu 22 pazjent b’SCC) mhux tat-tip ta’ adenokarċinoma ttrattati qabel b’rispons evalwabbli fi Studju 1005. Rispons parzjali kien osservat f’20 minn 45 pazjent b’NSCLC mhux adenokarċinoma għal ORR ta’ 44% u 9 minn 22 pazjent b’SCC b’NSCLC għal ORR ta’ 41%, li t-tnejn kienu anqas mill-ORRs irrapurtati fi Studju 1005 (54%) għall-pazjenti kollha.

Trattament mill-ġdid bi crizotinib

L-ebda data dwar is-sigurtà u l-effikaċja mhi disponibbli dwar il-trattament mill-ġdid bi crizotinib ta’ pazjenti li jkunu rċevew crizotinib f’korsijiet ta’ terapija qabel.

Anzjani

Mill-171 pazjent b’NSCLC pożittiv għall-ALK ittrattati bi crizotinib, fi Studju 1014, ta’ Fażi 3 magħmul b’għażla każwali, 22 (13%) kellhom 65 sena jew aktar, u mill-109 pazjenti pożittivi għall-ALK ittrattati bi crizotinib, li qalbu mill-fergħa tal-kimoterapija, 26 (24%) kellhom 65 sena jew aktar. Mill-172 pazjent pożittiv għall-ALK ittrattati bi crizotinib fl-Istudju 1007 ta’ Fażi 3 magħmul b’għażla każwali, 27 (16%) kellhom 65 sena jew aktar. Mill-154 u 1,063 pazjent b’NSCLC pożittiv għall-ALK fi Studji ta’ fergħa waħda 1001 u 1005, 22 (14%) u 173 (16%) kellhom 65 sena jew aktar, rispettivament. F’pazjenti b’NSCLC pożittiv għall-ALK, il-frekwenza tar-reazzjonijiet avversi kienet ġeneralment simili għal pazjenti li kellhom <65 sena u pazjenti li kellhom ≥ 65 sena bl-eċċezzjoni ta’ edima u stitikezza, li ġew irrapportati bi frekwenza akbar (differenza ta’ ≥15%) fi Studju 1014, fost pazjenti ttrattati bi crizotinib li kellhom 65 sena. L-ebda pazjent minn dawk li rċivew crizotinib fl-Istudji 1007 u 1014 u Studju 1005 b’fergħa waħda ta’ Fażi 3 magħmul b’għażla każwali ma kellu >85 sena. Kien hemm pazjent pożittiv għall-ALK wieħed li kellu >85 sena minn 154 pazjent, fi Studju 1001 li kellu parti waħda (ara wkoll sezzjoni 4.2 u 5.2). Mit-53 pazjent pożittiv għal NSCLC fi Studju 1001 ta’ fergħa waħda, 15 (28%) kellhom 65 sena jew aktar. Ma kienx hemm pazjenti pożittivi għal ROS1 li kellhom >85 sena fi Studju 1001.

Popolazzjoni pedjatrika

Is-sigurtà u l-effikaċja ta’ crizotinib ġew determinati fil-pazjenti pedjatriċi b’ALCL sistemika pożittiva għall-ALK rikaduta jew refrattarja b’età minn 3 snin sa < 18-il sena jew b’IMT pożittiv għall-ALK rikorrenti jew refrattarju li ma jistax jitneħħa b’età minn sentejn sa < 18-il sena (ara sezzjoni 4.2 u 4.8). M’hemm l-ebda data dwar is-sigurtà jew l-effikaċja għat-trattament bi crizotinib f’pazjenti pedjatriċi b’ALCL pożittiva għall-ALK taħt l-età ta’ 3 snin jew f’pazjenti pedjatriċi b’IMT pożittiv għall-ALK taħt l-età ta’ sentejn.

Pazjenti pedjatriċi b’ALCL pożittiva għall-ALK (ara sezzjonijiet 4.2 u 5.2)
L-użu tas-sustanza unika crizotinib fit-trattament ta’ pazjenti pedjatriċi b’ALCL sistemika pożittiva għall-ALK rikaduta jew refrattarja kien investigat fi Studju 0912 (n=22). Il-pazjenti kollha rreġistrati kienu rċivew terapija sistemika fil-passat għall-marda tagħhom: 14 kellhom linja waħda ta’ trattament sistemiku fil-passat, 6 kellhom 2 linji ta’ trattament sistemiku fil-passat u 2 kellhom aktar minn 2 linji ta’ trattament sistemiku fil-passat. Mit-22 pazjent irreġistrati fi Studju 0912, 2 kienu rċivew trapjant tal-mudullun fil-passat. Bħalissa m’hemm l-ebda data klinika disponibbli dwar pazjenti pedjatriċi li jsirilhom trapjant taċ-ċelloli staminali ematopojetiċi (HSCT) wara t-trattament bi crizotinib. Il-pazjenti b’tumuri primarji jew metastatiċi fis-sistema nervuża ċentrali (CNS) ġew esklużi mill-istudju. It-22 pazjent irreġistrati fi Studju 0912 irċivew doża tal-bidu ta’ crizotinib ta’ 280 mg/m2 (16-il pazjent) jew 165 mg/m2 (6 pazjenti) darbtejn kuljum. Il-punti tat-tmiem tal-effikaċja mill-Istudju 0912 kienu jinkludu ORR, TTR u DoR skont rieżami indipendenti. Iż-żmien medjan ta’ segwitu kien ta’ 5.5 xhur.  

Il-karatteristiċi demografiċi kienu 23% nisa; età medjana ta’ 11-il sena; 50% Bojod u 9% Asjatiċi. L-istat ta’ prestazzjoni fil-linja bażi kif imkejjel mill-Punteġġ tal-Logħob ta’ Lansky (pazjenti ta’ ≤ 16-il sena) jew mill-Punteġġ tal-Prestazzjoni ta’ Karnofsky (pazjenti ta’ > 16-il sena) kien ta’ 100 (50% tal-pazjenti) jew 90 (27% tal-pazjenti). Ir-reġistrazzjoni tal-pazjenti skont l-età kienet ta’ 4 pazjenti minn 3 sa < 6 snin, 11-il pazjent minn 6 sa < 12-il sena u 7 pazjenti minn 12 sa < 18-il sena. L-ebda pazjent taħt l-età ta’ 3 snin ma kien irreġistrat fl-istudju.

Id-data dwar l-effikaċja kif evalwata minn rieżami indipendenti hija mogħtija fit-Tabella 15.

Tabella 15. 	Ir-riżultati tal-effikaċja għal ALCL sistemika pożittiva għall-ALK minn Studju 0912
	Parametru tal-Effikaċjaa
	N=22b

	ORR, [% (95% CI)]c
Rispons komplet, n (%)
Rispons parzjali, n (%)
	86 (67, 95)
17 (77)
2 (9)

	TTRd
Medjan (medda) xhur
	
0.9 (0.8, 2.1)

	DoRd,e
Medjan (medda) xhur 
	
3.6 (0.0, 15.0)

	Taqsiriet: CI=intervall ta’ kunfidenza; DoR=tul tar-rispons; N/n=numru ta’ pazjenti; ORR=rata ta’ rispons oġġettiv; TTR=żmien għar-rispons tat-tumur.
a.	Kif evalwat mill-Kumitat ta’ Rieżami Indipendenti bl-użu tal-kriterji ta’ rispons tal-Klassifikazzjoni ta’ Lugano.
b.	Skont id-data tal-għeluq tad-data ta’ 19 Jan 2018.
c.	95% CI fuq il-bażi tal-metodu tal-punteġġ ta’ Wilson.
d.	Stmat bl-istatistika deskrittiva.
e.	Għaxra mid-19-il (53%) pazjent kellhom trapjant taċ-ċelloli staminali ematopojetiċi wara l-okkorrenza ta’ rispons oġġettiv. Id-DoR għal pazjenti li kellhom trapjant ġie ċċensurat fil-mument tal-aħħar evalwazzjoni tat-tumur tagħhom qabel it-trapjant. 



Pazjenti pedjatriċi b’IMT pożittiv għall-ALK (ara sezzjonijiet 4.2 u 5.2)
L-użu tas-sustanza unika crizotinib fit-trattament ta’ pazjenti pedjatriċi b’IMT pożittiv għall-ALK rikorrenti jew refrattarju li ma jistax jitneħħa kien investigat fi Studju 0912 (n=14). Il-biċċa l-kbira tal-pazjenti (12 minn 14) irreġistrati kellhom kirurġija (8 pazjenti) jew trattament sistemiku fil-passat (7 pazjenti: 5 kellhom linja waħda ta’ trattament sistemiku fil-passat, 1 kellhom 2 linji ta’ trattament sistemiku fil-passat u 1 kellu aktar minn 2 linji ta’ trattament sistemiku fil-passat) għall-marda tagħhom. Il-pazjenti b’tumuri primarji jew metastatiċi fis-CNS ġew esklużi mill-istudju. L-14-il pazjent irreġistrati fi Studju 0912 irċivew doża tal-bidu ta’ crizotinib ta’ 280 mg/m2 (12-il pazjent), 165 mg/m2 (1 pazjent) jew 100 mg/m2 (1 pazjent) darbtejn kuljum. Il-punti tat-tmiem tal-effikaċja għal Studju 0912 kienu jinkludu ORR, TTR u DoR skont rieżami indipendenti. Iż-żmien medjan ta’ segwitu kien ta’ 17.6 xhur.  

Il-karatteristiċi demografiċi kienu 64% nisa; età medjana ta’ 6.5 snin; 71% Bojod. L-istat ta’ prestazzjoni fil-linja bażi kif imkejjel mill-Punteġġ tal-Logħob ta’ Lansky (pazjenti ta’ ≤ 16-il sena) jew mill-Punteġġ tal-Prestazzjoni ta’ Karnofsky (pazjenti ta’ > 16-il sena) kien ta’ 100 (71% tal-pazjenti), 90 (14% tal-pazjenti) jew 80 (14% tal-pazjenti). Ir-reġistrazzjoni tal-pazjenti skont l-età kienet ta’ 4 pazjenti minn 2 sa < 6 snin, 8 pazjenti minn 6 sa < 12-il sena u 2 pazjenti minn 12 sa < 18-il sena. L-ebda pazjent taħt l-età ta’ 2 snin ma kien irreġistrat fl-istudju.

[bookmark: _Hlk66548785]Id-data dwar l-effikaċja kif evalwata minn rieżami indipendenti hija mogħtija fit-Tabella 16.

Tabella 16.	Ir-riżultati tal-effikaċja għal IMT pożittiv għall-ALK minn Studju 0912
	Parametru tal-Effikaċjaa
	N=14b

	ORR, [% (95% CI)]c
Rispons komplet, n (%)
Rispons parzjali, n (%)
	86 (60, 96)
5 (36)
7 (50)

	TTRd
Medjan (medda) xhur
	
1.0 (0.8, 4.6)

	DoRd,e
Medjan (medda) xhur
	
14.8 (2.8, 48.9)

	Taqsiriet: CI=intervall ta’ kunfidenza; DoR=tul tar-rispons; N/n=numru ta’ pazjenti; ORR=rata ta’ rispons oġġettiv; TTR=żmien għar-rispons tat-tumur.
a.	Kif ivvalutat mill-Kumitat ta’ Rieżami Indipendenti.
b.	Skont id-data tal-għeluq tad-data ta’ 19 Jan 2018.
c.	95% CI fuq il-bażi tal-metodu tal-punteġġ ta’ Wilson.
d.	Stmat bl-istatistika deskrittiva.
e. 	L-ebda wieħed mit-12-il pazjent b’rispons oġġettiv għat-tumur ma kellu progressjoni tal-marda fis-segwitu, u d-DoR tagħhom ġie ċċensurat fil-mument tal-aħħar evalwazzjoni tat-tumur tagħhom.



Pazjenti pedjatriċi b’NSCLC pożittiv għall-ALK jew pożittiv għal ROS1
L-Aġenzija Ewropea għall-Mediċini irrinunzjat għall-obbligu li jiġu ppreżentati r-riżultati tal-istudji b’XALKORI f’kull sett tal-popolazzjoni pedjatrika f’NSCLC. Il-karċinoma tal-pulmun hija inkluża fil-lista ta’ kundizzjonijiet irrinunzjati għall-iżvilupp pedjatriku peress li din il-kundizzjoni normalment ma sseħħx fil-popolazzjoni pedjatrika (ara sezzjoni 4.2 għal informazzjoni dwar l-użu pedjatriku).

5.2	Tagħrif farmakokinetiku

Il-proprjetajiet farmakokinetiċi ta’ crizotinib kienu kkaratterizzati fl-adulti sakemm ma jkunx indikat mod ieħor b’mod speċifiku f’pazjenti pedjatriċi.

Assorbiment

XALKORI 200 mg u 250 mg kapsuli ibsin
Wara l-amministrazzjoni ta’ doża waħda b’mod orali fi stat ta’ sawm, crizotinib jiġi assorbit f’ħin medju ta’ 4 sa 6 sigħat sabiex jikseb il-konċentrazzjonijiet massimi. B’dożaġġ ta’ darbtejn kuljum, inkisbet qagħda stabbli fi żmien 15-il jum. Il-bijodisponibilità assoluta ta’ crizotinib ġiet determinata għal 43% wara l-amministrazzjoni ta’ doża orali waħda ta’ 250 mg.

Ikla b’ħafna xaħam naqqset l-AUCinf u s-Cmax ta’ crizotinib bi kważi 14% meta ngħatat doża waħda ta’ 250 mg lil voluntiera b’saħħithom. Crizotinib jista’ jiġi amministrat mal-ikel jew fuq stonku vojt (ara sezzjoni 4.2).

XALKORI granuli f’kapsuli biex jinfetħu
Wara għoti ta’ doża waħda orali fuq stonku vojt, il-granuli ta’ crizotinib f’kapsuli biex jinfetħu huma bijoekwivalenti għal kapsuli ta’ crizotinib.

Il-granuli orali ta’ crizotinib f’kapsuli biex jinfetħu li ngħataw ma’ ikla b’ħafna xaħam/ħafna kaloriji naqqsu l-AUCinf u s-Cmax ta’ crizotinib b’madwar 15% u 23%, rispettivament, meta mqabbla mal-istess formulazzjoni mogħtija fuq stonku vojt. Il-granuli ta’ crizotinib f’kapsuli biex jinfetħu jistgħu jingħataw mal-ikel jew fuq stonku vojt (ara sezzjoni 4.2).

Distribuzzjoni

Il-volum ġeometriku medju tad-distribuzzjoni (Vss) ta’ crizotinib kien ta’ 1772 L wara l-għoti fil-vini ta’ doża ta’ 50 mg, li jindika distribuzzjoni estensiva fit-tessuti mill-plażma.

It-twaħħil in vitro ta’ crizotinib mal-proteini tal-plażma tal-bniedem huwa ta’ 91% u huwa indipendenti mill-konċentrazzjoni tal-prodott mediċinali. L-istudji in vitro jissuġġerixxu li crizotinib huwa sustratt għal P‑glycoprotein (P‑gp). 

Bijotrasformazzjoni

L-istudji in vitro wrew li CYP3A4/5 kienu l-enzimi prinċipali involuti fit-tneħħija metabolika ta’ crizotinib. Il-mogħdijiet metaboliċi primarji fil-bnedmin kienu l-ossidazzjoni tal-piperidine ring għal crizotinib lactam u O‑dealkilazzjoni, bil-konjugazzjoni sussegwenti tal-Fażi 2 ta’ metaboliti O‑dealkilati.

Studji in vitro fil-mikrożomi tal-fwied tal-bniedem wrew li crizotinib huwa inibitur ta’ CYP2B6 u CYP3A li jiddependi fuq iż-żmien (ara sezzjoni 4.5). L-istudji in vitro indikaw li mhuwiex probabbli li jseħħu interazzjonijiet kliniċi bejn li-mediċini minħabba l-inibizzjoni medjata minn crizotinib tal-metaboliżmu ta’ prodotti mediċinali li huma sustratti għal CYP1A2, CYP2C8, CYP2C9, CYP2C19 jew CYP2D6.

Studji in vitro wrew li crizotinib huwa inibitur dgħajjef ta’ UGT1A1 u UGT2B7 (ara sezzjoni 4.5). Għaldaqstant, studji in vitro indikaw li interazzjonijiet kliniċi bejn mediċina u oħra x’aktarx li mhumiex se jseħħu b’riżultat ta’ inibizzjoni medjata minn crizotinib tal-metaboliżmu ta’ prodotti mediċinali li huma sustratti għal UGT1A4, UGT1A6 jew UGT1A9.

Studji in vitro f’epatoċiti tal-bniedem indikaw li mhuwiex probabbli li jseħħu interazzjonijiet kliniċi bejn il-mediċini minħabba l-induzzjoni, medjata minn crizotinib, tal-metaboliżmu ta’ prodotti mediċinali li huma sustratti għal CYP1A2.

Eliminazzjoni

Wara dożi waħdanin ta’ crizotinib, il-half life terminali apparenti ta’ crizotinib fil-plażma kienet ta’ 42 siegħa fil-pazjenti.

[bookmark: _Toc228337108]Wara l-amministrazzjoni ta’ doża waħda ta’ 250 mg crizotinib radiolabelled lil suġġetti b’saħħithom, 63% u 22% tad-doża amministrata ġiet irkuprata fl-ippurgar u l-awrina, rispettivament. Crizotinib mhux mibdul irrappreżenta bejn wieħed u ieħor 53% u 2.3% tad-doża amministrata fl-ippurgar u l-awrina, rispettivament.

Għoti fl-istess ħin ma’ prodotti mediċinali li huma sustratti ta’ trasportaturi

Crizotinib huwa inibitur tal-P‑glycoprotein (P‑gp) in vitro. Għalhekk, crizotinib jista’ jkollu l-potenzjal li jżid il-konċentrazzjonijiet fil-plażma ta’ prodotti mediċinali mogħtija fl-istess ħin, li huma sustratti tal-P‑gp (ara sezzjoni 4.5).

Crizotinib hu inibitur ta’ OCT1 u OCT2 in vitro. Għalhekk, crizotinib jista’ jkollu l-potenzjal li jżid il-konċentrazzjonijiet fil-plażma ta’ prodotti mediċinali mogħtija fl-istess żmien u li huma substrati ta’ OCT1 jew OCT2 (ara sezzjoni 4.5).

In vitro, crizotinib ma inibixxiex il-proteini ta’ trasport tat-teħid epatiku tal-bniedem tal-anjoni organiċi tat-trasport tal-polypeptide (OATP)1B1 jew OATP1B3 jew il-proteini tat-trasport tat-teħid tal-kliewi tat-trasportatur anjoniku organiku (OAT)1 jew OAT3 f’konċentrazzjonijiet klinikament rilevanti. Għalhekk, mhuwiex probabbli li jseħħu interazzjonijiet kliniċi bejn il-mediċini minħabba l-inibizzjoni medjata minn crizotinib tat-teħid epatiku jew renali ta’ prodotti mediċinali li huma sustratti għal dawn it-trasportaturi.

Effett fuq proteini oħrajn tat-trasport

In vitro, crizotinib mhuwiex inibitur ta’ Pompa ta’ Esportazzjoni tal-Imluħa Biljuża (BSEP, Bile Salt Export Pump) f’konċentrazzjonijiet klinikament rilevanti.

Farmakokinetiċi fi gruppi ta’ pazjenti speċjali

Indeboliment epatiku
Crizotinib jiġi metabolizzat b’mod estensiv fil-fwied. Pazjenti b’indeboliment epatiku ħafif (jew AST >ULN u bilirubina totali ≤ULN jew kwalunkwe AST u bilirubina totali >ULN iżda 1.5 × ULN), moderat (kwalunkwe AST u bilirubina totali >1.5 × ULN u 3 × ULN), jew sever (kwalunkwe AST u bilirubina totali >3 × ULN) indeboliment epatiku jew b’funzjoni epatika normali (AST u bilirubina totali ≤ULN), li kienu mqabbla ma' kontrolli għal indeboliment epatiku ħafif jew moderat, ġew irreġistrati fi studju kliniku open‑label, mhux randomizzat (Studju 1012), abbażi ta’ klassifikazzjoni tal- NCI.

Wara dożaġġ ta’ crizotinib 250 mg darbtejn kuljum, pazjenti b’indeboliment epatiku ħafif (N=10) urew esponiment sistemiku għal crizotinib simili fi stat fiss meta mqabbel ma’ pazjenti b’funzjoni epatika normali (N=8), bi proporzjonijiet medji ġeometriċi għal erja taħt il-kurva konċentrazzjoni‑żmien tal-plażma bħala esponiment kuljum fi stat fiss (AUCkuljum) u Cmax ta’ 91.1% u 91.2%, rispettivament. Mhi rakkomandata l-ebda doża tal-bidu għal pazjenti b’indeboliment epatiku ħafif.

Wara dożaġġ ta’ crizotinib 200 mg darbtejn kuljum, pazjenti b’indeboliment epatiku moderat (N=8) urew esponiment sistemiku għal crizotinib ogħla meta mqabbel ma’ pazjenti b’funzjoni epatika normali (N=9) fl-istess livell ta’ doża, bi proporzjonijiet medji ġeometriċi għal AUCkuljum u Cmax ta’ 150% u 144%, rispettivament. Madankollu, l-esponiment sistemiku għal crizotinib f’pazjenti b’indeboliment epatiku moderat bid-doża ta’ 200 mg darbtejn kuljum kien komparabbli ma’ dak osservat minn pazjenti b’funzjoni epatika normali b’doża ta’ 250 mg darbtejn kuljum, bi proporzjonijiet medji ġeometriċi għal AUCkuljum u Cmax ta’ 114% u 109%, rispettivament.

Il-parametri ta’ esponiment sistemiku għal crizotinib AUCkuljum u Cmax f’pazjenti b’indeboliment epatiku sever (N=6) li kienu qed jirċievu doża ta’ 250 mg darba kuljum kienu madwar 64.7% u 72.6%, rispettivament, li minnhom pazjenti b’funzjoni epatika normali li kienu qed jirċievu doża ta’ 250 mg darbtejn kuljum.

Huwa rakkomandat aġġustament fid-doża ta’ crizotinib meta crizotinib jingħata lil pazjenti b’indeboliment epatiku moderat jew sever (ara sezzjonijiet 4.2 u 4.4).

Indeboliment renali
Pazjenti b’indeboliment ħafif (60 ≤CLcr <90 mL/min) u moderat (30 ≤CLcr <60 mL/min) tal-kliewi ġew irreġistrati fi Studji 1001 u 1005 li kien fihom parti waħda biss. L-effett tal-funzjoni tal-kliewi kif imkejjel mis-CLcr fil-linja bażi fuq il-konċentrazzjonijiet minimi osservati ta’ crizotinib fl-istat fiss (Ctrough, ss) ġie evalwat. Fi Studju 1001, il-medja ġeometrika aġġustata tas-Ctrough, ss fil-plażma f’pazjenti b’indeboliment ħafif (N=35) u moderat (N=8) tal-kliewi kienet ta’ 5.1% u 11% ogħla, rispettivament, minn dik f’pazjenti b’funzjoni normali tal-kliewi. Fi Studju 1005, il-medja ġeometrika aġġustata tas-Ctrough, ss ta’ crizotinib fi gruppi b’indeboliment ħafif (N=191) u moderat (N=65) tal-kliewi kienet ta’ 9.1% u 15% ogħla, rispettivament, minn dik f’pazjenti b’funzjoni normali tal-kliewi. Flimkien ma’ dan, l-analiżi farmakokinetika tal-popolazzjoni bl-użu ta’ data minn Studji 1001, 1005 u 1007 indikat li CLcr ma kellux effett klinikament sinifikanti fuq il-farmakokinetika ta’ crizotinib. Minħabba d-daqs żgħir taż-żidiet fl-esponiment ta’ crizotinib (5%-15%), l-ebda aġġustament fid-doża tal-bidu mhu rakkomandat għal pazjenti b’indeboliment ħafif jew moderat tal-kliewi. 

Wara doża waħda ta’ 250 mg f’suġġetti b’indeboliment renali sever (CLcr <30 mL/min) li m’għandhomx bżonn ta’ dijaliżi fil-peritonew jew emodijaliżi, l-AUC u Cmax ta’ crizotinib żdiedu b’79% u 24%, rispettivament, meta mqabbla ma’ dawk b’funzjoni normali tal-kliewi. Aġġustament tad-doża ta’ crizotinib huwa rrakkomandat meta crizotinib jiġi amminstrat lill-pazjenti b’indeboliment renali sever li m’għandhomx bżonn ta’ dijaliżi fil-peritonew jew emodijaliżi (ara sezzjonijiet 4.2 u 4.4).

[bookmark: _Hlk66548918]Popolazzjoni pedjatrika għal pazjenti bil-kanċer
B’kors ta’ dożaġġ ta’ 280 mg/m2 darbtejn kuljum (madwar darbtejn id-doża rakkomandata għall-adulti), il-konċentrazzjoni osservata ta’ crizotinib qabel id-doża (Ctrough) fi stat fiss hija simili irrispettivament mill-kwartili tal-piż tal-ġisem. Il-medja osservata tas-Ctrough fi stat fiss f’pazjenti pedjatriċi b’280 mg/m2 darbtejn kuljum hija ta’ 482 ng/mL, filwaqt li l-medja osservata ta’ Ctrough fi stat fiss f’pazjenti adulti bil-kanċer b’250 mg darbtejn kuljum fi studji kliniċi differenti varjat minn 263 sa 316 ng/mL.

F’pazjenti pedjatriċi, il-piż tal-ġisem għandu effett sinifikanti fuq il-farmakokinetika ta’ crizotinib u ġew osservati esponimenti ta’ crizotinib aktar baxxi f’pazjenti b’piż tal-ġisem ogħla.

Età
Ibbażat fuq l-analiżi farmakokinetika tal-popolazzjoni ta’ data dwar l-adulti minn Studji 1001, 1005 u 1007, l-età m’għandha l-ebda effett fuq il-farmakokinetika ta’ crizotinib (ara sezzjonijiet 4.2 u 5.1).

Piż tal-ġisem u sess
Ibbażat fuq l-analiżi farmakokinetika tal-popolazzjoni ta’ data dwar l-adulti minn Studji 1001, 1005 u 1007, ma kien hemm l-ebda effett klinikament sinifikanti tal-piż tal-ġisem jew tas-sess tal-persuna fuq il-farmakokinetika ta’ crizotinib.

Etniċità
Fuq il-bażi tal-analiżi farmakokinetika tal-popolazzjoni tad-data mill-Istudji 1001, 1005 u 1007, l-erja mbassra taħt il-kurva tal-konċentrazzjoni‑żmien tal‑plażma fi stat fiss (AUC ss) (95% CI) kienet 23%-37% ogħla f’pazjenti Asjatiċi (N=523) milli f’pazjenti mhux Asjatiċi (N=691).

Fi studji f’pazjenti b’NSCLC avvanzat pożittiv għall-ALK (N=1669), ir‑reazzjonijiet avversi li ġejjin ġew irrappurtati b’differenza assoluta ta’ ≥10% f’pazjenti Asjatiċi (N=753) milli f’pazjenti mhux Asjatiċi (N=916): livelli għoljin ta’ transaminases, tnaqqis fl-aptit, newtropenija u lewkopenija. L-ebda reazzjonijiet avversi tal-mediċina ma ġew irrappurtati b’differenza assoluta ta’ ≥15%.

Anzjani
Dejta limitata hija disponibbli f’dan is-sottogrupp ta’ pazjenti (ara sezzjonijiet 4.2 u 5.1). Ibbażat fuq l-analiżi farmakokinetika tal-popolazzjoni ta’ data fi Studji 1001, 1005 u 1007, l-età m’għandha l-ebda effett fuq il-farmakokinetika ta’ crizotinib.

Elettrofiżjoloġija tal-qalb

Il-potenzjal li jitwal l-intervall QT b’crizotinib ġie vvalutat fil-pazjenti b’NSCLC jew pożittiv għall-ALK jew pożittiv għal ROS1 li rċivew crizotinib 250 mg darbtejn kuljum. Inġabru ECGs serjali triplikati wara li ngħatat doża waħda u fi stat stabbli sabiex jiġi evalwat l-effett ta’ crizotinib fuq l-intervalli QT. Erba’ u tletin minn 1,619-il pazjent (2.1%) b’mill-anqas valutazzjoni tal-ECG wara l-linja bażi kellhom QTcF ≥500 msec, u 79 minn 1,585 pazjent (5.0%) b’linja bażi jew mill-anqas valutazzjoni tal-ECG wara l-linja bażi kellhom żieda mill-QTcF ≥60 msec fil-linja bażi b’evalwazzjoni moqrija minn apparat awtomatizzat tal-ECG (ara sezzjoni 4.4).

Twettaq sottostudju dwar l-ECG bl-użu ta’ kejl manwali blinded tal-ECG fi 52 pazjent b’NSCLC pożittiv għall-ALK li rċevew crizotinib 250 mg darbtejn kuljum. Ħdax (21%)‑il pazjent kellhom żieda mil-Linja Bażi fil-valur tal-QTcF ta’ ≥30 sa <60 msec u pazjent wieħed (2%) kellu żieda mil-Linja Bażi fil-valur  tal-QTcF ta’ ≥60 msec. L-ebda pazjent ma kellu massimu fil-QTcF ta’ ≥480 msec. L-analiżi tat-tendenza ċentrali indikat li l-limiti kollha ta’ fuq tad-90% CL għall-bidla medja tal-LS mil-Linja Bażi tal-QTcF fil-punti kollha ta’ żmien ta’ Jum 1 ta’ Ċiklu 2 kienu ta’ <20 msec. Analiżi farmakokinetika/farmakodinamika ssuġġeriet relazzjoni bejn il-konċentrazzjoni ta’ crizotinib fil-plażma u l-QTc. Flimkien ma’ dan, tnaqqis fir-rata tal-qalb instab li kien assoċjat ma’ żieda fil-konċentrazzjoni ta’ crizotinib fil-plażma (ara sezzjoni 4.4), bi tnaqqis medju massimu ta’ 17.8 taħbitiet kull minuta wara 8 sigħat f’Ċiklu 2 Jum 1.

5.3	Tagħrif ta’ qabel l-użu kliniku dwar is-sigurtà 

Fi studji tal-effett tossiku minn doża ripetuta fil-firien u l-klieb li damu sa 3 xhur, l-effetti primarji fuq l-organi fil-mira kienu relatati mas-sistema gastro-intestinali (rimettar, bidliet fl-ippurgar, konġestjoni), ematopojetika (ipoċellolarità tal-mudullun), kardjovaskulari (imblokkatur imħallat tal-kanali tal-joni, rata tat-taħbit tal-qalb u pressjoni tad-demm baxxi, żieda fl-intervalli ta’ LVEDP, QRS u PR u tnaqqis fil-kontrattilità mijokardijaka) jew riproduttiva (testicular pachytene spermatocyte degeneration, nekrożi ta’ ċellola waħda tal-follikoli tal-ovarji). Il-Livelli tal-Ebda Effett Avvers Osservat (NOAEL) għal dawn is-sejbiet kienu jew inqas mil-livell terapewtiku jew sa 1.3 darba aktar mill-espożizzjoni klinika tal-bniedem fuq il-bażi tal-AUC. Sejbiet oħrajn kienu jinkludu effett fuq il-fwied (żieda fit-transaminases tal-fwied) u l-funzjoni tar-retina, u potenzjal għal fosfolipidożi f’bosta organi mingħajr tossiċitajiet korrelativi. 

Crizotinib ma kienx mutaġeniku in vitro fit-test tal-mutazzjoni batterika b’lura (Ames). Crizotinib kien anewġeniku f’test tal-mikronukleju in vitro f’ċelloli tal-Ovarji ta’ Hamster Ċiniż u f’test in vitro tal-aberrazzjoni tal-kromożomi ta’ limfoċiti tal-bniedem. Dehru żidiet żgħar ta’ aberrazzjonijiet kromożomali strutturali f’konċentrazzjonijiet ċitotossiċi f’limfoċiti tal-bniedem. Il-Livelli tal-Ebda Effett Osservat (NOEL, No Observed Effect Levels) għall-anewġeniċità kien bejn wieħed u ieħor 1.8 sa 2.1 darbiet akbar mill-espożizzjoni klinika tal-bniedem fuq il-bażi tal-AUC.
 
Ma sarux studji dwar ir-riskju ta’ kanċer b’crizotinib.

Ma sarux studji speċifiċi bi crizotinib fl-annimali sabiex jiġi evalwat l-effett fuq il-fertilità; madankollu, crizotinib huwa kkunsidrat li għandu l-potenzjal li jdgħajjef il-funzjoni riproduttiva u l-fertilità fil-bnedmin fuq il-bażi ta’ sejbiet fi studji tal-effett tossiku minn dożi ripetuti fil-firien. Is-sejbiet osservati fl-apparat riproduttiv tar-raġel kienu jinkludu testicular pachytene spermatocyte degeneration f’firien mogħtija ≥50 mg/kg/jum għal 28 jum (bejn wieħed u ieħor 1.1 sa 1.3 darba akbar mill-espożizzjoni klinika tal-bniedem fuq il-bażi tal-AUC). Is-sejbiet osservati fl-apparat riproduttiv tan-nisa kienu jinkludu nekrożi ta’ ċellola waħda tal-follikoli tal-ovarji ta’ far mogħti 500 mg/kg/jum għal 3 ijiem.

Crizotinib ma ntweriex li huwa teratoġeniku f’firien jew fniek tqal. Kien hemm żieda fit-telf ta’ wara l-impjantazzjoni b’dożi ta’ ≥50 mg/kg/jum (bejn wieħed u ieħor 0.4 sa 0.5 darbiet tal-AUC tad-doża rrakomandata fil-bniedem) f’firien, u t-tnaqqis fil-piż tal-ġisem tal-fetu tqies bħala effett avvers fil-far u l-fenek b’200 u 60 mg/kg/jum, rispettivament (bejn wieħed u ieħor 1.2 sa 2.0 darbiet akbar mill-espożizzjoni klinika tal-bniedem fuq il-bażi tal-AUC).

Ġie osservat tnaqqis fil-formazzjoni tal-għadam fl-għadam twil li qed jikber f’firien immaturi b’150 mg/kg/jum wara dożaġġ darba kuljum għal 28 jum (bejn wieħed u ieħor 3.3 sa 3.9 darbiet akbar mill-espożizjoni klinika tal-bniedem fuq il-bażi tal-AUC). Tossiċitajiet oħrajn ta’ tħassib potenzjali għall-pazjenti pedjatriċi ma ġewx evalwati f’annimali li għadhom ma mmaturawx.

Ir-riżultati ta’ studju in vitro tal-fototossiċità wera li crizotinib jista’ jkollu potenzjal fototossiku.


6.	TAGĦRIF FARMAĊEWTIKU

6.1	Lista ta’ eċċipjenti

XALKORI 200 mg u 250 mg kapsuli ibsin

Kontenut tal-kapsula
Colloidal anhydrous silica
Microcrystalline cellulose
Anhydrous calcium hydrogen phosphate
Sodium starch glycolate (Type A)
Magnesium stearate

Qoxra tal-kapsula 
Gelatin 
Titanium dioxide (E171)
Red iron oxide (E172)

Linka tal-istampar
Shellac (E904)
Propylene glycol (E1520)
Potassium hydroxide (E525)
Black iron oxide (E172)

XALKORI 20 mg, 50 mg u 150 mg granuli f’kapsuli biex jinfetħu

Kontenut tal-granuli
Stearyl alcohol
Poloxamer
Sucrose
Talc (E553b)
Hypromellose (E464)
Macrogol (E1521)
Glyceryl monostearate (E471)
Medium chain triglycerides

Qoxra tal-kapsula
Gelatin
Titanium dioxide (E171)
Brilliant blue (E133) jew Black iron oxide (E172)

Linka tal-istampar
Shellac (E904)
Propylene glycol (E1520)
Potassium hydroxide (E525)
Black iron oxide (E172)

6.2	Inkompatibbiltajiet

Mhux applikabbli.

6.3	Żmien kemm idum tajjeb il-prodott mediċinali

XALKORI 200 mg u 250 mg kapsuli ibsin

4 snin.

XALKORI 20 mg, 50 mg u 150 mg granuli f’kapsuli biex jinfetħu

Sentejn.

6.4	Prekawzjonijiet speċjali għall-ħażna

XALKORI 200 mg u 250 mg kapsuli ibsin

Dan il-prodott mediċinali m’għandux bżonn ħażna speċjali.

XALKORI 20 mg, 50 mg u 150 mg granuli f’kapsuli biex jinfetħu

Aħżen f’temperatura taħt 25 oC.

6.5 In-natura tal-kontenitur u ta’ dak li hemm ġo fih

XALKORI 200 mg u 250 mg kapsuli ibsin

Fliexken tal-HDPE b’għatu tal-polipropelin li fihom 60 kapsula iebsa.
Folji tal-PVC/fojl li kull waħda fiha 10 kapsuli ibsin. 

Kull kartuna fiha 60 kapsula iebsa.

Jista’ jkun li mhux il-pakketti tad-daqsijiet kollha jkunu fis-suq.

XALKORI 20 mg, 50 mg u 150 mg granuli f’kapsuli biex jinfetħu

Il-granuli ta’ XALKORI jiġu fornuti fi fliexken tal-polyethylene ta’ densità għolja (HDPE, high density polyethylene) b’għeluq tal-polypropylene li diffiċli jinfetaħ mit-tfal (CR, child‑resistant) u siġill magħmul minn fojl tal-aluminju/mill-polyethylene b’induzzjoni termika li fihom 60 kapsula.

6.6	Prekawzjonijiet speċjali għar-rimi u għal immaniġġar ieħor

Kull fdal tal-prodott mediċinali li ma jkunx intuża jew skart li jibqa’ wara l-użu tal-prodott, eż., il-qoxra tal-kapsula mill-granuli fil-formulazzjoni ta’ kapsula biex tinfetaħ, għandu jintrema kif jitolbu l-liġijiet lokali. Il-qoxra/qxur tal-kapsuli vojta tal-granuli ta’ XALKORI għandhom jintremew mal-iskart domestiku.


7.	DETENTUR TAL-AWTORIZZAZZJONI GĦAT-TQEGĦID FIS-SUQ

Pfizer Europe MA EEIG
Boulevard de la Plaine 17
1050 Bruxelles
Il-Belġju


8.	NUMRU(I) TAL-AWTORIZZAZZJONI GĦAT-TQEGĦID FIS-SUQ 

XALKORI 200 mg kapsuli ibsin
EU/1/12/793/001
EU/1/12/793/002

XALKORI 250 mg kapsuli ibsin
EU/1/12/793/003
EU/1/12/793/004

XALKORI 20 mg granuli f’kapsuli biex jinfetħu
EU/1/12/793/005

XALKORI 50 mg granuli f’kapsuli biex jinfetħu
EU/1/12/793/006

XALKORI 150 mg granuli f’kapsuli biex jinfetħu
EU/1/12/793/007


9.	DATA TAL-EWWEL AWTORIZZAZZJONI/TIĠDID TAL-AWTORIZZAZZJONI

Data tal-ewwel awtorizzazzjoni: 23 ta’ Ottubru 2012
Data tal-aħħar tiġdid: 16 ta’ Lulju 2021


10.	DATA TA’ REVIŻJONI TAT-TEST

Informazzjoni dettaljata dwar dan il-prodott mediċinali tinsab fuq is-sit elettroniku tal-Aġenzija Ewropea għall-Mediċini https://www.ema.europa.eu.

























ANNESS II

A.	MANIFATTUR RESPONSABBLI GĦALL-ĦRUĠ TAL-LOTT

B.	KONDIZZJONIJIET JEW RESTRIZZJONIJIET RIGWARD IL-PROVVISTA U L-UŻU

C.	KONDIZZJONIJIET U REKWIŻITI OĦRA TAL-AWTORIZZAZZJONI GĦAT-TQEGĦID FIS-SUQ

D.	KONDIZZJONIJIET JEW RESTRIZZJONIJIET FIR-RIGWARD TAL-UŻU SIGUR U EFFETTIV TAL-PRODOTT MEDIĊINALI

A.	MANIFATTUR RESPONSABBLI GĦALL-ĦRUĠ TAL-LOTT

Isem u indirizz tal-manifattur responsabbli għall-ħruġ tal-lott.

XALKORI 200 mg u 250 mg kapsuli ibsin
Pfizer Manufacturing Deutschland GmbH
Mooswaldallee 1
79108 Freiburg Im Breisgau
Il-Ġermanja

XALKORI 20 mg, 50 mg u 150 mg granuli f’kapsuli biex jinfetħu
Pfizer Service Company BV
Hermeslaan 11Hoge Wei 10
1932 Zaventem
Vlaams-Brabant 1930
Il-Belġju


B.	KONDIZZJONIJIET JEW RESTRIZZJONIJIET RIGWARD IL-PROVVISTA U L‑UŻU

Prodott mediċinali li jingħata b’riċetta ristretta tat-tabib (ara Anness I: Sommarju tal-Karatteristiċi tal-Prodott, sezzjoni 4.2).


C.	KONDIZZJONIJIET U REKWIŻITI OĦRA TAL-AWTORIZZAZZJONI GĦAT-TQEGĦID FIS-SUQ

1.  Rapporti perjodiċi aġġornati dwar is-sigurtà (PSURs)
 
Ir-rekwiżiti biex jiġu ppreżentati PSURs għal dan il-prodott mediċinali huma mniżżla  fil-lista tad-dati ta’ referenza tal-Unjoni (lista EURD) prevista skont l-Artikolu 107c(7) tad-Direttiva 2001/83/KE u kwalunke aġġornament sussegwenti ppubblikati fuq il-portal elettroniku Ewropew tal-mediċini.


D.	KONDIZZJONIJIET JEW RESTRIZZJONIJIET FIR-RIGWARD TAL-UŻU SIGUR U EFFIKAĊI TAL-PRODOTT MEDIĊINALI
 
· Pjan tal-ġestjoni tar-riskju (RMP)

Id-detentur tal-awtorizzazzjoni għat-tqegħid fis-suq (MAH) għandu jwettaq l-attivitajiet u l-interventi meħtieġa ta’ farmakovigilanza dettaljati fl-RMP maqbul ippreżentat fil-Modulu 1.8.2 tal-awtorizzazzjoni għat-tqegħid fis-suq u kwalunkwe aġġornament sussegwenti maqbul tal-RMP.

RMP aġġornat għandu jiġi ppreżentat:

· Meta l-Aġenzija Ewropea għall-Mediċini titlob din l-informazzjoni;
· Kull meta s-sistema tal-ġestjoni tar-riskju tiġi modifikata speċjalment minħabba li tasal informazzjoni ġdida li tista’ twassal għal bidla sinifikanti fil-profil bejn il-benefiċċju u r-riskju jew minħabba li jintlaħaq għan importanti (farmakoviġilanza jew minimizzazzjoni tar-riskji).

· Miżuri addizzjonali għall-minimizzazzjoni tar-riskji

L-MAH għandu jaqbel mal-Awtorità Kompetenti Nazzjonali dwar il-kontenut u l-format tal-materjal edukattiv. Il-kliem finali użat fuq il-materjal edukattiv għandu jkun f’konformità mal-informazzjoni approvata tal-prodott.
Id-Detentur tal-Awtorizazzjoni għat-Tqegħid fis-Suq (MAH) għandu jiżgura li, fit-tnedija u wara, il-Professjonisti kollha fil-Qasam tas-Saħħa, li huma mistennija li jużaw u/jew jagħmlu riċetta għal XALKORI huma pprovduti bil-pakkett Edukattiv.

Il-pakkett edukattiv għandu jkun fih dawn li ġejjin:
1. Is-Sommarju tal-Karaterristiċi tal-Prodott u l-Fuljett ta’ Tagħrif 
2. Fuljett għal pazjent (test kif maqbul mis-CHMP)
3. Kartuna għall-Pazjent (test kif maqbul mis-CHMP).

Il-Fuljett ta’ Tagħrif għandu jkun fih dawn l-elementi ewlenin li ġejjin:
· Introduzzjoni qasira għal crizotinib u dwar l-għan tal-għodod tal-minimizzazzjoni tar-riskju.
· Informazzjoni dwar kif għandu jittieħed crizotinib, inkluż x’għandu jsir jekk tinqabeż doża
· Deskrizzjoni tal-effetti sekondarji serji assoċjati ma’ crizotinib, inkluż kif jiġu mmaniġġjati u li t-tabib għandu jiġi mgħarraf immedjatament jekk il-pazjent jiżviluppa:
· Problemi bit-teħid tan-nifs assoċjati ma’ pulmonite/ILD
· Sturdament, ħass ħażin, skonfort fis-sider jew taħbit tal-qalb irregolari assoċjat ma’ bradikardija, titwil tal-QT u insuffiċjenza kardijaka
· Anormalitajiet fit-testijiet tad-demm għall-funzjoni tal-fwied assoċjati ma’ epatotossiċità
· Tibdil fil-vista, inkluż gwida biex jiġu evalwati s-sintomi viżivi fil-popolazzjoni pedjatrika
· Disturbi fl-istonku assoċjati ma’ titqib gastrointestinali
· L-importanza li jiġu mgħarrfa t-tabib, l-infermier jew l-ispiżjar jekk il-pazjent juża xi mediċina oħra
· Informazzjoni dwar li crizotinib m’għandux jintuża waqt it-tqala u l-ħtieġa li tintuża kontraċezzjoni sigura (lil hinn mill-kontraċettivi orali) waqt it-trattament.
Il-Kartuna għall-Pazjent għandu jkun fiha l-elementi ewlenin diskussi fil-Fuljett ta’ Tagħrif. Ir-rwol/l-użu tal-kartuna għall-pazjent li tista’ tinqala’ huwa li tintwera lill-professjonisti tal-kura tas-saħħa li ma jiffurmawx parti mit-tim tal-kura tas-saħħa tal-pazjent.


























ANNESS III

TIKKETTAR U FULJETT TA’ TAGĦRIF

























A. TIKKETTAR

TAGĦRIF LI GĦANDU JIDHER FUQ IL-PAKKETT LI JMISS MAL-PRODOTT 

TIKKETTA TAL-FLIXKUN 


1.	ISEM TAL-PRODOTT MEDIĊINALI

XALKORI 200 mg kapsuli iebsin
crizotinib


2.	DIKJARAZZJONI TAS-SUSTANZA(I) ATTIVA(I)

Kull kapsula iebsa fiha 200 mg crizotinib.


3.	LISTA TA’ EĊĊIPJENTI


4.	GĦAMLA FARMAĊEWTIKA U KONTENUT

60 kapsula iebsa 


5.	MOD TA’ KIF U MNEJN JINGĦATA

Aqra l-fuljett ta’ tagħrif qabel l-użu.
Użu orali


6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL

Żomm fejn ma jidhirx u ma jintlaħaqx mit-tfal.


7.	TWISSIJA(IET) SPEĊJALI OĦRA, JEKK MEĦTIEĠA


8.	DATA TA’ SKADENZA

JIS


9.	KONDIZZJONIJIET SPEĊJALI TA’ KIF JINĦAŻEN


10.	PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI,  JEKK HEMM BŻONN


11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ

Pfizer Europe MA EEIG
Boulevard de la Plaine 17
1050 Bruxelles
Il-Belġju


12.	NUMRU(I) TAL-AWTORIZZAZZJONI GĦAT-TQEGĦID FIS-SUQ 

EU/1/12/793/002


13.	NUMRU TAL-LOTT

Lott


14.	KLASSIFIKAZZJONI ĠENERALI TA’ KIF JINGĦATA


15.	ISTRUZZJONIJIET DWAR L-UŻU


16.	INFORMAZZJONI BIL-BRAILLE

XALKORI 200 mg


17.	IDENTIFIKATUR UNIKU – BARCODE 2D

barcode 2D li jkollu l-identifikatur uniku inkluż.


18.	IDENTIFIKATUR UNIKU - DATA LI TINQARA MILL-BNIEDEM

PC
SN
NN

TAGĦRIF LI GĦANDU JIDHER FUQ IL-PAKKETT TA’ BARRA

KARTUNA TA’ BARRA TAL-FOLJI


1.	ISEM TAL-PRODOTT MEDIĊINALI

XALKORI 200 mg kapsuli iebsin
crizotinib


2.	DIKJARAZZJONI TAS-SUSTANZA(I) ATTIVA(I)

Kull kapsula iebsa fiha 200 mg crizotinib.


3.	LISTA TA’ EĊĊIPJENTI


4.	GĦAMLA FARMAĊEWTIKA U KONTENUT

60 kapsula iebsa


5.	MOD TA’ KIF U MNEJN JINGĦATA

Aqra l-fuljett ta’ tagħrif qabel l-użu.
Użu orali.


6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL

Żomm fejn ma jidhirx u ma jintlaħaqx mit-tfal.


7.	TWISSIJA(IET) SPEĊJALI OĦRA, JEKK MEĦTIEĠA


8.	DATA TA’ SKADENZA

JIS


9.	KONDIZZJONIJIET SPEĊJALI TA’ KIF JINĦAŻEN


10.	PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI,  JEKK HEMM BŻONN


11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ

Pfizer Europe MA EEIG
Boulevard de la Plaine 17
1050 Bruxelles
Il-Belġju


12.	NUMRU(I) TAL-AWTORIZZAZZJONI GĦAT-TQEGĦID FIS-SUQ 

EU/1/12/793/001


13.	NUMRU TAL-LOTT

Lott


14.	KLASSIFIKAZZJONI ĠENERALI TA’ KIF JINGĦATA


15.	ISTRUZZJONIJIET DWAR L-UŻU


16.	INFORMAZZJONI BIL-BRAILLE

XALKORI 200 mg


17.	IDENTIFIKATUR UNIKU – BARCODE 2D

barcode 2D li jkollu l-identifikatur uniku inkluż.


18.	IDENTIFIKATUR UNIKU - DATA LI TINQARA MILL-BNIEDEM

PC
SN
NN


TAGĦRIF MINIMU LI GĦANDU JIDHER FUQ IL-FOLJI JEW FUQ L-ISTRIXXI

FOLJA


1.	ISEM IL-PRODOTT MEDIĊINALI

XALKORI 200 mg kapsuli iebsin
crizotinib


2.	ISEM TAD-DETENTUR TAL-AWTORIZZAZZJONI GĦAT-TQEGĦID FIS-SUQ

Pfizer Europe MA EEIG (bħala lowgo tal-MAH)


3.	DATA TA’ SKADENZA

JIS


4.	NUMRU TAL-LOTT

Lott


5.	OĦRAJN


TAGĦRIF LI GĦANDU JIDHER FUQ IL-PAKKETT LI JMISS MAL-PRODOTT 

TIKKETTA TAL-FLIXKUN 


1.	ISEM TAL-PRODOTT MEDIĊINALI

XALKORI 250 mg kapsuli iebsin
crizotinib


2.	DIKJARAZZJONI TAS-SUSTANZA(I) ATTIVA(I)

Kull kapsula iebsa fiha 250 mg crizotinib.


3.	LISTA TA’ EĊĊIPJENTI


4.	GĦAMLA FARMAĊEWTIKA U KONTENUT

60 kapsula iebsa 


5.	MOD TA’ KIF U MNEJN JINGĦATA

Aqra l-fuljett ta’ tagħrif qabel l-użu
Użu orali


6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL

Żomm fejn ma jidhirx u ma jintlaħaqx mit-tfal.


7.	TWISSIJA(IET) SPEĊJALI OĦRA, JEKK MEĦTIEĠA


8.	DATA TA’ SKADENZA

JIS


9.	KONDIZZJONIJIET SPEĊJALI TA’ KIF JINĦAŻEN


10.	PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI,  JEKK HEMM BŻONN


11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ

Pfizer Europe MA EEIG
Boulevard de la Plaine 17
1050 Bruxelles
Il-Belġju


12.	NUMRU(I) TAL-AWTORIZZAZZJONI GĦAT-TQEGĦID FIS-SUQ 

EU/1/12/793/004


13.	NUMRU TAL-LOTT

Lott


14.	KLASSIFIKAZZJONI ĠENERALI TA’ KIF JINGĦATA


15.	ISTRUZZJONIJIET DWAR L-UŻU


16.	INFORMAZZJONI BIL-BRAILLE

XALKORI 250 mg


17.	IDENTIFIKATUR UNIKU – BARCODE 2D

barcode 2D li jkollu l-identifikatur uniku inkluż.


18.	IDENTIFIKATUR UNIKU - DATA LI TINQARA MILL-BNIEDEM

PC
SN
NN

TAGĦRIF LI GĦANDU JIDHER FUQ IL-PAKKETT TA’ BARRA

KARTUNA TA’ BARRA TAL-FOLJI 


1.	ISEM TAL-PRODOTT MEDIĊINALI

XALKORI 250 mg kapsuli iebsin
crizotinib


2.	DIKJARAZZJONI TAS-SUSTANZA(I) ATTIVA(I)

Kull kapsula iebsa fiha 250 mg crizotinib.


3.	LISTA TA’ EĊĊIPJENTI


4.	GĦAMLA FARMAĊEWTIKA U KONTENUT

60 kapsula iebsin


5.	MOD TA’ KIF U MNEJN JINGĦATA

Aqra l-fuljett ta’ tagħrif qabel l-użu.
Użu orali


6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL

Żomm fejn ma jidhirx u ma jintlaħaqx mit-tfal.


7.	TWISSIJA(IET) SPEĊJALI OĦRA, JEKK MEĦTIEĠA


8.	DATA TA’ SKADENZA

JIS


9.	KONDIZZJONIJIET SPEĊJALI TA’ KIF JINĦAŻEN


10.	PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI,  JEKK HEMM BŻONN


11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ

Pfizer Europe MA EEIG
Boulevard de la Plaine 17
1050 Bruxelles
Il-Belġju


12.	NUMRU(I) TAL-AWTORIZZAZZJONI GĦAT-TQEGĦID FIS-SUQ 

EU/1/12/793/003


13.	NUMRU TAL-LOTT

Lott


14.	KLASSIFIKAZZJONI ĠENERALI TA’ KIF JINGĦATA


15.	ISTRUZZJONIJIET DWAR L-UŻU


16.	INFORMAZZJONI BIL-BRAILLE

XALKORI 250 mg


17.	IDENTIFIKATUR UNIKU – BARCODE 2D

Barcode 2D li jkollu l-identifikatur uniku inkluż.


18.	IDENTIFIKATUR UNIKU - DATA LI TINQARA MILL-BNIEDEM

PC
SN
NN


TAGĦRIF MINIMU LI GĦANDU JIDHER FUQ IL-FOLJI JEW FUQ L-ISTRIXXI

FOLJA


1.	ISEM IL-PRODOTT MEDIĊINALI

XALKORI 250 mg kapsuli iebsin
crizotinib


2.	ISEM TAD-DETENTUR TAL-AWTORIZZAZZJONI GĦAT-TQEGĦID FIS-SUQ

Pfizer Europe MA EEIG (bħala lowgo tal-MAH)


3.	DATA TA’ SKADENZA

JIS


4.	NUMRU TAL-LOTT

Lott


5.	OĦRAJN



TAGĦRIF LI GĦANDU JIDHER FUQ IL-PAKKETT TA’ BARRA

KARTUNA GĦALL-FLIXKUN


1.	ISEM TAL-PRODOTT MEDIĊINALI

XALKORI 20 mg granuli f’kapsuli biex jinfetħu
crizotinib


2.	DIKJARAZZJONI TAS-SUSTANZA(I) ATTIVA(I)

Kull kapsula fiha 20 mg ta’ crizotinib.


3.	LISTA TA’ EĊĊIPJENTI

Fih sucrose. Ara l-fuljett għal aktar informazzjoni.


4.	GĦAMLA FARMAĊEWTIKA U KONTENUT

60 kapsula biex jinfetħu


5.	MOD TA’ KIF U MNEJN JINGĦATA

Aqra l-fuljett ta’ tagħrif qabel l-użu.
Tiblax il-kapsuli. 
<daħħal il-kodiċi QR>
Skennja l-kodiċi QR għal aktar informazzjoni.
URL: www.pfizer.com
Użu orali.


6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL

Żomm fejn ma jidhirx u ma jintlaħaqx mit-tfal.


7.	TWISSIJA(IET) SPEĊJALI OĦRA, JEKK MEĦTIEĠA


8.	DATA TA’ SKADENZA

JIS


9.	KONDIZZJONIJIET SPEĊJALI TA’ KIF JINĦAŻEN

Aħżen f’temperatura taħt 25 oC.


10.	PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI, JEKK HEMM BZONN


11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ

Pfizer Europe MA EEIG
Boulevard de la Plaine 17
1050 Bruxelles
Il-Belġju


12.	NUMRU(I) TAL-AWTORIZZAZZJONI GĦAT-TQEGĦID FIS-SUQ

EU/1/12/793/005

13.	NUMRU TAL-LOTT

Lot


14.	KLASSIFIKAZZJONI ĠENERALI TA’ KIF JINGĦATA


15.	ISTRUZZJONIJIET DWAR L-UŻU


16.	INFORMAZZJONI BIL-BRAILLE

XALKORI 20 mg


17.	IDENTIFIKATUR UNIKU – BARCODE 2D, KODIĊI QR

barcode 2D li jkollu l-identifikatur uniku inkluż.


18.	IDENTIFIKATUR UNIKU – DATA LI TINQARA MILL-BNIEDEM

PC
SN
NN



TAGĦRIF LI GĦANDU JIDHER FUQ IL-PAKKETT LI JMISS MAL-PRODOTT

TIKKETTA TAL-FLIXKUN


1.	ISEM TAL-PRODOTT MEDIĊINALI

XALKORI 20 mg granuli f’kapsuli biex jinfetħu
crizotinib


2.	DIKJARAZZJONI TAS-SUSTANZA(I) ATTIVA(I)

Kull kapsula fiha 20 mg ta’ crizotinib.


3.	LISTA TA’ EĊĊIPJENTI

Fih sucrose. Ara l-fuljett għal aktar informazzjoni.


4.	GĦAMLA FARMAĊEWTIKA U KONTENUT

60 kapsula biex jinfetħu


5.	MOD TA’ KIF U MNEJN JINGĦATA

Aqra l-fuljett ta’ tagħrif qabel l-użu.
Tiblax il-kapsuli.
Użu orali.


6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL

Żomm fejn ma jidhirx u ma jintlaħaqx mit-tfal.


7.	TWISSIJA(IET) SPEĊJALI OĦRA, JEKK MEĦTIEĠA


8.	DATA TA’ SKADENZA

JIS


9.	KONDIZZJONIJIET SPEĊJALI TA’ KIF JINĦAŻEN

Aħżen f’temperatura taħt 25 oC.


10.	PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI, JEKK HEMM BZONN


11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ

Pfizer Europe MA EEIG
1050 Bruxelles
Il-Belġju


12.	NUMRU(I) TAL-AWTORIZZAZZJONI GĦAT-TQEGĦID FIS-SUQ

EU/1/12/793/005


13.	NUMRU TAL-LOTT

Lot


14.	KLASSIFIKAZZJONI ĠENERALI TA’ KIF JINGĦATA


15.	ISTRUZZJONIJIET DWAR L-UŻU


16.	INFORMAZZJONI BIL-BRAILLE


17.	IDENTIFIKATUR UNIKU – BARCODE 2D

Mhux Applikabbli


18.	IDENTIFIKATUR UNIKU – DATA LI TINQARA MILL-BNIEDEM

Mhux Applikabbli


TAGĦRIF LI GĦANDU JIDHER FUQ IL-PAKKETT TA’ BARRA

KARTUNA GĦALL-FLIXKUN


1.	ISEM TAL-PRODOTT MEDIĊINALI

XALKORI 50 mg granuli f’kapsuli biex jinfetħu
crizotinib


2.	DIKJARAZZJONI TAS-SUSTANZA(I) ATTIVA(I)

Kull kapsula fiha 50 mg crizotinib.


3.	LISTA TA’ EĊĊIPJENTI

Fih sucrose. Ara l-fuljett għal aktar informazzjoni.


4.	GĦAMLA FARMAĊEWTIKA U KONTENUT

60 kapsula biex jinfetħu


5.	MOD TA’ KIF U MNEJN JINGĦATA

Aqra l-fuljett ta’ tagħrif qabel l-użu.
Tiblax il-kapsuli.
<daħħal il-kodiċi QR>
Skennja l-kodiċi QR għal aktar informazzjoni.
URL: www.pfizer.com
Użu orali.


6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL

Żomm fejn ma jidhirx u ma jintlaħaqx mit-tfal.


7.	TWISSIJA(IET) SPEĊJALI OĦRA, JEKK MEĦTIEĠA


8.	DATA TA’ SKADENZA

JIS


9.	KONDIZZJONIJIET SPEĊJALI TA’ KIF JINĦAŻEN

Aħżen f’temperatura taħt 25 oC.


10.	PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI, JEKK HEMM BZONN


11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ

Pfizer Europe MA EEIG
Boulevard de la Plaine 17
1050 Bruxelles
Il-Belġju


12.	NUMRU(I) TAL-AWTORIZZAZZJONI GĦAT-TQEGĦID FIS-SUQ

EU/1/12/793/006


13.	NUMRU TAL-LOTT

Lot


14.	KLASSIFIKAZZJONI ĠENERALI TA’ KIF JINGĦATA


15.	ISTRUZZJONIJIET DWAR L-UŻU


16.	INFORMAZZJONI BIL-BRAILLE

XALKORI 50 mg


17.	IDENTIFIKATUR UNIKU – BARCODE 2D, KODIĊI QR

barcode 2D li jkollu l-identifikatur uniku inkluż.


18.	IDENTIFIKATUR UNIKU – DATA LI TINQARA MILL-BNIEDEM

PC
SN
NN



TAGĦRIF LI GĦANDU JIDHER FUQ IL-PAKKETT LI JMISS MAL-PRODOTT

TIKKETTA TAL-FLIXKUN


1.	ISEM TAL-PRODOTT MEDIĊINALI

XALKORI 50 mg granuli f’kapsuli biex jinfetħu
crizotinib


2.	DIKJARAZZJONI TAS-SUSTANZA(I) ATTIVA(I)

Kull kapsula fiha 50 mg crizotinib.


3.	LISTA TA’ EĊĊIPJENTI

Fih sucrose. Ara l-fuljett għal aktar informazzjoni.


4.	GĦAMLA FARMAĊEWTIKA U KONTENUT

60 kapsula biex jinfetħu


5.	MOD TA’ KIF U MNEJN JINGĦATA

Aqra l-fuljett ta’ tagħrif qabel l-użu.
Tiblax il-kapsuli.
Użu orali.


6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL

Żomm fejn ma jidhirx u ma jintlaħaqx mit-tfal.


7.	TWISSIJA(IET) SPEĊJALI OĦRA, JEKK MEĦTIEĠA


8.	DATA TA’ SKADENZA

JIS


9.	KONDIZZJONIJIET SPEĊJALI TA’ KIF JINĦAŻEN

Aħżen f’temperatura taħt 25 oC.


10.	PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI, JEKK HEMM BZONN


11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ

Pfizer Europe MA EEIG
1050 Bruxelles
Il-Belġju


12.	NUMRU(I) TAL-AWTORIZZAZZJONI GĦAT-TQEGĦID FIS-SUQ

EU/1/12/793/006


13.	NUMRU TAL-LOTT

Lot


14.	KLASSIFIKAZZJONI ĠENERALI TA’ KIF JINGĦATA


15.	ISTRUZZJONIJIET DWAR L-UŻU


16.	INFORMAZZJONI BIL-BRAILLE


17.	IDENTIFIKATUR UNIKU – BARCODE 2D

Mhux Applikabbli


18.	IDENTIFIKATUR UNIKU – DATA LI TINQARA MILL-BNIEDEM

Mhux Applikabbli



TAGĦRIF LI GĦANDU JIDHER FUQ IL-PAKKETT TA’ BARRA

KARTUNA GĦALL-FLIXKUN


1.	ISEM TAL-PRODOTT MEDIĊINALI

XALKORI 150 mg granuli f’kapsuli biex jinfetħu
crizotinib


2.	DIKJARAZZJONI TAS-SUSTANZA(I) ATTIVA(I)

Kull kapsula fiha 150 mg crizotinib.


3.	LISTA TA’ EĊĊIPJENTI

Fih sucrose. Ara l-fuljett għal aktar informazzjoni.


4.	GĦAMLA FARMAĊEWTIKA U KONTENUT

60 kapsula biex jinfetħu


5.	MOD TA’ KIF U MNEJN JINGĦATA

Aqra l-fuljett ta’ tagħrif qabel l-użu.
Tiblax il-kapsuli.
<daħħal il-kodiċi QR>
Skennja l-kodiċi QR għal aktar informazzjoni.
URL: www.pfizer.com
Użu orali.


6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL

Żomm fejn ma jidhirx u ma jintlaħaqx mit-tfal.


7.	TWISSIJA(IET) SPEĊJALI OĦRA, JEKK MEĦTIEĠA


8.	DATA TA’ SKADENZA

JIS


9.	KONDIZZJONIJIET SPEĊJALI TA’ KIF JINĦAŻEN

Aħżen f’temperatura taħt 25 oC.


10.	PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI, JEKK HEMM BZONN


11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ

Pfizer Europe MA EEIG
Boulevard de la Plaine 17
1050 Bruxelles
Il-Belġju


12.	NUMRU(I) TAL-AWTORIZZAZZJONI GĦAT-TQEGĦID FIS-SUQ

EU/1/12/793/007


13.	NUMRU TAL-LOTT

Lot


14.	KLASSIFIKAZZJONI ĠENERALI TA’ KIF JINGĦATA


15.	ISTRUZZJONIJIET DWAR L-UŻU


16.	INFORMAZZJONI BIL-BRAILLE

XALKORI 150 mg 


17.	IDENTIFIKATUR UNIKU – BARCODE 2D, KODIĊI QR

barcode 2D li jkollu l-identifikatur uniku inkluż.


18.	IDENTIFIKATUR UNIKU – DATA LI TINQARA MILL-BNIEDEM

PC
SN
NN


TAGĦRIF LI GĦANDU JIDHER FUQ IL-PAKKETT LI JMISS MAL-PRODOTT

TIKKETTA TAL-FLIXKUN


1.	ISEM TAL-PRODOTT MEDIĊINALI

XALKORI 150 mg granuli f’kapsuli biex jinfetħu
crizotinib


2.	DIKJARAZZJONI TAS-SUSTANZA(I) ATTIVA(I)

Kull kapsula fiha 150 mg crizotinib.


3.	LISTA TA’ EĊĊIPJENTI

Fih sucrose. Ara l-fuljett għal aktar informazzjoni.


4.	GĦAMLA FARMAĊEWTIKA U KONTENUT

60 kapsula biex jinfetħu


5.	MOD TA’ KIF U MNEJN JINGĦATA

Aqra l-fuljett ta’ tagħrif qabel l-użu.
Tiblax il-kapsuli.
Użu orali.


6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL

Żomm fejn ma jidhirx u ma jintlaħaqx mit-tfal.


7.	TWISSIJA(IET) SPEĊJALI OĦRA, JEKK MEĦTIEĠA


8.	DATA TA’ SKADENZA

JIS


9.	KONDIZZJONIJIET SPEĊJALI TA’ KIF JINĦAŻEN

Aħżen f’temperatura taħt 25 oC.


10.	PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI, JEKK HEMM BZONN


11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ

Pfizer Europe MA EEIG
1050 Bruxelles
Il-Belġju


12.	NUMRU(I) TAL-AWTORIZZAZZJONI GĦAT-TQEGĦID FIS-SUQ

EU/1/12/793/007


13.	NUMRU TAL-LOTT

Lot


14.	KLASSIFIKAZZJONI ĠENERALI TA’ KIF JINGĦATA


15.	ISTRUZZJONIJIET DWAR L-UŻU


16.	INFORMAZZJONI BIL-BRAILLE


17.	IDENTIFIKATUR UNIKU – BARCODE 2D

Mhux Applikabbli


18.	IDENTIFIKATUR UNIKU – DATA LI TINQARA MILL-BNIEDEM

Mhux Applikabbli


























B. FULJETT TA’ TAGĦRIF
[bookmark: _Hlk170066342]
Fuljett ta’ tagħrif: Informazzjoni għall-utent

XALKORI 200 mg kapsuli iebsin
XALKORI 250 mg kapsuli iebsin
crizotinib

Il-kliem “int” u “tiegħek” jintużaw biex jirreferu kemm għall-pazjent adult kif ukoll għal min jieħu ħsieb il-pazjent pedjatriku.

Aqra sew dan il-fuljett kollu qabel tibda tieħu din il-mediċina peress li fih informazzjoni importanti għalik.
· Żomm dan il-fuljett. Jista’ jkollok bżonn terġa’ taqrah.
· Jekk ikollok aktar mistoqsijiet, staqsi lit-tabib, lill-ispiżjar, jew l-infermier tiegħek.
· Din il-mediċina ġiet mogħtija lilek biss. M’għandekx tgħaddiha lil persuni oħra. Tista’ tagħmlilhom il-ħsara anke jekk għandhom l-istess sinjali ta’ mard bħal tiegħek.
· Jekk ikollok xi effett sekondarju kellem lit-tabib, lill-ispiżjar jew l-infermier tiegħek. Dan jinkludi xi effett sekondarju possibbli li mhuwiex elenkat f’dan il-fuljett. Ara sezzjoni 4.

F’dan il-fuljett

1.	X’inhu XALKORI u għalxiex jintuża
2.	X’għandek tkun taf qabel ma tieħu XALKORI
3.	Kif għandek tieħu XALKORI 200 mg u 250 mg kapsuli ibsin
4.	Effetti sekondarji possibbli
5. Kif taħżen XALKORI
6.	Kontenut tal-pakkett u informazzjoni oħra


1. X’inhu XALKORI u għalxiex jintuża

XALKORI huwa mediċina għal kontra l-kanċer li fih s-sustanza attiva crizotinib li tittratta adulti li għandhom tip ta’ kanċer tal-pulmun li jissejjaħ kanċer tal-pulmun b’ċelloli mhux żgħar, li jippreżenta ruħu b’arranġament mill-ġdid jew difett speċifiku jew f’ġene msejjaħ kinase tal-limfoma anaplastika (ALK) jew ġene msejjaħ ROS1.

XALKORI jista’ jingħatalek b’riċetta għat-trattament tal-bidu jekk il-marda tiegħek tkun fi stadju avvanzat ta’ kanċer tal-pulmun.

XALKORI jista’ jiġi preskritt lilek jekk il-marda tiegħek qegħda fi stadju avvanzat u t-trattament ta’ qabel ma għenekx twaqqaf il-marda tiegħek.

XALKORI jista’ jittardja jew iwaqqaf it-tkabbir tal-kanċer tal-pulmun. Jista’ jgħin biex iċekken it-tumuri.

XALKORI jintuża għat-trattament ta’ tfal u adolexxenti (b’età ta’ ≥ sena sa < 18-il sena) b’tip ta’ tumur imsejjaħ limfoma anaplastika taċ-ċelloli kbar (ALCL) jew tip ta’ tumur imsejjaħ tumur mijofibroblastiku infjammatorju (IMT) li jippreżentaw b’arranġament mill-ġdid jew difett speċifiku f’ġene msejħa l-kinase tal-limfoma anaplastika (ALK).

XALKORI jista’ jingħata lit-tfal u lill-adolexxenti għat-trattament ta’ ALCL jekk it-trattament preċedenti ma jkunx għen biex titwaqqaf il-marda.

XALKORI jista’ jingħata lit-tfal u lill-adolexxenti għat-trattament ta’ IMT jekk il-kirurġija ma tkunx għenet biex titwaqqaf il-marda.

Għandek tingħata din il-mediċina u tiġi ssorveljat biss minn tabib li għandu esperjenza fit-trattament tal-kanċer. Jekk għandek xi mistoqsijiet dwar kif jaħdem XALKORI jew għalfejn din il-mediċina ġiet mogħtija lilek, staqsi lit-tabib tiegħek.


2.	X’għandek tkun taf qabel ma tieħu XALKORI

Tiħux XALKORI 

· Jekk inti allerġiku għal crizotinib jew għal xi sustanza oħra ta’ din il-mediċina (imniżżla fis-sezzjoni 6, “X’fih XALKORI”).

Twissijiet u prekawzjonijiet

Kellem lit-tabib tiegħek qabel tieħu XALKORI:

· Jekk għandek mard moderat jew sever tal-fwied.
· Jekk xi darba kellek xi problemi oħrajn fil-pulmun. Uħud mill-problemi tal-pulmun jistgħu jmorru għall-agħar matul it-trattament b’XALKORI, peress li XALKORI jista’ jikkawża infjammazzjoni tal-pulmuni matul it-trattament. Is-sintomi jistgħu jkunu simili għal dawk minn kanċer tal-pulmun. Għid lit-tabib tiegħek minnufih jekk għandek sintomi ġodda jew oħrajn li sejrin għall-agħar inklużi diffikultà fit-teħid tan-nifs, qtugħ tan-nifs, jew sogħla mukuża jew mhux mukuża, jew deni.
· Jekk qalulek li għandek anormalità tat-traċċar tal-qalb tiegħek wara elettrokardjogramma (ECG) magħrufa bħala titwil tal-intervall QT.
· Jekk għandek rata tal-qalb imnaqqsa.
· Jekk qatt kellek problemi fl-istonku jew fl-intestini bħal toqob (perforazzjoni), jew jekk kellek kundizzjonijiet li jikkawżaw infjammazzjoni fl-addome (divertikulite), jew jekk kellek tifrix ta’ kanċer ġewwa l-addome (metastasi).
· Jekk għandek disturbi fil-vista (tara raġġi qawwijin ta’ dawl, vista mċajpra, u tara doppju).
· Jekk għandek mard tal-kliewi sever.
· Jekk bħalissa qed tiġi ttrattat b’xi waħda mill-mediċini elenkati fis-sezzjoni “Mediċini oħra u XALKORI”.

Jekk xi waħda mill-kundizzjonijiet t’hawn fuq tapplika għalik, għid lit-tabib tiegħek.

Kellem lit-tabib tiegħek minnufih jekk wara li tieħu XALKORI:
· Ikollok uġigħ qawwi fl-istonku jew fl-addome, deni, tertir bil-bard, qtugħ ta’ nifs, taħbit tal-qalb mgħaġġel, telf parzjali jew sħiħ tal-vista (f’waħda mill-għajnejn jew it-tnejn li huma) jew tidbil fil-mod kif jaħdmu l-imsaren.

Ħafna mill-informazzjoni disponibbli hija disponibbli f’pazjenti adulti b’xi tip istoloġiku speċifiku tal-NSCLC pożittiv għal ALK jew għal ROS1 (adenokarċinoma). Informazzjoni limitata hija disponibbli f’istoloġiji oħra.

Tfal u adolexxenti
L-indikazzjoni għal kanċer taċ-ċelloli mhux żgħar tal-pulmun ma tkoprix it-tfal u l-adolexxenti. XALKORI għandu jingħata lit-tfal u l-adolexxenti taħt superviżjoni minn adult.

Mediċini oħra u XALKORI

Għid lit-tabib jew lill-ispiżjar tiegħek jekk qed tieħu, ħadt dan l-aħħar jew tista’ tieħu xi mediċina oħra, inklużi mediċini tal-ħxejjex u mediċina li tingħata mingħajr riċetta.

B’mod partikolari, il-mediċini li ġejjin jistgħu jżidu r-riskju ta’ effetti sekondarji b’XALKORI:
· Clarithromycin, telithromycin, erythromycin, antibijotiċi użati għat-trattament ta’ infezzjonijiet batteriċi.
· Ketoconazole, itraconazole, posaconazole, voriconazole, użati għat-trattament ta’ infezzjonijiet fungali.
· Atazanavir, ritonavir, cobicistat, użati għat-trattament ta’ infezzjonijiet tal-HIV/AIDS. 

Il-mediċini li ġejjin jistgħu jnaqqsu l-effettività ta’ XALKORI: 
· Phenytoin, carbamazepine jew phenobarbital, antiepilettiċi użati biex jitrattaw attakki ta’ puplesija u aċċessjonijiet.
· Rifabutin, rifampicin, użati għat-trattament tat-tuberkulożi.
· St. John’s wort (Hypericum perforatum), prodott tal-ħxejjex użat sabiex jittratta d-depressjoni.

XALKORI jista’ jżid l-effetti sekondarji assoċjati mal-mediċini li ġejjin:
· Alfentanil u opjati oħrajn li jaġixxu f’qasir żmien bħal fentanyl (prodotti li jtaffu l-uġigħ użati fi proċeduri kirurġiċi).
· Quinidine, digoxin, disopyramide, amiodarone, sotalol, dofetilide, ibutilide, verapamil, diltiazem użati għal problemi fil-qalb.
· Mediċini għall-pressjoni għolja tad-demm imsejħa imblokkaturi beta bħal atenolol, propranolol, labetolol.
· Pimozide, użat sabiex jittratta mard mentali.
· Metformin, li jintuża għat-trattament tad-dijabete.
· Procainamide, li jintuża għat-trattament ta’ arritmija kardijaka.
· Cisapride, użat sabiex jittratta problemi fl-istonku.
· Ciclosporin, sirolimus u tacrolimus użati f’pazjenti għat-trapjanti.
· Alkalojdi tal-ergot (eż., ergotamine, dihydroergotamine), użati sabiex jittratta l-emigranja.
· Dabigatran, antikoagulant użat sabiex inaqqas il-ħin li jagħqad id-demm.
· Colchicine, użat sabiex jittratta l-gotta.
· Pravastatin, użat sabiex inaqqas il-livelli tal-kolesterol.
· Clonidine, guanfacine, użati sabiex jittrattaw pressjoni għolja.
· Mefloquine, użat għall-prevenzjoni tal-malarja.
· Pilocarpine, użat sabiex jittratta l-glawkoma (marda serja fl-għajnejn).
· Antikolinesterasi, użati sabiex jerġgħu jiġġeneraw il-funzjoni tal-muskoli.
· Antipsikotiċi, użati sabiex jitrattaw mard mentali.
· Moxifloxacine, użat sabiex jitratta infezzjonijiet batteriċi. 
· Methadone, użat għat-trattament tal-uġigħ u għat-trattament tad-dipendenza fuq l-opjojdi.
· Bupropion, użat għat-trattament ta’ dipressjoni u għat-twaqqif mit-tipjip.
· Efavirenz, raltegravir, użati għat-trattament ta’ infezzjonijiet bl-HIV.
· Irinotecan, mediċina tal-kemjoterapija użata għat-trattament tal-kanċer fil-kolon u fir-rektum.
· Morfina, użata għat-trattament tal-uġigħ akut u uġigħ tal-kanċer.
· Naloxone, użat għat-trattament tal-vizzju u twaqqif tal-mediċina opiate.

Dawn il-mediċini għandhom jiġu evitati matul it-trattament tiegħek b’XALKORI.

Kontraċettivi orali

Jekk tieħu XALKORI waqt li tkun qed tuża kontraċettivi orali, il-kontraċettivi orali jistgħu ma jkunux effettivi.

XALKORI ma’ ikel u xorb

Tista’ tieħu XALKORI mal-ikel jew fuq stonku vojt; madankollu, għandek tevita milli tixrob meraq tal-grejpfrut jew tiekol grejpfrut meta tkun qed tieħu t-trattament b’XALKORI billi dawn jistgħu jibdlu l-ammont ta’ XALKORI f’ġismek.

Protezzjoni kontra x-xemx
Evita li tqatta’ ħin twil fid-dawl tax-xemx. XALKORI jista’ jagħmel il-ġilda tiegħek sensittiva għax-xemx (fotosensittività), u tista’ tieħdok ix-xemx aktar faċilment. Għandek tilbes ilbies protettiv u/jew tuża prodott li jipproteġi kontra x-xemx li jkopri l-ġilda tiegħek sabiex jipproteġik kontra ħruq mix-xemx jekk ikollok toqgħod fid-dawl tax-xemx matul it-trattament b’XALKORI.

Tqala u treddigħ

Jekk inti tqila jew qed tredda’, taħseb li tista tkun tqila jew qed tippjana li jkollok tarbija, itlob il-parir tat-tabib tiegħek qabel tieħu din il-mediċina.

Huwa rakkomandat li n-nisa jevitaw milli jinqabdu tqal u li l-irġiel ma jnisslux tfal matul it-trattament b’XALKORI għaliex din il-mediċina tista’ tkun ta’ ħsara għat-tarbija. Jekk hemm xi possibilità li l-persuna li qed tieħu din il-mediċina tista’ tinqabad tqila jew tnissel tarbija, din għandha tuża kontraċezzjoni adegwata matul it-trattament, u għal mill-anqas 90 jum wara li tlesti t-terapija, għax kontraċettivi orali jistgħu ma jkunux effettivi waqt li qed tieħu XALKORI.

Treddax matul it-trattament b’XALKORI. XALKORI jista’ jagħmel ħsara lit-tarbija li qed tieħu l-ħalib tal-omm.
Jekk inti tqila jew qed tredda’, taħseb li tista tkun tqila jew qed tippjana li jkollok tarbija, itlob il-parir tat-tabib jew tal-ispiżjar tiegħek qabel tieħu din il-mediċina.

Sewqan u tħaddim ta’ magni

Għandek toqgħod attent b’mod speċjali meta ssuq u tħaddem magni għax pazjenti li qed jieħdu XALKORI jistgħu jesperjenzaw disturbi fil-vista, sturdament, u għeja.

XALKORI fih sodium

Din il-mediċina fiha inqas minn 1 mmol sodium (23 mg) għal kull kapsula iebsa ta’ 200 mg jew ta’ 250 mg, jiġifieri hija essenzjalment “mingħajr sodium”.


3.	Kif għandek tieħu XALKORI 200 mg u 250 mg kapsuli ibsin

Dejjem għandek tieħu din il-mediċina skont il-parir eżatt tat-tabib tiegħek. Iċċekkja mat-tabib jew mal-ispiżjar tiegħek jekk ikollok xi dubju.

· Id-doża rakkomandata għal adulti b’NSCLC hija kapsula waħda ta’ 250 mg meħuda darbtejn kuljum b’mod orali (ammont totali ta’ 500 mg).
· Id-doża rrakkomandata għal tfal u l-adolexxenti b’ALCL pożittiva għall-ALK jew IMT pożittiv għall-ALK hija 280 mg/m2 mill-ħalq darbtejn kuljum. Id-doża rrakkomandata se tiġi kkalkulata mit-tabib tat-tifel/tifla u tiddependi fuq l-erja tas-superfiċje tal-ġisem (BSA) tat-tifel/tifla. Id-dożaġġ massimu ta’ kuljum fit-tfal u l-adolexxenti m’għandux jaqbeż l-1 000 mg. XALKORI għandu jingħata taħt superviżjoni minn adult.
· Ħu d-doża rrakkomandata darba filgħodu u darba filgħaxija.
· Ħu l-kapsuli kemm jista’ jkun fl-istess ħin tal-ġurnata.
· Tista’ tieħu l-kapsuli mal-ikel jew fuq stonku vojt u dejjem evita l-grejpfrut.
· Ibla’ l-kapsuli sħaħ u tfarrakx, tħollx jew tiftaħ il-kapsuli.

Jekk ikun hemm bżonn, it-tabib tiegħek jista’ jiddeċiedi li jnaqqas id-doża li għandha tittieħed b’mod orali. It-tabib tiegħek jista’ jiddeċiedi li jwaqqaf it-trattament b’XALKORI b’mod permanenti jekk inti ma tkunx tista’ tittollera XALKORI.

Jekk tieħu XALKORI aktar milli suppost

Jekk bi żball tieħu kapsuli żejda, għid lit-tabib jew lill-ispiżjar tiegħek minnufih. Jista’ jkollok bżonn attenzjoni medika.

Jekk tinsa tieħu XALKORI

X’tagħmel jekk tinsa tieħu kapsula jiddependi minn kemm ikun għad baqa’ ħin għad-doża li jmissek.

· Jekk għad-doża li jmissek tieħu jkun għad baqa’ 6 sigħat jew aktar, ħu l-kapsula li nsejt tieħu mill-ewwel meta tiftakar. Imbagħad ħu l-kapsula li jmiss fil-ħin tas-soltu.
· Jekk għad-doża li jmissek ikun għad baqa’ inqas minn 6 sigħat, aqbeż il-kapsula li nsejt tieħu. Imbagħad ħu l-kapsula li jmiss fil-ħin tas-soltu. 

Għid lit-tabib tiegħek dwar id-doża li qbiżt meta terġa’ tmur tarah.

M’għandekx tieħu doża doppja (żewġ kapsuli fl-istess ħin) biex tpatti għal kull kapsula li tkun insejt tieħu.

Jekk tirremetti wara li tieħu doża ta’ XALKORI, tiħux doża żejda; iżda sempliċement ħu d-doża li jmissek fil-ħin regolari tiegħek.

Jekk tieqaf tieħu XALKORI

Huwa importanti li tieħu XALKORI kuljum, sakemm jordnahulek it-tabib tiegħek. Jekk ma tistax tieħu l-mediċina kif ordnalek it-tabib tiegħek, jew tħoss li ma għandekx aktar bżonnha, ikkuntattja lit-tabib tiegħek minnufih.

Jekk għandek aktar mistoqsijiet dwar l-użu ta’ din il-mediċina, staqsi lit-tabib jew lill-ispiżjar tiegħek.


4.	Effetti sekondarji possibbli

Bħal kull mediċina oħra, din il-mediċina tista’ tikkawża effetti sekondarji, għalkemm ma jidhrux f’kulħadd.

Jekk ikollok xi effett sekondarju, kellem lit-tabib jew lill-ispiżjar tiegħek. Dan jinkludi xi effett sekondarju li mhuwiex elenkat f’dan il-fuljett.

Għalkemm mhux ir-reazzjonijiet avversi kollha identifikati fl-adulti b’NSCLC ġew osservati fit-tfal u fl-adolexxenti b’ALCL jew IMT, l-istess effetti sekondarji għall-pazjenti adulti b’kanċer tal-pulmun għandhom jiġu kkunsidrati għat-tfal u l-adolexxenti b’ALCL jew IMT.

Xi effetti sekondarji jistgħu jkunu serji. Għandek tikkuntattja lit-tabib tiegħek minnufih jekk tesperjenza xi effetti sekondarji serji minn dawn (ara wkoll sezzjoni 2 “X’għandek tkun taf qabel ma tieħu XALKORI”):

· Insuffiċjenza tal-fwied
	Għid lit-tabib tiegħek minnufih jekk tħoss għeja akbar mis-soltu, il-ġilda u l-abjad ta’ għajnejk jisfaru, l-awrina tiegħek tiskura jew issir kannella (kulur it-te), għandek nawsja, rimettar jew naqaslek l-aptit, għandek uġigħ fil-lemin tal-istonku, għandek il-ħakk, jew titbenġel aktar malajr mis-soltu. It-tabib tiegħek jista’ jagħmillek testijiet tad-demm sabiex jiċċekja l-funzjoni tal-fwied tiegħek, u jekk ir-riżultati ma jkunux normali, it-tabib tiegħek jista’ jiddeċiedi li jnaqqas id-doża ta’ XALKORI, jew li jwaqqaf it-trattament tiegħek.

· Infjammazzjoni tal-pulmun
	Għid lit-tabib tiegħek minnufih jekk tesperjenza diffikultà fit-teħid tan-nifs, speċjalment jekk huwa assoċjat ma’ sogħla jew deni.

· Tnaqqis fin-numru ta’ ċelloli bojod tad-demm (inkluż newtrofili)
	Għid lit-tabib tiegħek minnufih jekk tesperjenza deni jew infezzjoni. It-tabib tiegħek jista’ jagħmillek it-testijiet tad-demm u jekk ir-riżultati mhumiex normali, it-tabib tiegħek jista’ jiddeċidi li jnaqqas d-doża ta’ XALKORI.

· Sturdament, ħass ħażin jew skumdità f’sidrek 
	Għid lit-tabib tiegħek minnufih jekk tesperjenza dawn is-sintomi li jistgħu jkunu sinjali ta’ bidliet fl-attività elettrika (li jidhru fuq l-elettrokardjogramma) jew ritmu mhux normali tal-qalb. It-tabib tiegħek jista’ jagħmillek elettrokardjogrammi sabiex jiċċekja li m’hemmx problemi fil-qalb matul it-trattament b’XALKORI. 

· Telf parzjali jew sħiħ tal-vista f’waħda mill-għajnejn jew it-tnejn li huma
	Għid lit-tabib tiegħek minnufih jekk tesperjenza xi problemi ġodda bil-vista, telf tal-vista jew xi tibdil fil-vista tiegħek bħal diffikultà biex tara minn waħda mill-għajnejn jew it-tnejn li huma. It-tabib tiegħek jista’ jwaqqaf b’mod temporanju jew permanenti t-trattament b’XALKORI u jirreferik għand oftalmologu.

	Għal tfal u adolexxenti li qed jieħdu XALKORI għat-trattament ta’ ALCL pożittiva għall-ALK jew IMT pożittiv għall-ALK: It-tabib tiegħek għandu jirreferik għand oftalmologu qabel ma tibda XALKORI, u fi żmien xahar minn meta tibda XALKORI, biex jiċċekkjak għal problemi fil-vista. Għandek tagħmel eżami tal-għajnejn kull 3 xhur waqt it-trattament b’XALKORI u aktar ta’ spiss jekk ikun hemm xi problemi ġodda fil-vista.

· 	Problemi severi fl-istonku u fl-imsaren (gastrointestinali) fi tfal u adolexxenti b’ALCL pożittiva għall-ALK jew IMT pożittiv għall-ALK
XALKORI jista’ jikkawża dijarea severa, dardir jew rimettar. Għid lit-tabib tiegħek minnufih jekk tiżviluppa problemi biex tibla’, tirremetti, jew ikollok id-dijarea waqt it-trattament b’XALKORI. It-tabib tiegħek jista’ jagħtik mediċini kif meħtieġ biex jipprevjeni jew jittratta dijarea, dardir, u rimettar. It-tabib tiegħek jista’ jirrakkomanda li tixrob aktar fluwidi jew jista’ jordnalek supplimenti tal-elettroliti jew tipi oħra ta’ sostenn nutrittiv jekk jiżviluppaw sintomi severi.

Effetti sekondarji oħra ta’ XALKORI f’adulti b’NSCLC jistgħu jinkludu:

Effetti sekondarji komuni ħafna (jistgħu jaffettwaw aktar minn persuna 1 minn kull 10)
· Effetti viżivi (tara raġġi qawwijin ta’ dawl, vista mċajpra, sensittività għad-dawl, tara frak fil-wiċċ u tara doppju; spiss jibdew wara li tibda t-trattament b’XALKORI).
1. Stonku mqalleb, inkluż rimettar, dijarea, dardir.
1. Edima (fluwidu żejjed fit-tessut tal-ġisem, li jikkawża nefħa fl-idejn u fis-saqajn).
1. Stitikezza.
1. Anormalitajiet fit-testijiet tad-demm għall-funzjoni tal-fwied.
1. Tnaqqis fl-aptit.
· Għeja.
· Sturdament.
· Infjammazzjoni tal-esofagu (it-tubu minn fejn tibla’).
· Tnaqqis fil-livelli ta’ testosterone, ormon sesswali tal-irġiel.
1. Newropatija (sensazzjoni ta’ tirżiħ jew tingiż fil-ġogi jew fl-estremitajiet).
· Bidla fis-sens tat-togħma.
· Uġigħ fiż-żaqq.
· Tnaqqis fin-numru ta’ ċelloli ħomor tad-demm (anemija).
· Raxx fil-ġilda
· Tnaqqis fir-rata ta’ taħbit tal-qalb.

Effetti sekondarji komuni (jistgħu jaffettwaw sa 1 minn kull 10 persuni) 
· Indiġestjoni.
· Żieda fil-livelli fid-demm ta’ krejatinina (jistgħu jindikaw li l-kliewi mhumiex qed jiffunzjonaw sewwa).
· Żieda fil-livelli tal-enzima alkaline phosphatase fid-demm (indikatur ta’ funzjoni ħażina jeferita f’xi organu, b’mod partikolari fil-fwied, frixa, għadam, glandola tat-tirojde, jew bużżieqa tal-marrara).
· Ipofosfatimja (livelli baxxi ta’ fosfat fid-demm li jistgħu jikkawżaw konfużjoni jew dgħufija fil-muskoli).
· Boroż magħluqin ta’ fluwidu ġewwa l-kliewi (ċesti kumplessi fil-kliewi).
· Ħass ħażin.
· Insuffiċjenza tal-qalb.

Effetti sekondarji mhux komuni (jistgħu jaffettwaw sa 1 minn kull 100 persuna)
· Toqba (perforazzjoni) fl-istonku jew fl-intestini.
· Sensittività għad-dawl tax-xemx (fotosensittività).
· Żieda fil-livelli fid-demm mit-testijiet li jiċċekkjaw għal ħsara fil-muskoli (livelli għolja ta’ creatine phosphokinase).

Effetti sekondarji oħra ta’ XALKORI fi tfal u adolexxenti b’ALCL pożittiva għall-ALK jew IMT pożittiv għall-ALK jistgħu jinkludu:

Effetti sekondarji komuni ħafna (jistgħu jaffettwaw aktar minn persuna 1 minn kull 10)
· Anormalitajiet fit-testijiet tad-demm għall-funzjoni tal-fwied.
· Effetti viżivi (tara raġġi qawwijin ta’ dawl, vista mċajpra, sensittività għad-dawl, tara frak fil-wiċċ jew tara doppju, ħafna drabi jibdew ftit wara l-bidu tat-trattament b’XALKORI).
· Uġigħ fiż-żaqq.
· Żieda fil-livelli fid-demm ta’ krejatinina (jistgħu jindikaw li l-kliewi mhumiex qed jiffunzjonaw sewwa).
· Anemija (tnaqqis fin-numru ta’ ċelloli ħomor tad-demm).
· Għadd baxx ta’ plejtlits fit-testijiet tad-demm (jista’ jżid ir-riskju ta’ ħruġ ta’ demm u tbenġil). 
· Għeja.
· Tnaqqis fl-aptit.
· Stitikezza.
· Edima (fluwidu żejjed fit-tessut tal-ġisem, li jikkawża nefħa fl-idejn u fis-saqajn).
· Żieda fil-livelli tal-enzima alkaline phosphatase fid-demm (indikatur ta’ funzjoni ħażina jew ferita f’xi organu, b’mod partikolari fil-fwied, frixa, għadam, glandola tat-tirojde, jew bużżieqa tal-marrara).
· Newropatija (sensazzjoni ta’ tirżiħ jew tingiż fil-ġogi jew fl-estremitajiet).
· Sturdament.
· Indiġestjoni.
· Bidla fis-sens tat-togħma.
· Ipofosfatimja (livelli baxxi ta’ fosfat fid-demm li jistgħu jikkawżaw konfużjoni jew dgħufija fil-muskoli).

Effetti sekondarji komuni (jistgħu jaffettwaw sa 1 minn kull 10 persuni)
· Raxx fil-ġilda.
· Infjammazzjoni tal-esofagu (it-tubu minn fejn tibla’).

Rappurtar tal-effetti sekondarji

Jekk ikollok xi effett sekondarju, kellem lit-tabib, lill-ispzjar jew lill-infermier tiegħek. Dan jinkludi xi effett sekondarju possibbli li mhuwiex elenkat f’dan il-fuljett. Tista’ wkoll tirrapporta effetti sekondarji direttament permezz tas-sistema ta’ rappurtar nazzjonali mniżżla f’Appendiċi V. Billi tirrapporta l-effetti sekondarji tista’ tgħin biex tiġi pprovduta aktar informazzjoni dwar is-sigurtà ta’ din il-mediċina.


5.	Kif taħżen XALKORI

· Żomm din il-mediċina fejn ma tidhirx u ma tintlaħaqx mit-tfal.
· Tużax din il-mediċina wara d-data ta’ meta tiskadi li tidher fuq il-flixkun jew fuq il-folja u l-kartuna wara “JIS”. Id-data ta’ meta tiskadi tirreferi għall-aħħar ġurnata ta’ dak ix-xahar.
· Din il-mediċina m’għandhiex bżonn ħażna speċjali. 
· Tuża l-ebda pakkett li jkun difettuż jew li juri sinjali ta’ tbagħbis.

Tarmix mediċini mal-ilma tad-dranaġġ jew mal-iskart domestiku. Staqsi lill-ispiżjar tiegħek dwar kif għandek tarmi mediċini li m’għadekx tuża. Dawn il-miżuri jgħinu għall-protezzjoni tal-ambjent.


6.	Kontenut tal-pakkett u informazzjoni oħra

X’fih XALKORI
· Is-sustanza attiva f’XALKORI hi crizotinib. Il-kapsuli XALKORI jiġu f’qawwiet differenti.
XALKORI 200 mg kapsuli ibsin: kull kapsula fiha 200 mg crizotinib
XALKORI 250 mg kapsuli ibsin: kull kapsula fiha 250 mg crizotinib

· Is-sustanzi mhux attivi l-oħra huma (ara wkoll sezzjoni 2 “XALKORI fih sodium”):
Kontenut tal-kapsula: silica, colloidal anhydrous, cellulose, microcrystalline, calcium hydrogen phosphate, anhydrous, sodium starch glycolate (Type A), magnesium stearate.
Qoxra tal-kapsula: gelatin, titanium dioxide (E171), u red iron oxide (E172).
Linka tal-istampar: shellac (E904), propylene glycol (E1520), potassium hydroxide (E525), u black iron oxide (E172).

Kif jidher XALKORI u l-kontenut tal-pakkett

XALKORI 200 mg jiġi bħala kapsuli ibsin tal-ġelatina b’għatu roża u korp abjad, bil-kliem “Pfizer” stampat b’linka sewda fuq l-għatu u “CRZ 200” fuq il-korp. 

XALKORI 250 mg jiġi bħala kapsuli ibsin tal-ġelatina b’għatu u korp roża, bil-kliem “Pfizer” stampat b’linka sewda fuq l-għatu u “CRZ 250” fuq il-korp.
Huwa disponibbi f’pakketti ta’ folji ta’ 60 kapsula iebsa u fi fliexken tal-plastik ta’ 60 kapsula iebsa.

Jista’ jkun li mhux il-pakketti tad-daqsijiet kollha jkunu fis-suq.

Detentur tal-Awtorizzazzjoni għat-Tqegħid fis-Suq 

Pfizer Europe MA EEIG
Boulevard de la Plaine 17
1050 Bruxelles
Il-Belġju

Manifattur

Pfizer Manufacturing Deutschland GmbH
Mooswaldallee 1
79108 Freiburg Im Breisgau
Il-Ġermanja

Għal kull tagħrif dwar din il-mediċina, jekk jogħġbok ikkuntattja lir-rappreżentant lokali tad-Detentur tal-Awtorizzazzjoni għat-Tqegħid fis-Suq:

	België/Belgique/Belgien
Luxembourg/Luxemburg
Pfizer NV/SA
Tél/Tel: +32 (0)2 554 62 11
	Latvija
Pfizer Luxembourg SARL filiāle Latvijā
Tel: +371 670 35 775 

	България
Пфайзер Люксембург САРЛ, Клон България
Тел.: +359 2 970 4333
	Lietuva
Pfizer Luxembourg SARL filialas Lietuvoje
Tel: +370 5 251 4000

	Česká republika
Pfizer, spol. s r.o.
Tel: +420 283 004 111
	Magyarország
Pfizer Kft.
Tel.: +36 1488 37 00 

	Danmark
Pfizer ApS
Tlf.: +45 44 20 11 00

	Malta
Vivian Corporation Ltd.
Tel: +356 21344610 

	Deutschland
PFIZER PHARMA GmbH
Tel: +49 (0)30 550055‑51000
 
	Nederland
Pfizer bv
Tel: +31 (0)800 63 34 636


	Eesti
Pfizer Luxembourg SARL Eesti filiaal 
Tel: +372 666 7500
	Norge
Pfizer AS
Tlf: +47 67 52 61 00 

	Ελλάδα
Pfizer Ελλάς A.E.
Τηλ: +30 210 6785800
	Österreich
Pfizer Corporation Austria Ges.m.b.H.
Tel: +43 (0)1 521 15-0 

	España
Pfizer, S.L.
Tel: +34 91 490 99 00
	Polska
Pfizer Polska Sp. z o.o.
Tel.: +48 22 335 61 00

	France
Pfizer 
Tél: +33 (0)1 58 07 34 40
	Portugal
Laboratórios Pfizer, Lda.
Tel: +351 21 423 5500

	Hrvatska
Pfizer Croatia d.o.o.
Tel: +385 1 3908 777
	România
Pfizer Romania S.R.L.
Tel: +40 (0) 21 207 28 00 

	Ireland
Pfizer Healthcare Ireland Unlimited Company
Tel: +1800 633 363 (toll free)
Tel: +44 (0)1304 616161

	Slovenija
Pfizer Luxembourg SARL
Pfizer, podružnica za svetovanje s področja farmacevtske dejavnosti, Ljubljana
Tel: +386 (0)1 52 11 400
 

	Ísland
Icepharma hf.
Sími: +354 540 8000
	Slovenská republika
Pfizer Luxembourg SARL, organizačná zložka 
Tel: +421 2 3355 5500 

	Italia
Pfizer S.r.l.
Tel: +39 06 33 18 21
	Suomi/Finland
Pfizer Oy
Puh/Tel: +358 (0)9 430 040 

	Kύπρος
Pfizer Ελλάς Α.Ε. (Cyprus Branch) 
Τηλ: +357 22817690
	Sverige 
Pfizer AB
Tel: +46 (0)8 550 520 00



Dan il-fuljett kien rivedut l-aħħar f’XX/SSSS.

Informazzjoni dettaljata dwar din il-mediċina tinsab fuq is-sit elettroniku tal-Aġenzija Ewropea għall-Mediċini: https://www.ema.europa.eu.




Fuljett ta’ tagħrif: Informazzjoni għall-utent

XALKORI 20 mg granuli f’kapsuli biex jinfetħu
XALKORI 50 mg granuli f’kapsuli biex jinfetħu
XALKORI 150 mg granuli f’kapsuli biex jinfetħu
crizotinib

Il-kliem “int” u “tiegħek” jintużaw biex jirreferu kemm għall-pazjent kif ukoll għal min jieħu ħsieb il-pazjent pedjatriku. 

Aqra sew dan il-fuljett kollu qabel tibda tieħu din il-mediċina peress li fih informazzjoni importanti għalik.
· Żomm dan il-fuljett. Jista’ jkollok bżonn terġa’ taqrah.
· Jekk ikollok aktar mistoqsijiet, staqsi lit-tabib, lill-ispiżjar jew lill-infermier tiegħek.
· Din il-mediċina ġiet mogħtija lilek biss. M’għandekx tgħaddiha lil persuni oħra. Tista’ tagħmlilhom il-ħsara anke jekk għandhom l-istess sinjali ta’ mard bħal tiegħek.
· Jekk ikollok xi effett sekondarju, kellem lit-tabib, lill-ispiżjar jew lill-infermier tiegħek. Dan jinkludi xi effett sekondarju possibbli li mhuwiex elenkat f’dan il-fuljett. Ara sezzjoni 4.

F’dan il-fuljett

1. X’inhu XALKORI u għalxiex jintuża
2. X’għandek tkun taf qabel ma tieħu XALKORI
3. Kif għandek tagħti XALKORI granuli f’kapsuli biex jinfetħu
4. Effetti sekondarji possibbli
5. Kif taħżen XALKORI
6. Kontenut tal-pakkett u informazzjoni oħra
7. Istruzzjonijiet għall-użu


[bookmark: _Hlk126760323][bookmark: _Hlk124499535]1.	X’inhu XALKORI u għalxiex jintuża

XALKORI huwa mediċina għal kontra l-kanċer li fiha s-sustanza attiva crizotinib li tintuża għat-trattament ta’ adulti li għandhom tip ta’ kanċer tal-pulmun li jissejjaħ kanċer tal-pulmun b’ċelloli mhux żgħar, li jippreżenta ruħu b’arranġament mill-ġdid jew difett speċifiku jew f’ġene magħrufa bħala kinażi tal-limfoma anaplastika (ALK, anaplastic lymphoma kinase) jew f’ġene magħrufa bħala ROS1.

XALKORI jintuża għat-trattament ta’ tfal u adolexxenti (b’età ta’ ≥ 1 sa < 18‑il sena) b’tip ta’ tumur imsejjaħ limfoma anaplastika taċ-ċelloli kbar (ALCL, anaplastic large cell lymphoma) jew tip ta’ tumur imsejjaħ tumur mijofibroblastiku infjammatorju (IMT, inflammatory myofibroblastic tumour) li jippreżentaw b’arranġament mill-ġdid jew difett speċifiku f’ġene magħrufa bħala kinażi tal-limfoma anaplastika (ALK).

XALKORI jista’ jingħata lit-tfal u lill-adolexxenti għat-trattament ta’ ALCL jekk it-trattament preċedenti ma jkunx għen biex titwaqqaf il-marda.

XALKORI jista’ jingħata lit-tfal u lill-adolexxenti għat-trattament ta’ IMT jekk il-kirurġija ma tkunx għenet biex titwaqqaf il-marda.

Għandek tingħata din il-mediċina u tiġi ssorveljat biss minn tabib li għandu esperjenza fit-trattament tal-kanċer. Jekk għandek xi mistoqsijiet dwar kif jaħdem XALKORI jew għalfejn din il-mediċina ġiet mogħtija lilek, staqsi lit-tabib tiegħek.


	
2.	X’għandek tkun taf qabel ma tieħu XALKORI

Tiħux XALKORI
· Jekk inti allerġiku għal crizotinib jew għal xi sustanza oħra ta’ din il-mediċina (imniżżla fis-sezzjoni 6, “X’fih XALKORI”).

Twissijiet u prekawzjonijiet
Kellem lit-tabib tiegħek qabel tieħu XALKORI:

· Jekk għandek mard  moderat jew sever tal-fwied.
· Jekk xi darba kellek xi problemi fil-pulmun. Uħud mill-problemi tal-pulmun jistgħu jmorru għall-agħar matul it-trattament b’XALKORI, peress li XALKORI jista’ jikkawża infjammazzjoni tal-pulmun matul it-trattament. Għid lit-tabib tiegħek minnufih jekk għandek xi sintomi ġodda jew li sejrin għall-agħar, inklużi diffikultà biex tieħu n-nifs, qtugħ ta’ nifs, jew sogħla bil-mukuża jew mingħajrha, jew deni.
· Jekk it-tabib qallek li għandek ritmu tal-qalb anormali wara elettrokardjogramma (ECG, electrocardiogram) magħruf bħala intervall QT imtawwal.
· Jekk għandek rata tal-qalb imnaqqsa.
· Jekk qatt kellek problemi fl-istonku jew fl-imsaren bħal toqob (perforazzjoni), jew jekk għandek kundizzjonijiet li jikkawżaw infjammazzjoni fl-addome (divertikulite), jew jekk infirixlek il-kanċer ġewwa l-addome (metastasi).
· Jekk għandek disturbi fil-vista (tara leħħiet ta’ dawl, vista mċajpra, u tara doppju).
· Jekk għandek mard tal-kliewi sever.
· Jekk bħalissa qed tiġi ttrattat b’xi waħda mill-mediċini elenkati fis-sezzjoni “Mediċini oħra u XALKORI”.

Jekk xi waħda mill-kundizzjonijiet t’hawn fuq tapplika għalik, għid lit-tabib tiegħek.

Kellem lit-tabib tiegħek minnufih wara li tieħu XALKORI:
· Jekk qed tesperjenza wġigħ fl-istonku jew fl-addome sever, deni, tertir bil-bard, qtugħ ta’ nifs, taħbit tal-qalb mgħaġġel, telf parzjali jew sħiħ tal-vista (f’waħda mill-għajnejn jew fit-tnejn li huma) jew tibdil fil-mod kif jaħdmu l-imsaren.

Tfal u adolexxenti
L-indikazzjoni għal kanċer taċ-ċelloli mhux żgħar tal-pulmun ma tkoprix it-tfal u l-adolexxenti. Tagħtix din il-mediċina lil tfal li għandhom inqas minn sena b’ALCL pożittiva għall-ALK jew IMT pożittiv għall-ALK. XALKORI għandu jingħata lit-tfal u l-adolexxenti taħt superviżjoni ta’ adult.

Mediċini oħra u XALKORI
Għid lit-tabib jew lill-ispiżjar tiegħek jekk qed tieħu, ħadt dan l-aħħar jew tista’ tieħu xi mediċini oħra, inklużi mediċini tal-ħxejjex u mediċina li tingħata mingħajr riċetta tat-tabib.

B’mod partikolari, il-mediċini li ġejjin jistgħu jżidu r-riskju ta’ effetti sekondarji b’XALKORI:
· Clarithromycin, telithromycin, erythromycin, antibijotiċi użati għat-trattament ta’ infezzjonijiet batteriċi.
· Ketoconazole, itraconazole, posaconazole, voriconazole, użati għat-trattament ta’ infezzjonijiet fungali.
· Atazanavir, ritonavir, cobicistat, użati għat-trattament tal-AIDS/infezzjonijiet tal-HIV.

Il-mediċini li ġejjin jistgħu jnaqqsu l-effettività ta’ XALKORI:
· 	Phenytoin, carbamazepine jew phenobarbital, mediċini kontra l-epilessija użati għat-trattament tal-aċċessjonijiet.
· Rifabutin, rifampicin, użati għat-trattament tat-tuberkulożi.
· St. John’s wort (Hypericum perforatum), prodott tal-ħxejjex użat sabiex jittratta d-dipressjoni.

XALKORI jista’ jżid l-effetti sekondarji assoċjati mal-mediċini li ġejjin:
· Alfentanil u opjati li jaħdmu għal żmien qasir bħal fentanyl (prodotti li jtaffu l-uġigħ użati fi proċeduri kirurġiċi).
· Quinidine, digoxin, disopyramide, amiodarone, sotalol, dofetilide, ibutilide, verapamil, diltiazem użati għal problemi fil-qalb.
· Mediċini għal pressjoni tad-demm għolja msejħa imblokkaturi beta bħal atenolol, propranolol, labetolol.
· Pimozide, użat sabiex jittratta mard tas-saħħa mentali.
· Metformin, li jintuża għat-trattament tad-dijabete.
· Procainamide, li jintuża għat-trattament ta’ arritmija fil-qalb.
· Cisapride, użat sabiex jittratta problemi fl-istonku.
· Ciclosporin, sirolimus u tacrolimus użati f’pazjenti li sarilhom trapjant.
· Alkalojdi tal-ergotina (eż., ergotamine, dihydroergotamine), użati sabiex jittrattaw l-emigranja.
· Dabigatran, antikoagulant użat sabiex inaqqas il-ħin biex jagħqad id-demm.
· Colchicine, użat sabiex jittratta l-gotta.
· Pravastatin, użat sabiex inaqqas il-livelli tal-kolesterol.
· Clonidine, guanfacine, użati sabiex jittrattaw pressjoni għolja.
· Mefloquine, użat għall-prevenzjoni tal-malarja.
· Pilocarpine, użat sabiex jittratta l-glawkoma (marda serja fl-għajnejn).
· Anticholinesterases, użati għar-restawr tal-funzjoni tal-muskoli.
· Antipsikotiċi, użati sabiex jittrattaw mard tas-saħħa mentali.
· Moxifloxacine, użat sabiex jittratta infezzjonijiet batteriċi.
· Methadone, użat għat-trattament tal-uġigħ u għat-trattament tad-dipendenza fuq l-opjojdi.
· Bupropion, użat għat-trattament ta’ dipressjoni u għat-twaqqif mit-tipjip.
· Efavirenz, raltegravir, użati għat-trattament ta’ infezzjoni tal-HIV.
· Irinotecan, mediċina tal-kimoterapija użata għat-trattament tal-kanċer fil-kolon u fir-rektum.
· Morfina, użata għat-trattament ta’ wġigħ akut u wġigħ ikkawżat mill-kanċer.
· Naloxone, użat għat-trattament tad-dipendenza fuq mediċini tal-opjati u tas-sintomi wara t-twaqqif tagħhom.

Dawn il-mediċini għandhom jiġu evitati matul it-trattament tiegħek b’XALKORI.

Kontraċettivi orali
Jekk tieħu XALKORI waqt li tkun qed tuża kontraċettivi orali, il-kontraċettivi orali jistgħu ma jkunux effettivi.

XALKORI ma’ ikel u xorb
Tista’ tieħu XALKORI mal-ikel jew fuq stonku vojt. M’għandekx tferrex il-granuli ta’ XALKORI fuq l-ikel. Għandek tevita li tixrob il-meraq tal-grejpfrut jew li tiekol il-grejpfrut waqt it-trattament b’XALKORI billi dawn jistgħu jibdlu l-ammont ta’ XALKORI f’ġismek.

Protezzjoni kontra x-xemx
Evita li tqatta’ ħin twil fid-dawl tax-xemx. XALKORI jista’ jagħmel il-ġilda tiegħek sensittiva għax-xemx (fotosensittività), u tista’ tieħdok ix-xemx aktar faċilment. Għandek tilbes ilbies protettiv u/jew tuża prodott li jipproteġi kontra x-xemx li jkopri l-ġilda tiegħek sabiex jipproteġik kontra ħruq mix-xemx jekk ikollok toqgħod fid-dawl tax-xemx matul it-trattament b’XALKORI.

Tqala u treddigħ
Kellem lit-tabib jew lill-ispiżjar tiegħek qabel tieħu din il-mediċina jekk inti tqila, tista’ toħroġ tqila jew qed tredda’.

Huwa rakkomandat li n-nisa jevitaw li joħorġu tqal u li l-irġiel ma jkollhomx tfal matul it-trattament b’XALKORI għaliex din il-mediċina tista’ tagħmel il-ħsara lit-tarbija. Jekk hemm xi possibilità li l-persuna li qed tieħu din il-mediċina tista’ toħroġ tqila jew ikollha tarbija, din għandha tuża kontraċezzjoni adegwata matul it-trattament, u għal mill-anqas 90 jum wara li tlesti t-terapija, peress li l-kontraċettivi orali jistgħu ma jkunux effettivi waqt li qed tieħu XALKORI.

Treddax matul it-trattament b’XALKORI. XALKORI jista’ jagħmel il-ħsara lit-tarbija li qed tiġi mredda’.

Jekk inti tqila jew qed tredda’, taħseb li tista’ tkun tqila jew qed tippjana li jkollok tarbija, itlob il-parir tat-tabib jew tal-ispiżjar tiegħek qabel tieħu din il-mediċina.

Sewqan u tħaddim ta’ magni
Għandek toqgħod attent ħafna meta ssuq jew tħaddem magni peress li pazjenti li qed jieħdu XALKORI jistgħu jesperjenzaw disturbi fil-vista, sturdament, u għeja.

XALKORI fih sucrose
Jekk it-tabib qallek li għandek intolleranza għal ċerti tipi ta’ zokkor ikkuntattja lit-tabib tiegħek qabel tieħu din il-mediċina.


[bookmark: _Hlk131765516]3.	Kif għandek tagħti XALKORI granuli f’kapsuli biex jinfetħu

Dejjem għandek tieħu din il-mediċina skont il-parir eżatt tat-tabib tiegħek. Iċċekkja mat-tabib jew mal-ispiżjar tiegħek jekk ikollok xi dubju.

· Id-doża rakkomandata għal tfal u adolexxenti b’ALCL pożittiva għall-ALK jew b’IMT pożittiv għall-ALK hija ta’ 280 mg/m2 mill-ħalq darbtejn kuljum. Id-doża rakkomandata tiġi kkalkulata mit-tabib tat-tifel/tifla tiegħek u tiddependi fuq id-daqs tat-tifel/tifla tiegħek (erja tas-superfiċje tal-ġisem; BSA, body surface area). Id-dożaġġ massimu ta’ kuljum fit-tfal u l-adolexxenti m’għandux jaqbeż 1 000 mg. XALKORI għandu jingħata taħt superviżjoni ta’ adult.
· Agħti d-doża rakkomandata darba filgħodu u darba filgħaxija.
· Agħti l-granuli bejn wieħed u ieħor fl-istess ħin kuljum. 
· Il-granuli għandhom jingħataw fil-ħalq u m’għandhomx jitfarrku, jintmagħdu jew jitferrxu fuq l-ikel. 
· Il-qoxra tal-kapsula m’għandhiex tinbela’.

Metodu ta’ kif għandu jingħata 
Għal istruzzjonijiet dettaljati dwar kif tagħti l-granuli ta’ XALKORI, aqra Sezzjoni 7 “Istruzzjonijiet għall-użu” fi tmiem ta’ dan il-fuljett. 

· Żomm il-kapsula b’tali mod li l-kelma “Pfizer” tkun fuq in-naħa ta’ fuq u taptap il-kapsula biex tiżgura li l-granuli kollha jinżlu fil-parti t’isfel tal-kapsula.
· Bil-mod agħfas il-qiegħ tal-kapsula.
· Dawwar u aqla’ l-parti ta’ fuq tal-kapsula.
· Ferra’ l-granuli direttament f’ħalq it-tifel/tifla JEW l-ewwel ferra’ l-granuli fuq mgħarfa jew f’tazza tal-mediċina u mbagħad f’ħalq it-tifel/tifla. 
· Taptap il-kapsula miftuħa biex tiżgura li ngħataw il-granuli kollha.
· Jekk id-doża sħiħa ma tistax tittieħed f’daqqa, agħtiha f’porzjonijiet sakemm tingħata d-doża sħiħa.
· Minnufih wara l-għoti, agħti tazza ilma sabiex tiżgura li jkunu nbelgħu l-granuli kollha.
· Wara li jinbelgħu l-granuli, jistgħu jingħataw likwidi oħra jew ikel, minbarra l-meraq tal-grejpfrut u l-grejpfrut.

Jekk ikun meħtieġ, it-tabib tiegħek jista’ jiddeċiedi li jnaqqas id-doża li għandha tittieħed b’mod orali. It-tabib tiegħek jista’ jiddeċiedi li jwaqqaf it-trattament b’XALKORI b’mod permanenti jekk ma tkunx tista’ tittollera XALKORI.

Jekk tieħu XALKORI aktar milli suppost
Jekk bi żball tieħu kapsuli żejda, għid lit-tabib jew lill-ispiżjar tiegħek minnufih. Jista’ jkollok bżonn attenzjoni medika.

Jekk tinsa tieħu XALKORI
X’tagħmel jekk tinsa tieħu kapsula jiddependi minn kemm ikun għad baqa’ ħin għad-doża li jmissek.
· Jekk għad-doża li jmissek tieħu jkun għad baqa’ 6 sigħat jew aktar, ħu l-kapsula li nsejt tieħu mill-ewwel meta tiftakar. Imbagħad ħu l-kapsula li jmiss fil-ħin tas-soltu.
· Jekk għad-doża li jmissek ikun għad baqa’ inqas minn 6 sigħat, aqbeż il-kapsula li nsejt tieħu. Imbagħad ħu l-kapsula li jmiss fil-ħin tas-soltu.

Għid lit-tabib tiegħek dwar id-doża li qbiżt meta terġa’ tmur tarah.

M’għandekx tieħu doża doppja biex tpatti għal kull kapsula li tkun insejt tieħu.

Jekk tirremetti wara li tieħu doża ta’ XALKORI, tiħux doża oħra; sempliċiment ħu d-doża li jmissek fil-ħin tas-soltu.

Jekk tieqaf tieħu XALKORI
Huwa importanti li tieħu XALKORI kuljum, sakemm jordnahulek it-tabib tiegħek. Jekk ma tistax tieħu l-mediċina kif ordnalek it-tabib tiegħek, jew tħoss li ma għandekx aktar bżonnha, ikkuntattja lit-tabib tiegħek minnufih.

Jekk għandek aktar mistoqsijiet dwar l-użu ta’ din il-mediċina, staqsi lit-tabib jew lill-ispiżjar tiegħek.


4.	Effetti sekondarji possibbli

Bħal kull mediċina oħra, din il-mediċina tista’ tikkawża effetti sekondarji, għalkemm ma jidhrux f’kulħadd.

Jekk ikollok xi effett sekondarju, kellem lit-tabib, lill-ispiżjar jew lill-infermier tiegħek. Dan jinkludi xi effett sekondarju possibbli li mhuwiex elenkat f’dan il-fuljett.

Għalkemm mhux ir-reazzjonijiet avversi kollha identifikati fl-adulti b’NSCLC ġew osservati fit-tfal u l-adolexxenti b’ALCL jew IMT, l-istess effetti sekondarji għal pazjenti adulti b’kanċer tal-pulmun għandhom jiġu kkunsidrati għat-tfal u l-adolexxenti b’ALCL jew IMT.

Xi effetti sekondarji jistgħu jkunu serji. Għandek tikkuntattja lit-tabib tiegħek minnufih jekk tesperjenza xi effetti sekondarji serji minn dawn (ara wkoll sezzjoni 2 “X’għandek tkun taf qabel ma tieħu XALKORI”):

· Insuffiċjenza tal-fwied
Għid lit-tabib tiegħek minnufih jekk tħoss għeja akbar mis-soltu, jekk il-ġilda tiegħek u l-abjad ta’ għajnejk jisfaru, jekk l-awrina tiegħek tiskura jew issir kannella (kulur it-te), jekk tħossok imdardar, tirremetti, jew naqaslek l-aptit, jekk ikollok uġigħ fin-naħa tal-lemin tal-istonku tiegħek, jekk għandek il-ħakk, jew jekk titbenġel aktar malajr mis-soltu. It-tabib tiegħek jista’ jagħmillek testijiet tad-demm sabiex jiċċekkja l-funzjoni tal-fwied tiegħek, u jekk ir-riżultati ma jkunux normali, it-tabib tiegħek jista’ jiddeċiedi li jnaqqas id-doża ta’ XALKORI jew li jwaqqaf it-trattament tiegħek.

· Infjammazzjoni tal-pulmun
Għid lit-tabib tiegħek minnufih jekk tesperjenza diffikultà biex tieħu nifs, speċjalment jekk din tkun assoċjata mas-sogħla jew deni.

· Tnaqqis fin-numru ta’ ċelloli bojod tad-demm (inkluż newtrofili)
Għid lit-tabib tiegħek minnufih jekk tesperjenza deni jew infezzjoni. It-tabib tiegħek jista’ jagħmillek testijiet tad-demm u jekk ir-riżultati ma jkunux normali, it-tabib tiegħek jista’ jiddeċiedi li jnaqqas id-doża ta’ XALKORI.

· Sturdament ħafif, ħass ħażin, jew skumdità f’sidrek
Għid lit-tabib tiegħek minnufih jekk tesperjenza dawn is-sintomi li jistgħu jkunu sinjali ta’ bidliet fl-attività elettrika (li jidhru fuq elettrokardjogramma) jew ritmu mhux normali tal-qalb. It-tabib tiegħek jista’ jagħmillek elettrokardjogrammi sabiex jiċċekkja li m’hemmx problemi fil-qalb waqt it-trattament b’XALKORI.

· Telf parzjali jew sħiħ tal-vista f’waħda mill-għajnejn jew it-tnejn li huma
Għid lit-tabib tiegħek minnufih jekk tesperjenza xi problemi ġodda bil-vista, telf tal-vista jew xi tibdil fil-vista tiegħek bħal diffikultà biex tara minn waħda mill-għajnejn jew mit-tnejn li huma. It-tabib tiegħek jista’ jwaqqaf b’mod temporanju jew permanenti t-trattament b’XALKORI u jirreferik għand speċjalista tal-għajnejn (oftalmologu).
 
Għal tfal u adolexxenti li qed jieħdu XALKORI għat-trattament ta’ ALCL pożittiva għall-ALK jew IMT pożittiv għall-ALK: It-tabib tiegħek għandu jirreferik għand speċjalista tal-għajnejn qabel ma tibda XALKORI, u fi żmien xahar minn meta tibda XALKORI, biex jiċċekkja għal problemi fil-vista. Għandek tagħmel eżami tal-għajnejn kull 3 xhur waqt it-trattament b’XALKORI u aktar ta’ spiss jekk ikun hemm xi problemi ġodda fil-vista.

· Problemi severi fl-istonku u fl-imsaren (gastrointestinali) fi tfal u adolexxenti b’ALCL pożittiva għall-ALK jew IMT pożittiv għall-ALK
XALKORI jista’ jikkawża dijarea, dardir jew rimettar severi. Għid lit-tabib tiegħek minnufih jekk jiżviluppaw problemi meta tmur biex tibla’, tirremetti, jew ikollok id-dijarea waqt it-trattament b’XALKORI. It-tabib tiegħek jista’ jagħtik mediċini kif meħtieġ għall-prevenzjoni jew it-trattament ta’ dijarea, dardir, u rimettar. It-tabib tiegħek jista’ jirrakkomanda li tixrob aktar fluwidi jew jista’ jordnalek supplimenti tal-elettroliti jew tipi oħra ta’ sostenn nutrittiv jekk jiżviluppaw sintomi severi.

Effetti sekondarji oħra ta’ XALKORI osservati fl-adulti b’NSCLC jistgħu jinkludu:

Effetti sekondarji komuni ħafna (jistgħu jaffettwaw aktar minn persuna 1 minn kull 10)
· Effetti viżivi (tara leħħiet ta’ dawl, vista mċajpra, sensittività għad-dawl, tara frak fil-wiċċ u tara doppju, li ta’ spiss jibdew ftit wara li tibda t-trattament b’XALKORI).
· Stonku mqalleb, inkluż rimettar, dijarea, dardir.
· Edima (fluwidu żejjed fit-tessut tal-ġisem, li jikkawża nefħa fl-idejn u fis-saqajn).
· Stitikezza.
· Anormalitajiet fit-testijiet tad-demm għall-funzjoni tal-fwied.
· Tnaqqis fl-aptit.
· Għeja.
· Sturdament.
· Newropatija (nuqqas ta’ sensazzjoni jew sensazzjoni ta’ tingiż fil-ġogi jew fl-estremitajiet).
· Bidla fis-sens tat-togħma.
· Uġigħ fiż-żaqq.
· Tnaqqis fin-numru ta’ ċelloli ħomor tad-demm (anemija).
· Raxx tal-ġilda.
· Tnaqqis fir-rata ta’ taħbit tal-qalb.

Effetti sekondarji komuni (jistgħu jaffettwaw sa 1 minn kull 10 persuni)
· Indiġestjoni.
· Żieda fil-livelli fid-demm tal-kreatinina (tista’ tindika li l-kliewi mhumiex qed jiffunzjonaw sewwa).
· Żieda fil-livelli tal-enzima alkaline phosphatase fid-demm (indikatur ta’ ħsara jew funzjonament ħażin fl-organi, b’mod partikolari fil-fwied, fil-frixa, fl-għadam, fil-glandola tat-tirojde, jew fil-marrara).
· Ipofosfatimja (livelli baxxi ta’ fosfat fid-demm li jistgħu jikkawżaw konfużjoni jew dgħufija fil-muskoli).
· Boroż magħluqin ta’ fluwidu ġewwa l-kliewi (ċesti fil-kliewi).
· Ħass ħażin.
· Infjammazzjoni tal-esofagu (il-kanal tal-ikel).
· Tnaqqis fil-livelli tat-testosteron, ormon sesswali maskili.
· Insuffiċjenza tal-qalb.

Effetti sekondarji mhux komuni (jistgħu jaffettwaw sa 1 minn kull 100 persuna)
· Toqba (perforazzjoni) fl-istonku jew fl-imsaren.
· Sensittività għad-dawl tax-xemx (fotosensittività).
· Żieda fil-livelli tad-demm ta’ testijiet li jiċċekkjaw għal ħsara fil-muskoli (livelli għolja ta’ creatine phosphokinase).

Effetti sekondarji oħra ta’ XALKORI osservati fi tfal u adolexxenti b’ALCL pożittiva għall-ALK jew IMT pożittiv għall-ALK jistgħu jinkludu:

Effetti sekondarji komuni ħafna (jistgħu jaffettwaw aktar minn persuna 1 minn kull 10)
· Anormalitajiet fit-testijiet tad-demm għall-funzjoni tal-fwied.
· Effetti viżivi (tara leħħiet ta’ dawl, vista mċajpra, sensittività għad-dawl, tara frak fil-wiċċ u tara doppju, li ta’ spiss jibdew ftit wara li tibda t-trattament b’XALKORI).
· Uġigħ fiż-żaqq.
· Żieda fil-livelli fid-demm tal-kreatinina (tista’ tindika li l-kliewi mhumiex qed jiffunzjonaw sewwa).
· Anemija (tnaqqis fin-numru ta’ ċelloli ħomor tad-demm).
· Għadd baxx ta’ plejtlits fit-testijiet tad-demm (jista’ jżid ir-riskju ta’ ħruġ ta’ demm u tbenġil). 
· Għeja.
· Tnaqqis fl-aptit.
· Stitikezza.
· Edima (fluwidu żejjed fit-tessut tal-ġisem, li jikkawża nefħa fl-idejn u fis-saqajn).
· Żieda fil-livelli tal-enzima alkaline phosphatase fid-demm (indikatur ta’ ħsara jew funzjonament ħażin fl-organi, b’mod partikolari fil-fwied, fil-frixa, fl-għadam, fil-glandola tat-tirojde, jew fil-marrara).
· Newropatija (nuqqas ta’ sensazzjoni jew sensazzjoni ta’ tingiż fil-ġogi jew fl-estremitajiet).
· Sturdament.
· Indiġestjoni.
· Bidla fis-sens tat-togħma.
· Ipofosfatimja (livelli baxxi ta’ fosfat fid-demm li jistgħu jikkawżaw konfużjoni jew dgħufija fil-muskoli).

Effetti sekondarji komuni (jistgħu jaffettwaw sa 1 minn kull 10 persuni)
· Raxx tal-ġilda.
· Infjammazzjoni tal-esofagu (il-kanal tal-ikel).

Rappurtar tal-effetti sekondarji
Jekk ikollok xi effett sekondarju, kellem lit-tabib, lill-ispiżjar jew lill-infermier tiegħek. Dan jinkludi xi effett sekondarju possibbli li mhuwiex elenkat f’dan il-fuljett. Tista’ wkoll tirrapporta effetti sekondarji direttament permezz tas-sistema ta’ rappurtar nazzjonali mniżżla f’Appendiċi V. Billi tirrapporta l-effetti sekondarji tista’ tgħin biex tiġi pprovduta aktar informazzjoni dwar is-sigurtà ta’ din il-mediċina.


5.	Kif taħżen XALKORI

· Żomm din il-mediċina fejn ma tidhirx u ma tintlaħaqx mit-tfal.
· Tużax din il-mediċina wara d-data ta’ meta tiskadi li tidher fuq il-flixkun u l-kartuna wara “JIS”. Id-data ta’ meta tiskadi tirreferi għall-aħħar ġurnata ta’ dak ix-xahar.
· Aħżen f’temperatura taħt 25 oC.
· Tuża l-ebda pakkett li jkun difettuż jew li juri sinjali ta’ tbagħbis.

Tarmix mediċini mal-ilma tad-dranaġġ jew mal-iskart domestiku. Armi l-qoxra/qxur tal-kapsula vojta ta’ XALKORI Granuli Orali mal-iskart domestiku. Staqsi lill-ispiżjar tiegħek dwar kif għandek tarmi mediċini li m’għadekx tuża. Dawn il-miżuri jgħinu għall-protezzjoni tal-ambjent.


6.	Kontenut tal-pakkett u informazzjoni oħra

X’fih XALKORI
· Is-sustanza attiva f’XALKORI hi crizotinib. 
XALKORI 20 mg granuli f’kapsuli biex jinfetħu: kull kapsula fiha 20 mg ta’ crizotinib.
XALKORI 50 mg granuli f’kapsuli biex jinfetħu: kull kapsula fiha 50 mg ta’ crizotinib.
XALKORI 150 mg granuli f’kapsuli biex jinfetħu: kull kapsula fiha 150 mg ta’ crizotinib.

· Is-sustanzi mhux attivi l-oħra huma (ara wkoll sezzjoni 2 “XALKORI fih sucrose”):
Kontenut tal-granuli: stearyl alcohol, poloxamer, sucrose, talc (E553b), hypromellose (E464), macrogol (E1521), glyceryl monostearate (E471), medium chain triglycerides.
Qoxra tal-kapsula: gelatin, titanium dioxide (E171), brilliant blue (E133) jew black iron oxide (E172).
Linka tal-istampar: shellac (E904), propylene glycol (E1520), potassium hydroxide (E525), black iron oxide (E172).

Kif jidher XALKORI u l-kontenut tal-pakkett
Il-granuli ta’ XALKORI huma bojod għal bojod jagħtu fl-isfar f’kapsuli biex jinfetħu.
XALKORI 20 mg granuli f’kapsuli biex jinfetħu jikkonsisti minn għatu blu ċar stampat b’“Pfizer” b’linka sewda u korp abjad stampat bil-kliem “CRZ 20” b’linka sewda.

XALKORI 50 mg granuli f’kapsuli biex jinfetħu jikkonsisti minn għatu griż stampat b’“Pfizer” b’linka sewda u korp griż ċar stampat bil-kliem “CRZ 50” b’linka sewda.

XALKORI 150 mg granuli f’kapsuli biex jinfetħu jikkonsisti minn għatu blu ċar stampat b’“Pfizer” b’linka sewda u korp blu ċar stampat bil-kliem “CRZ 150” b’linka sewda. 

Huwa disponibbli fi fliexken tal-plastik ta’ 60 kapsula biex jinfetħu.

Detentur tal-Awtorizzazzjoni għat-Tqegħid fis-Suq

Pfizer Europe MA EEIG
Boulevard de la Plaine 17
1050 Bruxelles
Il-Belġju

Manifattur

Pfizer Service Company BV
Hermeslaan 11Hoge Wei 10
1932 Zaventem
Vlaams-Brabant 1930
Il-Belġju

Għal kull tagħrif dwar din il-mediċina, jekk jogħġbok ikkuntattja lir-rappreżentant lokali tad-Detentur tal-Awtorizzazzjoni għat-Tqegħid fis-Suq:

	[bookmark: _Hlk182552877]België/Belgique/Belgien
Luxembourg/Luxemburg
Pfizer NV/SA
Tél/Tel: +32 (0)2 554 62 11
	Latvija
Pfizer Luxembourg SARL filiāle Latvijā
Tel: +371 670 35 775 

	България
Пфайзер Люксембург САРЛ, Клон България
Тел.: +359 2 970 4333
	Lietuva
Pfizer Luxembourg SARL filialas Lietuvoje
Tel: +370 5 251 4000

	Česká republika
Pfizer, spol. s r.o.
Tel: +420 283 004 111
	Magyarország
Pfizer Kft.
Tel.: +36 1488 37 00 

	Danmark
Pfizer ApS
Tlf.: +45 44 20 11 00

	Malta
Vivian Corporation Ltd.
Tel: +356 21344610 

	Deutschland
PFIZER PHARMA GmbH
Tel: +49 (0)30 550055‑51000
 
	Nederland
Pfizer bv
Tel: +31 (0)800 63 34 636


	Eesti
Pfizer Luxembourg SARL Eesti filiaal 
Tel: +372 666 7500
	Norge
Pfizer AS
Tlf: +47 67 52 61 00 

	Ελλάδα
Pfizer Ελλάς A.E.
Τηλ: +30 210 6785800
	Österreich
Pfizer Corporation Austria Ges.m.b.H.
Tel: +43 (0)1 521 15-0 

	España
Pfizer, S.L.
Tel: +34 91 490 99 00
	Polska
Pfizer Polska Sp. z o.o.
Tel.: +48 22 335 61 00

	France
Pfizer 
Tél: +33 (0)1 58 07 34 40
	Portugal
Laboratórios Pfizer, Lda.
Tel: +351 21 423 5500

	Hrvatska
Pfizer Croatia d.o.o.
Tel: +385 1 3908 777
	România
Pfizer Romania S.R.L.
Tel: +40 (0) 21 207 28 00 

	Ireland
Pfizer Healthcare Ireland Unlimited Company
Tel: +1800 633 363 (toll free)
Tel: +44 (0)1304 616161

	Slovenija
Pfizer Luxembourg SARL
Pfizer, podružnica za svetovanje s področja farmacevtske dejavnosti, Ljubljana
Tel: +386 (0)1 52 11 400
 

	Ísland
Icepharma hf.
Sími: +354 540 8000
	Slovenská republika
Pfizer Luxembourg SARL, organizačná zložka 
Tel: +421 2 3355 5500 

	Italia
Pfizer S.r.l.
Tel: +39 06 33 18 21
	Suomi/Finland
Pfizer Oy
Puh/Tel: +358 (0)9 430 040 

	Kύπρος
Pfizer Ελλάς Α.Ε. (Cyprus Branch) 
Τηλ: +357 22817690
	Sverige 
Pfizer AB
Tel: +46 (0)8 550 520 00




Dan il-fuljett kien rivedut l-aħħar f’{XX/SSSS}.

Sorsi oħra ta’ informazzjoni

Informazzjoni dettaljata dwar din il-mediċina u informazzjoni b’lingwi differenti hija disponibbli billi tiskennja l-kodiċi QR fuq il-kartuna ta’ barra b’mowbajl. 

Informazzjoni dettaljata dwar din il-mediċina tinsab fuq is-sit elettroniku tal-Aġenzija Ewropea għall-Mediċini: https://www.ema.europa.eu.


7. Istruzzjonijiet għall-użu 

Jekk jogħġbok aqra Sezzjoni 7 kollha qabel tuża l-granuli ta’ XALKORI f’kapsuli biex jinfetħu.

Oġġetti meħtieġa għall-għoti tal-granuli ta’ XALKORI:
· Il-granuli ta’ XALKORI li jinsabu fil-kapsula/i, skont ir-riċetta tat-tabib tiegħek.
· Mgħarfa jew tazza tal-mediċina mhux obbligatorja fornuta mill-konsumatur.

Kif tipprepara l-granuli ta’ XALKORI (Passi 1 sa 3): 

	Pass 1
	Neħħi n-numru ta’ kapsuli meħtieġa għad-doża li ordnalek it-tabib ta’ granuli ta’ XALKORI minn kull flixkun/mill-fliexken.

	Pass 2
	· Żomm kapsula bil-kelma “Pfizer” tħares ’il fuq.
· [image: ]Taptap il-kapsula biex tiżgura li l-granuli jinżlu fil-qiegħ. Bil-mod agħfas il-qiegħ tal-kapsula biex tħoll il-parti ta’ fuq tal-kapsula minn mal-qiegħ.

	Pass 3
	Żomm u dawwar bil-mod il-parti ta’ fuq u t’isfel tal-qoxra tal-kapsula f’direzzjonijiet opposti u iġbidhom ’il bogħod minn xulxin sabiex tiftaħ il-kapsula.
[image: ]




Kif tagħti l-granuli ta’ XALKORI (Pass 4): Hemm 2 għażliet kif tagħti l-granuli orali lit-tifel/tifla tiegħek.

	Pass 4
	Għażla 1
(Ferra’ direttament f’ħalq it-tifel/tifla tiegħek)
	· Ferra’ l-granuli kollha minn kapsula waħda direttament f’ħalq it-tifel/tifla tiegħek. 
· Bil-mod taptap il-korp tal-kapsula b’saba’ kif meħtieġ għal trasferiment sħiħ tal-granuli. 
· Eżatt wara li tagħti l-granuli ta’ XALKORI, agħti lit-tifel/tifla tiegħek ammont suffiċjenti ta’ ilma biex tiżgura li jkunu belgħu l-granuli kollha. 
· [image: ]Jekk ikunu meħtieġa aktar minn kapsula waħda għad-doża li ordnalek it-tabib, irrepeti l-għoti tal-granuli orali minn kull kapsula li tinfetaħ, segwita mill-għoti tal-ilma.


	
	Għażla 2
(Ferra’ permezz ta’ għajnuna għad-dożaġġ)
	· Żvojta l-granuli mill-kapsula/i li flimkien jammontaw għad-doża li ordnalek it-tabib fl-apparat niexef ta’ għajnuna għall-għoti tad-doża. 
· Ferra’ l-granuli mill-apparat ta’ għajnuna għall-għoti tad-doża f’ħalq it-tifel/tifla tiegħek.
· Eżatt wara li tagħti l-granuli ta’ XALKORI, agħti lit-tifel/tifla tiegħek ammont suffiċjenti ta’ ilma biex tiżgura li jkunu belgħu l-granuli kollha.
· [image: ]Jekk it-tifel/tifla tiegħek ma jistgħux jieħdu d-doża li ordnalek it-tabib f’daqqa, agħti l-granuli orali f’porzjonijiet adattati għat-tifel/tifla tiegħek, segwiti mill-għoti tal-ilma sakemm tittieħed id-doża kollha li ordnalek it-tabib.
[image: ]



Wara li jitlesta Pass 4, jistgħu jingħataw likwidi oħra jew ikel, minbarra l-meraq tal-grejpfrut u l-grejpfrut.

Staqsi lit-tabib jew lill-ispiżjar tiegħek jekk ikollok xi dubju dwar kif tipprepara jew tagħti d-doża li ordnalek it-tabib ta’ granuli ta’ XALKORI lit-tifel/tifla tiegħek.

